Musharraf ge mudhaathah hifahattan Pakistan ge courtakun amuru nerefi | Mihaaru\nޕާކިސްތާނުގެ ކުރީގެ އަސްކަރީ ވެރިޔާ ޕަރްވޭޒް މުޝައްރަފް ގައުމުން ބޭރުގައި ގިނަ ދުވަސްތަކަކު އުޅުއްވަމުން ފަހު، 2013 ވަނަ އަހަރުގެ އިންތިޚާބުގައި ވާދަކުރެއްވުމަށް ގައުމަށް ވަޑައިގެން ކަރާޗީ އެއާޕޯޓުގައި އާއްމުންނަށް އަތުން އިޝާރާތް ކުރައްވަނީ. --ފޮޓޯ:އޭޕީ\nމުޝައްރަފުގެ މުދާތައް ހިފަހައްޓަން ޕާކިސްތާނުގެ ކޯޓަކުން އަމުރު ނެރެފި\n20 ޖުލައި 2016 - 15:05\nކަރާޗީ (ޖުލައި 20) - ޕާކިސްތާނުގެ ކުރީގެ އަސްކަރީ ލީޑަރު ޖެނެރަލް ޕަރްވޭޒް މުޝައްރަފުގެ ބޭންކު އެކައުންޓްތަކާއި މުދާތައް ހިފަހައްޓަން ކޯޓުން އަމުރުކޮށްފައިވާ ކަމަށް މުޝައްރަފުގެ ވަކީލް ވިދާޅުވެއްޖެ އެވެ.\nމުޝައްރަފުގެ ޣައިރު ހާޒިރުގައި އަމުރު ނެރުނީ އޭނާ ގައުމަށް ޣައްދާރުވި ކަމަށް ބުނާ މައްސަލަ ބަލާ ތިން މެންބަރުންގެ ޚާއްސަ ޕެނަލުގެ އިސް ފަނޑިޔާރު މަޒްހަރ އާލަމް މިއަންކެލް އެވެ. ބޭސް ފަރުވާއަކަށް މިދިޔަ މާޗު މަހު މުޝައްރަފު ވަނީ ދުބާއީ އަށް ވަޑައިގެންފަ އެވެ.\nކޯޓުން އަމުރު ނެރުމުގެ ކުރިން ޕާކިސްތާނުގެ ކަމާބެހޭ ފަރާތްތަކުން ވަނީ މުޝައްރަފުގެ މުދާތަކާ ބެހޭ ތަފްސީލް ކޯޓަށް ހުށަހަޅައިފަ އެވެ. މުޝައްރަފުގެ މުދާތައ ހިފެހެއްޓުމަށް އަމުރު ނެރުމާ އެކު ކޯޓުގެ ބައްދަލުވުން ވަނީ ނިންމާލައިފަ އެވެ. އިތުރު އަޑު އެހުމެއް ދެން ބާއްވާނީ މުޝައްރަފް ގައުމަށް ވަޑައިގަތުމުން ކަމަށް ބެލެވެ އެވެ.\nގައުމަށް ޣައްދާރުވުމުގެ ކުށުގެ އިތުރުން މުޝައްރަފުގެ މައްޗަށް ވަނީ އެހެން ދައުވާތަކެއް ވެސް އުފުލައިފަ އެވެ. އޭގެ ތެރޭގައި ކުރީގެ ބޮޑު ވަޒީރު ބޭނަޒީރު ބުއްޓޫ 2007 ވަނަ އަހަރު އަވަހާރަކޮށްލުމުގައި ބައިވެރިވުމުގެ ތުހުމަތު ވެސް ހިމެނެ އެވެ. އަދި މީގެ އިތުރުން ގަވާއިދާ ޚިލާފަށް ފަނޑިޔާރުންތަކެއް ވަކިކުރުމާއި ގަވާއިދާ ޚިލާފަށް ކުއްލި ހާލަތު އިއުލާން ކުރުން ހިމެނެ އެވެ.\nމިހާރުގެ ބޮޑު ވަޒީރު މުހައްމަދު ނަވާޒް ޝަރީފު 1999 އަހަރު ވެރިކަމުން ދުރުކުރީ މުޝައްރަފް ގެންނެވި ލޭއޮހޮރުވުމެއް ނެތް އަސްކަރީ ބަޣާވާތެއްގަ އެވެ. މުޝައްރަފް ވަނީ 2008 ވަނަ އަހަރު އިސްތިއުފާ ދެއްވުމަށް ފަހު ގައުމުން ބޭރަށް ދިރިއުޅުން ބަދަލުކުރައްވައިފަ އެވެ. އެކަމަކު 2013 ވަނަ އަހަރުގެ އިންތިޚާބުގައި ވާދަކުރެއްވުމަށް މުޝައްރަފް އަނެއްކާވެސް ވަނީ އެނބުރި ގައުމަށް ވަޑައިގެންފަ އެވެ. ނަމަވެސް އިންތިޚާބުގައި ވާދަކުރުން މަނާކޮށް، ގައުމުން ބޭރަށް ދިއުން ވަނީ މަނާކޮށްފަ އެވެ.\nއިތުރު ލިޔުންތައް ޕާކިސްތާން ޕަރުވޭޒް މުޝައްރަފް ދެކުނު އޭޝިއާ ކޯޓު އަމުރު


SunOnline: Allied ge front office hulhuvaifi, ekamaku edheny online koh hidhumaiy hoadhan\nއެލައިޑްގެ ފްރަންޓް އޮފީސް ހުޅުވައިފި، އެކަމަކު އެދެނީ އޮންލައިންކޮށް ހިދުމަތް ހޯދަން\nއަހުމަދު މިޒްޔާލް 07 Jul 2021, 15:33\nކޮވިޑް19 ޕެންޑެމިކްއާ ގުޅިގެން އަހަރަކަށްވުރެ ގިނަ ދުވަހު ބަންދުކޮށްފައި ހުރުމަށްފަހު، އެލައިޑް އިންޝުއަރެންސްގެ ފްރަންޓް އޮފީސް އަނެއްކާވެސް ހުޅުވައިފި އެވެ.\nޕެންޑެމިކްއާ ގުޅިގެން އަޅާފައިވާ ރައްކާތެރިކަމުގެ ފިޔަވަޅުތަކާއެކު ސަރުކާރު ހުރިހާ އޮފީސްތަކާއި ބައެއް އަމިއްލަ ކުންފުނިތަކުގެ އޮފީސްތައް ވަނީ ބަންދުކޮށްފަ އެވެ. އެހެން ނަމަވެސް ބަންދުކޮށްފައި ހުރި ގިނަ އޮފީސްތައް، ޖުލައި އެއްވަނަ ދުވަހު ދިން ބޮޑެތި ލުއިތަކާއެކު ވަނީ ހުޅުވަން ފަށާފަ އެވެ.\nޕެންޑެމިކްއާ ގުޅިގެން އެލައިޑްގެ ފްރަންޓް އޮފީސް ބަންދުކުރީ މިދިޔަ އަހަރުގެ މެއި މަހުގެ 9ވަނަ ދުވަހުގަ އެވެ. އޭގެ ފަހުން ހުޅުވުމަށްފަހު އަނެއްކާވެސް ބަންދުކުރަން ޖެހުނެވެ. އެހެން ނަމަވެސް ކަސްޓަމަރުންނަށް ފޯރުކޮށްދެމުންދިޔަ ހިދުމަތްތައް މެދުނުކެނޑި ފޯރުކޮށްދިނުމަށްޓަކައި މައިއެލައިޑް ޕޯޓަލްއިން އޮންލައިން ހިދުމަތްތައް އެކުނަފުނިން ދިޔައީ ފޯރުކޮށްދެމުންނެވެ.\nއަނެއްކާވެސް މިމަހުގެ ފަސްވަނަ ދުވަހު އެލައިޑްގެ ފްރަންޓް އޮފީސް ހުޅުވާލި ނަމަވެސް، ހިދުމަތް ދެމުންދާނީ އާންމު ހާލަތާ އަޅާބަލާއިރު މަދު ގަޑިތަކަކަށެވެ. އެގޮތުން މި މަހުގެ ފަސްވަނަ ދުވަހުން އަށްވަނަ ދުވަހާ ހަމައަށް ފްރަންޓް އޮފީސް ހުޅުވާފައި ހުންނާނީ ހެނދުނު 9:00 އިން މެންދުރު 1:30 އާ ހަމައަށެވެ. އަދި ޖުލައި 11އިން ފެށިގެން ހުޅުވާނީ ކުރިއެކޭވެސް އެއްފަދައިން ހެނދުނު 9:00 އިން މެންދުރުފަހު 3:30އާ ހަމައަށެވެ.\nއެލައިޑްގެ ފްރަންޓް އޮފީސް މިއަދުން ފެށިގެން ކަސްޓަމަރުންނަށް ހުޅުވާލި ނަމަވެސް، އެކުންފުނީގެ އެދުމަކީ ވީވަރަކުން މައިއެލައިޑް ޕޯޓަލްއިން އޮންލައިންކޮށް ހިދުމަތް ހޯދުމަށެވެ.\nމައިއެލައިޑް ޕޯޓަލް ތައާރަފުކުރީ 2018ވަނަ އަހަރުގަ އެވެ. މިދިޔަ އަހަރު ކޮވިޑް19 ޕެންޑެމިކްއާ ދިމާކޮށް އެލައިޑްއިން ވަނީ އެ ޕޯޓަލް ރީބްރޭންޑްކޮށް، ފްރަންޓް އޮފީހުން ފޯރުކޮށްދޭ ގިނަ އަދި އައު ހިދުމަތްތަކެއް އެ ޕޯޓަލްއަށް އިތުރުކޮށްފަ އެވެ.\nމައިއެލައިޑް ޕޯޓަލްއިން ހޯދޭ ހިދުމަތްތަކުގެ ތެރޭގައި މޮޓޯ ތާޑް ޕާޓީ އިންޝުއަރަންސް، ތަކާފުލް ނެގުމާއި އާ ކުރުން، ހޯމް ކޮންޓެންޓްސް ތަކާފުލް، ހައްޖު އަދި އުމްރާ ތަކާފުލް ނެގުން ހިމެނެ އެވެ. އަދި މޮޓޯ އީސްޓިކާ ޖެނެރޭޓްކުރުން އަދި ނަގާފައިވާ އިންޝުއަަރަންސް ޕޮލިސީތަކާއި ތަކާފުލް ސެޓްފިކެޓްތައް ވެރިފައިކުރުން ވެސް ހިމެނެ އެވެ.\nމީގެ އިތުރުން ހެލްތް ކްލެއިމްސްއަށް އެދި ފޯމް ހުށައެޅުމާއި ކްލެއިމް ސްޓޭޓަސް ބަލައިލުމުގެ އިތުރުން ހެލްތް ޕޮލިސީގެ ލިމިޓުތަކާއި ބާކީ ހުރި މިންވަރު ވެސް އެ ޕޯޓަލް މެދުވެރިކޮށް ބަލައިލެވޭނެ އެވެ.


Income Takuhuge bura aadhaige rayithunnge konduga?\nއިންކަމް ޓެކުހުގެ ބުރަ އާދައިގެ ރައްޔިތުންގެ ކޮނޑުގައި؟\nއަޅުގަނޑަށް ދާދި ފަހުން އިވުނު ވާހަކަޔަކުން ފަށާނަމެވެ. އެނގިވަޑައިގަންނަވާނެ ފަދައިން މިދުވަސްކޮޅަކީ ފިޔާގެ އަގު އާދަޔާ ޙިލާފަށް ބޮޑު ދުވަސް ވަރެކެވެ. މިހިސާބުގައި ފިޔާގެ އަގުހުރީ 40 ރުފިޔާއާއި 55 ރުފިޔާއާއި ދެމެދުގައެވެ. ފިޔާ ކިލޯއެއް ގަންނަން ފިހާރަޔަކަށް ވަތް ބޭފުޅަކު ފިޔާގެ އަގާއިމެދު ހިތްހަމަޖެހި ވަޑައިނުގެން، އާންމުތަންތަނާއި ނުގުޅޭ ބަހުރުވަޔަކުން ދެންނެވި ގޮތުންނަމަ އެއީ މިސަރުކާރުގެ ސަބަބުންވީ ކަމެކެވެ. އަދި އިންކަމް ޓެކްސް ނަގަން ފެށުމުން އިތުރަށް ތަކެތީގެ އަގު ބޮޑުވާނެއެވެ. މިކަމާ އަޅުގަނޑު ވަރަށް ވިސްނައިފީމެވެ.\nފުރަތަމަ ފިޔާގެ ވާހަކަ ދައްކަމާތޯއެވެ. އިންޑިއާގެ މަހަރާޝްތްރަ، ކަރްނާޓަކާ އަދި ތެލަންގާނޫއަށް މިދިޔަ އޮކްޓޯބަރު މަހުގެ ތެރޭގައި ވަރަށް ބޯކޮށް ވާރޭވެހި، ފިޔާ ދަަނޑުތައް ވަނީ ހަލާކުވެފައެވެ. އެހެންކަމުން އިންޑިއާގެ ބާޒާރުގައި ފިޔާގެ އަދަދު މަދުވެ، ފިޔާގެ އަގު މަތިވީއެވެ. މިއީ އިކޮނޮމިކްސްގެ ޑިމާންޑާއި ސަޕްލައިގެ މޮޑެލްގައި އެބުނާ ވާހަކައެެވެ. ޚަބަރުތައް ބުނާ ގޮތުންނަމަ މިހިނގާ ޖަނަވަރީ މަހުގެ މެދާ ހިސާބުގައި އިންޑިއާގެ ބާޒާރުގައި ފިޔާ އިތުރުވެ، ފިޔާގެ އަގު 80 އިންސައްތަ ދަށަށް ދާނެއެވެ. އެއާއެކު ރާއްޖޭގެ ބާޒާރުގައިވެސް ފިޔާގެ އަގު އަލުން އަތްފޯރާ ހިސާބަށް އަންނާނެ ކަމަށް ޤަބޫލު ކުރެވެއެވެ.\nދެން އޮތީ އިންކަމް ޓެކްސް ނުވަތަ ފަރުދުންނާއި، ބޭންކުތަކާއި ކުންފުނިތަކަށް ލިބޭ އާމްދަނީން ނެގޭ ޓެކުހުގެެ ވާހަކައެވެ. އެއީ އެއްވެސް ޙާލެއްގައި ޖީ.އެސް.ޓީ ފަދައިން އަޅުގަނޑުމެން ގަނެއުޅޭ ތަކެތިން ނަގާ ޓެކުހެއް ނޫނެެވެ.\nދިވެހިރާއްޖޭގެ އިންކަމް ޓެކްސްގެ ޤާނޫނު\nމިދިޔަ ޑިސެމްބަރު މަހުގެ 17 ވަނަ ދުވަހު ގެޒެޓު ކުރެވުނު އާމްދަނީން ޓެކްސް ނެގުމުގެ ޤާނޫނުގެ7ވަނަ މާއްދާގައިވާގޮތުން، އަމިއްލަ ފަރުދެއްގެ އަތުން ޓެކްސް ނެގޭނީ އެއްއަހަރު ދުވަހުގެ ޖުމްލަ އާމްދަނީ 720،000 ރުފިޔާއަށްވުރެ އިތުރުވާ ނަމައެވެ. ނުވަތަ މަހަކު 60،000 ރުފިޔާ ލިބޭ ނަމައެވެ. އެހެންކަމުން މިއީ އަޅުގަނޑުމެންފަދަ އާދައިގެ ރައްޔިތުން ދައްކަންޖެހޭ ޓެކުހެއްނޫނެވެ. ކިތަންމެހާވެސް ރަނގަޅެވެ.\nޓޭބަލު: ފަރުދުންގެ އަތުން ޓެކްސް ނެގޭ ގޮތުގެ ޙުލާސާ\nމީގެ އިތުރުން ބޭންކުތަކުން ޓެކުހުގެ ގޮތުގައި ނެގޭނީ އެބޭންކެއްގެ ޓެކްސް ބިނާކުރެވޭ އާމްދަނީގެ 25 އިންސައްތައެވެ. ފަރުދުންނާއި ބޭންކުތައް ފިޔަވާ އެހެން ފަރާތްތަކުން ޓެކްސް ނެގޭނީ ހިސާބުކުރެވޭ މުއްދަތުގައި 500،000 އަށްވުރެ މަތިން އާމްދަނީ ލިބިގެން އެލިބޭ އާމްދަނީގެ 15 އިންސައްތަ އެވެ.\nއިންކަމް ޓެކުހުގެ ބޭނުން\nއަޅުގަނޑުމެން އަބަދުވެސް މިދައްކަނީ މުއްސަނދިން އިތުރަށް މުއްސަނދިވެ، ފަޤީރުން އިތުރަށް ނިކަމެތިވާ ވާހަކައެވެ. މަހުޖަނުންނާއި އަޅުގަނޑުމެން ފަދަ އާދައިގެ މީހުންނާއި ދެމުދު މިވާ އިޤްތިޞާދީ ފަރަގުގެ ވާހަކައެވެ. މަދުބަޔަކު ނުހައްގުމިންވަރަށް މުއްސަނދިވާ ވާހަކައެވެ. އެނގިލައްވާތޯއެވެ. ދުނިޔޭގައި އިންކަމް ޓެކްސް ނުނަގަނީ ވަރަށް މަދު ޤައުމެއްގައެވެ. އިންކަމް ޓެކުހަކީ އެމެރިކާ ފަދަ އެތައް ޤައުމެއްގައި މުއްސަނދިންނާއި ފަޤީރުންނާއި މެދު އޮންނަ ފަރަގު ކުޑަކުރުމަށް ބޭނުން ކުރެވޭ މައިގަނޑު ވަޞީލަތެެވެ.\nކުރުގޮތަކަށް ދަންނަވާނަމަ އެއީ ނިކަމެތި މީހާ ހުރިގޮތަށް ހުއްޓައި، މުއްސަނދި މީހާ ކޮންމެވެސް މިންވަރަކަށް ނިކަމެތި ކޮށްލައިގެންނެވެ. އޭގެ ސަބަބުން ދެބައި މީހުންގެ ދެމެދުގައިވާ ފަރަގު ކޮންމެވެސް ވަރަކަށް ކުޑަވެ، ސަރުކާރަށް ނެގޭ ފައިސާއިން މުޅި ރައްޔިތުންނަށް ފައިދާވާފަދަ މަޝްރޫއުތައް ހިންގެއެވެ. ކިހާ ރަނގަޅު ކަމެއް ހެއްޔެވެ؟ ސަރުކާރު އާމްދަނީއަށް ކިހާ އެއްޗެއް އިތުރުވާނެ ހެއްޔެވެ؟ ޤައުމަށް ކިހާ ފައިދާއެއް ކުރާނެ ހެއްޔެވެ؟\nއިންކަމް ޓެކުހުގެ ސަބަބުން ތަކެތީގެ އަގަށް އަތުވެދާނެ ބަދަލު\n* އިޤްތިޞާދީ ތިއަރީގެ އަލީގައި\nއިޤްތިޞާދީ ނަޒަރަކުން ވިސްނާއިރު، ޓެކުހުގެ ސަބަބުން ޓެކްސް ދައްކާ ފަރުދުންގެ އަތުގައި ހޭދަކުރެވެން ހުންނަ ފައިސާ (ޑިސްޕޯސަބަލް އިންކަމް) މަދުވުމުން އިޤްތިޞާދުގައި ތަކެއްޗަށް އޮންނަ ޖުމްލަ ޑިމާންޑު (އެގްރިގޭޓް ޑިމާންްޑް) ދަށަށް ދެއެވެ. މީގެ ސަބަބުން އިޤްތިޞާދީ ދުވެލި ކޮންމެވެސް މިންވަރަކަށް މަޑުޖެހި، ތަކެތީގެ އަގު މަތިވާންއޮންނަ ޕްރެޝަރު (އަޕްވާޑް އިންފްލޭޝަނަރީ ޕްރެޜާ) ދަށަށްދެއެވެ. އަދި އިންފްލޭޝަން/ ތަކެތީގެ އަގު ދަށަށް ދިޔުމަކީވެސް އެކަށީގެންވާކަމެކެވެ. އެހެންކަމަށް ވާނަމަ ކިތައްމެ ހާވެސް ރަނގަޅެވެ. ތަކެތީގެ އަގުތަށް ތިރިވެ އިޤްތިޞާދީ ހަމަހަމަކަންވެސް ގާއިމު ކުރެވުނީއެވެ.\nއެހެން ރޮނގަކުން ވިސްނާއިރު ރާެއްޖެއަކީ ބޭނުންކުރާ ގިނަ ބާވަތްތައް ބޭރުން އެތެރެކުރާ ޤައުމެކެވެ. ރާއްޖޭގައި އިންކަމް ޓެކްސް ނެގުމަކުން ބޭރުން ރާއްޖެއަށް ވިއްކާ މުދަލުގެ އަގު ހަމަ ޔަގީނުންވެސް ބޮޑެއް ނުވާނެއެވެ. އެހެންކަމުން ރާއްޖޭގައި ވިޔަފާރި ހިންގާ ބޭފުޅުން ވިއްކާ މުދަލުގެ އަގު ބޮޑުކުރާނަމަ އެއިތުރުވަނީ އެބޭފުޅުންނަށް ލިބޭ އާމްދަނީއެވެ. މަތީގައިވާ ޓޭބަލުގައި ވާފަދައިން، އާމްދަނީ އިތުރުވީ ވަރަކަށް ޓެކުހުގެ ގޮތުގައި ދައްކަންޖެހޭ އަދަދާއި ދައްކަންޖެހޭ އިންސައްތަވެސް އިތުރުވެއެވެ. މިރޮނގުން ވިސްނާނަަމަ ސަރުކާރަށް އިތުރު ފައިސާތަކެއް ދިނުމުގެ ބޭނުމުގައި ވިޔަފާރިތަކުން ތަކެތީގެ އަގު ބޮޑުކުރާނެ ކަމަކަށް ޤަބޫލެއް ނުކުރެވެއެވެ.\nއަޅުގަނޑުމެންް މިދައްކަނީ މުއްސަނދިންނަށް ލިބޭ ފައިސާއިން ރައްޔިތުންނާއި ސަރުކާރަށް މިންވަރެއްދިނުމުގެ ވާހަަކައެވެ. މުއްސަނދި، ފޯރާ މީހުން އެކަނި ކައިއުޅުނު ކޭކުން ފޮއްޗެއް މުޅި ރައްޔިތުންގެ މެދުގައި ބަހާލާ ވާހަކައެވެ. ނަމަވެސް އިޤްތިޞާދު ހިންގަނީ މުއްސަނދިންނެވެ. ބާރުއޮތީ މުއްސަނދިންގެ އަތުގައެވެ. އަގު ކިޔާނީ އެބޭފުޅުންނެވެ. އެހެންކަމުން އެބޭފުޅުންގެ ކޭކަށް އެބޭފުޅުން ބޭނުންވި ކޮންމެގޮތެއްވެސް ހެދިދާނެއެވެ. ޤާނޫނުން ލާޒިމު ކުރާތީ ކޭކު ކޮންމެހެންވެސް ބަހަންއެބަޖެހެއެވެ. ނަމަވެސް ކުރިން ކައިއުޅުނު މިންވަރަށް ކޭކު ނުކެވޭނޭ ބުނީ ކާކު ހެއްޔެވެ؟ ކުރިއަށްވުރެ ބޮޑު ކޭކެއް ނުފިހެވޭނޭ ބުނީ ކާކު ހެއްޔެވެ؟ އެބޭފުޅުން ވިއްކާއެއްޗެއްގެ އަގު ބޮޑުކޮށް، އެއިތުރުވާ ފައިދާއިން ޓެކްސް ދައްކާ، ކުރިންވެސް އެބޭފުޅުންގެ ޖީބަށް ވަންނަމުންދިޔަ މިންވަރަށް އަދިވެސް ފައިސާ ވެއްދިދާނެއެވެ. އެކަންހުއްޓުވޭނެ ގޮތެއް ޤާނޫނުގައި އޮތްކަމެއް ނުވަތަ ނެތްކަމެއްވެސް އަޅުގަނޑަކަށް ނޭނގެއެވެ.\nނަމަވެސް ކަންވަމުންމިދަނީ އެގޮތަށެވެ. އިންކަމް ޓެކްސް ދައްކަންޖެހޭ ގިނަމީހުންނަކީ މާލޭގެ ބިންވެރިންނާއި ވިޔަފާރިވެރިންނެވެ. މާލޭގެ ބިންވެރިން ބުނި އަގެއް ކުލީގެ ގޮތުގައި ދައްކައިގެން އަޅުގަނޑުމެން ރާއްޖެތެރޭ މީހުން ވާނީ ތިބޭށެވެ. ޚަބަރުތައް ބުނާގޮތުން އިންކަމް ޓެކުހުގެ ޤާނޫނާއި އެކު މާލޭގެ ކުލިތައް މިދަނީ ދެހާހުން ތިންހާހުން ބޮޑުވަމުންނެވެ. ވިޔަފާރިވެރިން ބޭނުންނަމަ ޓެކުހުގެ ގޮތުގައި އަތުން ބީވެގެންދާ މިންވަރު، އެބޭފުޅުން ވިއްކާ މުދަލުގެ އަގުބޮޑުކޮށްގެން ހޯދިދާނެއެވެ. އެބޭފުޅުންގެ "އާފްޓާ ޓެކްސް އިންކަމް" ނުވަތަ ޓެކްސް ދެއްކުމަށްފަހު ގެއަށް ގެންދަން ލިބޭ ބައިން ހަމަ އެންމެ ފައިސާ ފޮއްޗެއްވެސް އުނިނުވާނެ މިންވަރަށެވެ.\nކޮންމެހެން މީހަކަށް ލިބޭ ފައިސާއިން އެއްޗެއް އުނިވާން އެދެނީއެއް ނޫނެވެ. އެބޭފުޅުންވެސް ދަރިންނަށް ކިޔަަވައިދޭން ޖެހެއެވެ. ބައެއްބޭފުޅުން މީހުން ހައްޖަށާއި ޢުމްރާޔަށްވެސް ފޮނުވައެވެ. ނަމަވެސް އަޅުގަނޑަށް ފެންނަ ފެނުމުގައި މިއީ އިންކަމް ޓެކުހުގެ ރޫހާއި މުޅިން ޚިލާފު ކަމެކެވެ. އިންކަމް ޓެކުހުގެ މަޤްޞަދު ހަމައެއްގޮތަކަށްވެސް ހާސިލު ނުވީއެވެ. އިޤްތިޞާދީ ހަމަހަމަކަން އެއްގޮތަކަށްވެސް ޤާއިމު ނުކުރެވުނީއެވެ. އަޅުގަނޑުމެން އާދައިގެ ރައްޔިތުންނަށް ލިބޭ ކުޑަ މުސާރައިން ޖީ.އެސް.ޓީ ދައްކާފައި އެވަރުން ނުވެގެން މުއްސަނދިންގެ އިންކްމް ޓެކްސްވެސް ދައްކައިދޭން ޖެހުނީއެވެ. މިއީ އަޅުގަނޑުމެން އިންކަމް ޓެކުހާއިމެދު ކުރި އުއްމީދެއް ނޫނެވެ.\nކަންވާނެގޮތް ސީދާ ދަންނަވަން އަޅުގަނޑަކަށް ނޭނގެއެވެ. އިންކަމްޓެކުހުގެ ސަބަބުން ކުލިނޫން އެހެން އަގުތަކަށް މާބޮޑު ބަދަލެއް ނައިސްވެސް ހުރެދާނެއެވެ. ނަމަވެސް އިންކަމްޓެކުހުގެ ބޭނުމަކީ އާދައިގެ ރައްޔިތުންނަށް އިތުރު ބުރައެއް ޖެއްސުމެއްނޫނެވެ. އިންކަމް ޓެކުހަކީ މީގެކުރިން ނެގެމުން އައި ޖީ.އެސް.ޓީ އާއި މުޅިން ތަފާތު ޓެކުހެކެވެ. މިއީ މުއްސަނދިންނާއި ބޮޑެތި ވިޔަފާރިތަކުން ނެގޭ ޓެކުހެކެވެ. އެބޭފުޅުން އުފުލަންޖެހޭ ބުރައެކެވެ. މުޅި ދިވެހި ރައްޔިތުންގެ މަންފާއަށްޓަކައި، އެންމެންނަށް ބޭނުންކުރެވޭނެ ވަޞީލަތްތައް ޤާއިމު ކުރުމަށް ނެގޭ ޓެކުހެކެވެ. އިޤްތިޞާދީީ ހަމަހަމަކަން ޤާއިމްކުރުމަށް ނެގޭޓެކުހެކެވެ. ދިވެހިރާއްޖޭގެ ޤުދުރަތީ ވަޞީލަތްތަކުގެ އެހީގައި މަހުޖަނުވެފައިވާ ބޭފުޅުންގެ ޖީބުތައް ލުއިކުރުމަށް ނެގޭ ޓެކުހެކެވެ. އަޅުގަނޑުގެ އުއްމީދަކީ ރައްޔީތުންގެ ކޮނޑުގައި އިތުރު ބުރައެއްނޭޅި އިންކަމް ޓެކުހުގެ މަޤްޞަދު ހާސިލުވުމެވެ. އެއިން ދިވެހި ޤައުމަށް އިތުރުކުރިއެރުން ލިބިގެން ދިޔުމެވެ.


Dhiraagu RB Quest inn molhuvi baiverin iulaan kohfi\nދިރާގު އާރްބީ ކުއެސްޓުން މޮޅުވި ބައިވެރިން އިއުލާންކޮށްފި\nރާއްޖޭގެ އެންމެ ފުރަތަމަ އޮގްމެންޓެޑް ރިއަލިޓީ ގޭމް ކަމަށްވާ އާރްބީ ކުއެސްޓް މިދިޔަ ޑިސެމްބަރު މަހު ހާއްސަ ފީޗާތަކަކާއެކު އެނބުރި އައިސްފައިވަނީ ހައްސަ އިނާމުތަކަކާއި ޕްރޮމޯޝަނަކާއި އެކުއެވެ. މި ޕްރޮމޯޝަނުގައި މަމެން ކަސްޓަމަރުންގެ އިތުރުން ދިރާގުގެ ހުރިހާ ކަސްޓަމަރުންނަށް ބައިވެރިވުމުގެ ފުުރުސަތު ދިރާގުން ހުޅުވާލި އެވެ.\nއެގޮތުން ދިރާގުން ވަނީ އިއްޔެ އާރްބީ ކުއެސްޓްގެ ލީޑަރ ބޯޑްގެ އެންމެ ކުރީގައި3ބައިވެރިން އިއުލާންކޮށްފައެވެ.\nއެގޮތުން އެއްވަނައަށް ގޮސްފައިވަނީ 21،971 ޕޮއިންޓާއެކު "މާވަޑި" ނަމުގައި ގޭމްގައި ބައިވެރިވި މުހައްމަދު ހަސަނެވެ. ދެވަނައަށް 21،528 ޕޮއިންޓާއެކު "ލަކުޑިބޯ" ގެ ނަމުގައި ގޭމްގައި ބައިވެރިވި މުހައްމަދު ޖުމާން ރަޝީދު ގޮސްފައިވާއިރު ތިންވަނައަށް ގޮސްފައިވަނީ 17،259 ޕޮއިންޓާއެކު "ކަރަންފޫގެ ނަމުގައި ގޭމްގައި ބައިވެރިވި މުހައްމަދު ޝާކިރެވެ.\nއެއްވަނަ ދިޔަ ފަރާތްތައް އިނާމުގެ ގޮތުގައި އައިފޯން 12 ޕްރޯ މެކްސް (128ޖީބީ) އެއް ދީފައިވާއިރު ދެވަނައަށް ދިޔަފަރާތައް އިނާމެއްގެ ގޮތުގައި ދީފައިވަނީ ސެމްސަންގް ގެލެކްސީ އެސް20 އަލްޓްރާ ފޯނެކެވެ. ތިންވަނައަށް ދިޔަ ފަރާތައް ލިބިފައިވަނީ ސެމްސަންގް ގެލެކްސީ 20 ޕްލަސް ފޯނެކެވެ.\nމި ގޭމްކުޅިގެން އަދިވެސް ބޯނަސް ޑޭޓާ ހޯދާ މަމެން މޮބައިލް އެޕްލިކޭޝަނަށް ޓްރާންފައި ކުރުމުގެ ފުރުސަތު އޮންނާނެކަމަށް ދިރާގުން މައުލޫމާތު ދެއެވެ. މި ޕްރޮމޯޝަން އަންނަ މަހު6ގެ ނިޔަލަށް ކުރިއަށް ދާނެއެެވެ.


Islaahkoh tourism gavaaidhuthah bandaara naibuge lafayah\nޓޫރިޒަމްއާ ގުޅުންހުރި ގަވާއިދުތައް ބަންޑާރަ ނައިބުގެ ލަފަޔަށް\nޓޫރިޒަމް މިނިސްޓަރު އަލީ ވަހީދު (ކ) ގައި މާޔާ ބައްދަލު ކުރަނީ: ޓޫރިޒަމްއާ ގުޅުންހުރި ގިނަ ގަވާއިދުތަކެއް އިސްލާހު ކުރަން ދަނީ މަސައްކަތް ކުރަމުން- ފޮޓޯ: މާޔާ\nރާއްޖޭގެ ޓޫރިޒަމްއާ ގުޅުން ހުރި ގިނަ ގަވާއިދުތަކެއް އިސްލާހުކޮށް، ލަފާ ހޯދުމަށް ބަންޑާރަ ނައިބުގެ އޮފީހަށް ފޮނުވައިފި އެވެ.\nޓޫރިޒަމް ގަވާއިދުތަކަށް އިސްލާހު ގެނައުމުގެ ގޮތުން ޓޫރިޒަމް މިނިސްޓްރީން ވަނީ ގިނަ ގަވާއިދު ތަކެއް ސިނާއަތުގެ ހިޔާލު ހޯދާފަ އެވެ. މިގޮތުން އިސްލާހު ގެންނަ ގަވާއިދުތަކުގެ ތެރޭގައި ފަޔާ ރެގިއުލޭޝަންސް އާއި ސޭފްޓީ ރެގިއުލޭޝަންސް އަދި ރިސޯޓާއި ގެސްޓްހައުސް ރެގިއުލޭޝަންސް އަދި ޓްރެވަލް އެޖެންސީ ރެގިއުލޭޝަންސް ހިމެނޭ ކަމަށެވެ.\nމިނިސްޓްރީގައި މިއަދު ބޭއްވި ނިއުސް ކޮންފަރެންސެއްގައި ޓޫރިޒަމް މިނިސްޓަރު އަލީ ވަހީދު ވިދާޅުވީ އަލިފާނުގެ ހާދިސާ ތަކުން ރައްކާތެރިވުމަށް ރިސޯޓުތަކުގައި އަޅަން ޖެހޭ ފިޔަވަޅުތަކާއި ޓޫރިޒަމްގެ ތަފާސް ހިސާބުގެ ގަވާއިދާއި ޓޫރިސްޓު ގެސްޓްހައުސްތަކުގެ ގަވާއިދުގެ ދެވަނަ އިސްލާހު ބަންޑާރަ ނައިބުގެ އޮފީހަށް ފޮނުވާފައިވާނެ ކަމަށެވެ.\n"މި ގަވާއިދުތައް ބަންޑާރަ ނައިބް އޮފީހުގެ ލަފަޔަށް ފަހު ގެޒެޓް ކުރެވިގެން ދާނެ. މިގޮތުން އެންމެ އަވަހަށް ނިންމޭނެ ކަމަށް ބެލެވެނީ ޓޫރިސްޓު ސޭފްޓީއާ ބެހޭ ގަވާއިދާއި ގެސްޓްހައުސްގެ ގަވާއިދު އަދި ހޮޓެލް ސޭފްޓީ ގަވާއިދުގެ އިތުރުން ފިއުލް ގަވާއިދު،" އަލީ ވިދާޅުވި އެވެ.\nޓޫރިޒަމް ގާނޫނުތަކުގެ އިސްލާހު ޕޭޕަރެއް ކެބިނެޓަށް\nމިނިސްޓަރު އަލީ ވިދާޅުވީ މީގެ އިތުރުން ރާއްޖޭގެ ޓޫރިޒަމް ވިޔަފާރިއަކީ ފަސޭހަކަމާއެކު ކުރެވޭނެ އިންތިޒާމެއް ހަމަޖެއްސުމަށް ބައެއް ބަދަލުތައް ގެންނަން މަސައްކަތް ކުރައްވަމުންދާ ކަމަށެވެ.\n"ރާއްޖޭގައި ވިޔަފާރި ކުރަން ފްރެޝް އެންވަޔަރުމަންޓެއް އޮތުން މުހިންމުކަމަށް ސަރުކާރުން ދެކެން. އެހެންވެ، ރައީސްގެ އިސްނެންގުމެއްގެ މަތިން ކެބްނެޓް ޕޭޕަރެއް މިދަނީ ތައްޔާރު ކުރަމުން. މިހާރު ގިނަ ގާނޫނުތައް މިހުރީ ވަރަށް ކުރީގެ. ޖޫރިމަނާތަކަށް ބެލިއަސް މިހުރީ ވަރަށް ބޮޑެތި އަދަދުތަކުން. ގިނަ ގާނޫނުތަކަކީ ޓެކްސް ނިޒާމުގެ ކުރީގެ އެއްޗިހި. އެހެންވެ ޓެކްސް ނިޒާމާ ބައްދަލުވާނެ ގޮތަކަށް އިސްލާހު ކުރަމުން މިދަނީ،" އަލީ ވިދާޅުވި އެވެ.\nމޫދުގެ ހާދިސާތައް މަދުކުރަން ޕްރޮގްރާމެއް ފަށަނީ\nމިނިސްޓަރު އަލީ އިތުރަށް ވިދާޅުވީ ރާއްޖޭގައި މޫދުގައި ދިމާވާ ހާދިސާތައް މަދުކުރަން ބޭރު ގައުމުތަކުގެ ލަފަޔާއެކު ޕޭޕަރެއް ތައްޔާރު ކުރަމުންދާ ކަމަށެވެ.\n"މިހާރު ވަނީ ޕޭޕަރެއް ތައްޔާރު ކުރެވިފައި. އޮސްޓްރޭލިއާ ނިއުޒިލޭންޑު ފަދަ ޖަޒީރާ ގައުމުތަކުގައި މޫދާ ގުޅުންހުރި ތަންތަނުގައި ސޭފްޓީ ސްޓޭންޑަސްޓްތަކާ ފެތުމުގައި ދިމާވާ ކަންތައް މަދުކުރަން. އެކަމަށްޓަކައި މިމަހުގެ 27 ގައި ޕްރޮގްރާމެއް ލޯންޗް ކުރާނަން. މީގެ ބޭނުމަކީ ހިނގައިދާ ހާދިސާތައް މަދު ކުރުން. އެކަން ހުއްޓުވަން ހުރިހާ ފަރާތްތައް ޒިންމާ ދާރު ވެގެން،" އަލީ ވިދާޅުވި އެވެ.\nޓޫރިޒަމް އަލީ ވަހީދު މިނިސްޓްރީ އޮފް ޓޫރިޒަމް


Midhiya mahuge niyalah 1 million tourist in raajje athuvejje\nމިދިޔަ މަހުގެ ނިޔަލަށް ރާއްޖެއަށް 1.1 މިލިއަން ޓޫރިސްޓުން އަތުވެއްޖެ\nމި އަހަރުގެ ނޮވެމްބަރު މަހުގެ ނިޔަލަށް ރާއްޖެއަށް 1.1 މިލިއަން ޓޫރިސްޓުން އަތުވެއްޖެ އެވެ.\nޓޫރިޒަމް މިނިސްޓްރީން މިއަދު އާއްމުކުރި މިދިޔަ މަހުގެ ހިސާބުތައް ދައްކާ ގޮތުގައި ނޮވެމްބަރު މަހުގެ ނިޔަލަށް ރާއްޖެއަށް 1،101،113 މިލިއަން ޓޫރިސްޓުން އައިސްފައިވެ އެވެ. މިއީ މިދިޔަ އަހަރުގެ މި މުއްދަތާ އަޅާ ބަލާއިރު ގާތްގަނޑަކަށް 7.9 ޕަސެންޓުގެ އިތުރުވުމެކެވެ.\nޓޫރިޒަމް ހިސާބުތައް ދައްކާ ގޮތުގައި މިދިޔަ މަހު އޭޝިއާ އާއި އޭޝިއާ ޕެސިފިކް ގައުމުތަކުން އައި ޓޫރިސްޓުންގެ އަދަދު ވަނީ ކޮންމެވެސް ވަރަކަށް ދަށަށް ގޮސްފަ އެވެ. އޮކްޓޫބަރު މަހު ރާއްޖެއަށް އައި ޓޫރިސްޓުންގެ އަދަދު 49.9 ޕަސެންޓުގައި ހުރިނަމަވެސް މި ދިޔަމަހު ވަނީ މި އަދަދު 49.6 ޕަސެންޓަށް ދަށަށް ގޮސްފަ އެވެ.\nޓޫރިޒަމް ހިސާބުތައް ދައްކާ ގޮތުގައި ނޮވެމްބަރު މަހުގެ ނިޔަލަށް ޗައިނާއިން 345،395 ޓޫރިސްޓުން އައިސްފައިވެ އެވެ. އަދި ރާއްޖެއަށް އެންމެ ގިނައިން ކުރިން ޓޫރިސްޓުން އައި ޔޫރަޕުގެ މާކެޓުން 477،123 ޓޫރިސްޓުން އައިސްފައިވެ އެވެ. ޔޫރަޕުން އައި ޓޫރިސްޓުންގެ އަދަދު ވަނީ 0.8 ޕަސެންޓުގެ އިތުރުވުމެއް އައިސްފަ އެވެ. ވަކިވަކި ގައުމުތަކަށް ބަލާއިރު އިނގިރޭސިވިލާތާއި ރަޝިއާ އަދި އިޓަލީން އައި ޓޫރިސްޓުން އަދަދު ވަނީ 5.2 ޕަސެންޓް އިތުރުވެފަ އެވެ.\nރާއްޖޭގެ ޓޫރިޒަމް އަލަށް މާކެޓު ކުރަމުން ގެންދާ އެމެރިކާ ސަރަހައްދަށް ބަލާއިރު މި ސަރަހައްދުން އައި ޓޫރިސްޓުންގެ އަދަދުވެސް ވަނީ 24.3 ޕަސެންޓް އިތުރުވެފަ އެވެ.\nމި މުއްދަތުގައި ރާއްޖޭގައި 112 ރިސޯޓު އޮޕަރޭޓް ކުރަމުންދެ އެވެ. މި މުއްދަތުގައި 23،921 އެނދު އެބަ ހުއްޓެވެ.\nދިވެހި ރުފިޔާގެ ނިޝާން ތައާރަފު ކޮށްފި


R. Atoll ge5rashehge landuse plan hadhan bayakaa havaalu koffi | Fainu Online\n21 ޖޫން 2022, އަންގާރަ, 23:18\nރ. އަތޮޅުގެ5ރަށެއްގެ ބިން ބޭނުން ކުރާނެ ގޮތުގެ ޕްލޭން (ލޭންޑްޔޫސް ޕްލޭން) ހެދުމަށް ބަޔަކާ ހަވާލުކޮށްފިއެވެ.\nލޯކަލް ގަވަރމަންޓް އޮތޯރިޓީ (އެލްޖީއޭ) އިން މި މަސައްކަތް ހަވާލު ކޮށްފައިވަނީ، އިޕޮކް އެސޯސިއޭޓްސް އިން އެސޯސިއޭޝަން ވިތު ޝެރެޓް ސްޓޫޑިއޯޒްއާއެވެ. މި މަސައްކަތް ހަވާލު ކުރުމުގެ އެއްބަސްވުމުގައި ސޮއި ކޮށްފައިވަނީ، އެލްޖީއޭގައި އިއްޔެ މިކަމަށް ބޭއްވި ބައްދަލުވުމެއްގައެވެ.\nޖުމުލަ 18 ރަށެއްގެ މަސައްކަތް އެ ކުންފުންޏާ ހަވާލު ކޮށްފައިވާއިރު، ރ. އަތޮޅުން އެ މަސައްކަތް ހަވާލު ކޮށްފައިވަނީ، ރ. އަލިފުށި، ރ. މަޑުއްވަރީ، ރ. މާކުރަތު، ރ. ވާދޫ އަދި ރ. ރަސްގެތީމެވެ.\nލާމަރުކަޒީ ގާނޫނަށް ގެނައި އިސްލާހާއިއެކު ކައުންސިލްތަކުން އެ ކައުންސިލެއް ނިސްބަތްވާ ރަށެއްގެ ލޭންޑްޔޫސް ޕްލޭން ހެދުމަށް3މަސް ދުވަހުގެ މުއްދަތެއް ދިނެއެވެ. ނަމަވެސް، އެ މަސައްކަތަކީ ފަންނީ މަސައްކަތަކަށް ވެފައި އެކަން ކުރާ ބަޔަކު ހޯދުމުގައި ދިމާވި ދަތިތަކާއެކު ބައެއް ކައުންސިލްތަކުގެ ލޭންޑްޔޫސް ޕްލޭން އެލްޖީއޭ މެދުވެރިވެގެން ހެދުމަށް ދަނީ މަސައްކަތް ކުރަމުންނެވެ.\nއިތުރު ލިޔުންތައް ލޭންޑް ޔޫޒް ޕްލޭން ރ. މަޑުއްވަރި ރ. އަލިފުށި ރ. މާކުރަތް ރ. ވާދޫ ރ. ރަސްގެތީމު


PPM Mahsalaige Shareeaiy Maadhamaa Supreme Court Gai Fashan Ninmaifi - Vaguthu\nޕީޕީއެމްގެ ރައީސަކީ ކުރީގެ ރައީސް މައުމޫން އަބްދުލް ގައްޔޫމް ކަމަށް ކަނޑައަޅައިދިނުމަށް އެދި އެ ޕާޓީގެ މެމްބަރަކު ސިވިލް ކޯޓަށް ހުށަހެޅި މައްސަލަ މާދަމާއަށް ސުޕްރީމް ކޯޓުގައި ތާވަލުކޮށްފި އެވެ.\nއެމައްސަލަ ސިވިލް ކޯޓަށް ހުށަހެޅުމުން ސުޕްރީމް ކޯޓުން ވަނީ އެ މައްސަލަ ނަގައި، އެމައްސަލަ ބަލާނީ ސުޕްރީމް ކޯޓުން ކަމަށް ނިންމާފަ އެވެ.\nޕީޕީއެމްގެ މިލްކުވެރިކަމުގެ މައްސަލަ ސިވިލް ކޯޓަށް ހުށަހެޅީ ޕީޕީއެމްގެ އާއްއމު މެމްބަރެއް ކަމަށްވާ ލ. ގަމު އަލީ އަހްމަދެވެ. އަލީ އަހްމަދުގެ ޤާނޫނީ ވަކީލް ވިދާޅުވީ އެ މައްސަލައިގެ އިބްތިދާއީ އަޑުއެހުން މާދަމާއަށް ސުޕްރީމް ކޯޓުގައި ތާވަލު ކޮށްފައިވާ ކަމަށާއި މައްސަލަ ތާވަލް ކޮށްފައި ވަނީ 8:15 އަށް ކަމަށެވެ.\nއަލީ އަހުމަދު ސިވިލް ކޯޓަށް ހުށަހެޅި މައްސަލައިގައި އެދިފައި ވަނީ ރައީސް މައުމޫން ޕީޕީއެމްގެ ރައީސް ކަމުން ވަކި ކުރީ ގަވާއިދާ ހިލާފަށް ކަމަށް ކަނޑައަޅައި، މައުމޫން އަކީ ޕީޕީއެމްގެ ރައީސް ކަަމަށް ކަނޑައަޅައިދިނުމަށެވެ.\nޕީޕީއެމްގެ މިލްކުވެރިކަމުގެ މައްސަލަ މާދަމާއަށް ތާވަލުކޮށްފައިވާއިރު މައްސަލަ ނިމޭނީ މިހާރު ޕީޕީއެމްގެ ރައީސް އަބްދުﷲ ޔާމީނާއި ދެކޮޅަށް ކަމަށް ގަބޫލުކޮށް މިހާތަނަށް ޕީޕީއެމްގައި އިސްކޮށް ތިއްބެވި ބޭފުޅުން ގެންދަވަނީ ޕީޕަލްސް ނޭޝަނަލް ކޮންގްރެސް (ޕީއެންސީ) ގެ ނަމުގައި ޕާޓީއެއް އުފެއްދުމުގެ މަސައްކަތް ކުރައްވަމުންނެވެ.\nޖެނުއަރީ 14, 2019 07:45\nސްޕްރީމް ކޯޓުފެ ޗީފް ޖަސްޓިސް ޑރ.ދިދީ އާއި ދެން ތިއްބެވި ފަނޑިޔާރުންނަކީ މިފަދަ މަށްސަލަތަކުގައި އާންމު މެންބަރުންގެ ހައްގުތަކަށް ވަރަށްވިސްނަވާ ބޭފުޅުން، އަސްލުގަ ޕީޕީއެމް ރ.ޔާމިން އާއި ކޯޓް އަމުރެއްގެ ދަށުން ހަވާލްވި އިރު ޕާޓީވަނީ 2013 ގެ އިންތިޚާބުގެ ފަހުން ހަރަކާތެއްނެތި ޕެރަލައިސްވެފަ، އެދުވަހު ކޯޓުން އެފުރުސަތު ރ.ޔާމިނަށް ދެއްވީމަ ޕާޓީ ހިގަންފަށާ މެންބަރޝިޕް އިތުރުވީ. ޕާޓީ ތަކަކީ އެއްވެސް ފަރުދެއްގެ އެއްޗެއްނޫން. މެންބަރުން ވަރަށް ގަބޫލްކުރޭ ޕީޕީއެމް ޕާޓީއެއްގެ ސިފައިގައި ކުރިއަށްދާނީ ރ.ޔާމިންގެ ޒައާމަތުގައިކަމަށް. ޕާޓީ ކުރިން ހިންގީ ޑިމޮކްރެޓިކް އުސޫލަކަށްނޫން. މިފަހަރު ކޮންގްރެސްގަ ވަރަށް އާދައިގެ މެންބަރުން ނުފޫޒެއްނެތި ކައުންސިލަށް ހޮވުނު. ކުރީގަ ރ. މައުމޫން ރުހޭ މީހަކަށް އެފުރުސަތު އޮތީ.\nޖެނުއަރީ 14, 2019 07:52\nސްޕްރީމްކޯޓުގެ ހާލަކީއެއީ. ވިސްނާ އެހެން ކޯޓުތަކުގެ ހާލަތު ހުންނާނެގޮތް. ބޮޑުމުސާރައާއި ވަސީލަތްތައް އޮހޭތަނެއްއެއީ. މާއަވަސްއަދި. މައުމޫނުއަށް އަވަހަށްދީ.\nޖެނުއަރީ 14, 2019 10:05\nޕާޓީއަކީ، އެއްވެސް މީހެއްގެ އަމިއްލަ ޙައްޤެއްނޫނެވެ. އަބަދުވެސް ޕާޓީގައި އޮންނާނީ، އެޕާޓީއެއްގައި ބައިވެރިވާ މުޅިޖުމުލަ މެންބަރުންގެ މުޅިޖުމުލަ ޙައްޤެވެ. އެ މެންބަރަކު އެ ޕާޓީއަކުން ވަކިވުމުން ދެންތިބި މެންބަރުންނަށް އެޙައްޤު ނަޤުލުވާނެއެވެ. އެބަހީ، ކޯޓުގައި ދަޢުވާކޮށްގެން ހޯދައި ލިބިގަނެވޭގޮތަށް އެމީހެއްގެ ނަމުގައި ނުަވަތަ އެމީހެއްގެ ރިޒާވުގައި ރިޒާވްކުރެވިފައި އޮންނަ އެއްވެސް ޙައްޤެއް އެއްވެސް ޕާޓީއެއްގައި ނޯންނާނެއެވެ. ރައީސް ޔާމީނަށް ތާއީދުކޮށް ވޯޓްދެއްވައި، ޕީޕީއެމުގެ ރައީސަކީ، ޔާމީނު ކަމަށް ނިންމެވީވެސް ޕީޕީއެމުގެ ފަރާތުން ޕީޕީއެމުގެ މުޅިޖުމުލަ މެންބަރުން ނިޞްބަތްވާ ގޮތުގައެވެ. އޭރު ވަގުތާއި ޙާލަތުގެ ގޮތުން ކުރައްވާފައިވާ ކޯޓްއަމުރެއްގެ ދަށުން އެކަންކަން ނިމިފައިވާއިރު، ޕާޓީއެއްގެ ފަރާތުން ނިންމާފައިވާ އެބާވަތުގެ ޝަރުޢީ އަދި ޤާނޫނީ ނިންމެވުމެއްގެ މައްޗަށް ހިތްޕުޅާނުވާނަމަ އެކަން ބަދަލުކުރުމަށްޓަކައި އެމީހަކު ކުރަންޖެހޭ ކަމެއްގައި ނުވަތަ އަޅަންޖެހޭ ޤާނޫނީ ފިޔަވަޅެއް އެޅުމުގައި އެމީހެއްގެ ފަރާތުން އެމީހެއްގެ ބަދަލުގައި މީހަކު ނުކުންނައިރު، ބަދަލުގައ ޙާޟިރުވާފަރާތަށް ބަދަލުގައި ޙާޟިރުވުމަށް ލިބިދޭ އިޚްތިޔާރަށް ނުބަލައި އެކަމެއް ނުކުރެވޭނެއެވެ. އަދި ޚާއްޞަކޮށް ތިމާގެ އަމިއްލަ ނަމުގައި ދަޢުވާ ކުރުމުގެ\nޙައްޤު ތިމާ ފިވަޔަވައި އެހެން އެއްވެސް މީހަކަށް ލިބިދެވޭނެތޯ އުފެދޭ ސުވާލަކީ، މިމައްސަލާގައި އަހައްމިއްޔަތުކަން ލިބިގެންވާ ސުވާލެކެވެ. ނިމިފައިވާ މައްސަލަތައް މުރާޖަޢާކުރުމުގެ ނަމުގައި މައްސަލަތައް ފުށްފުށަށް ފުރޮޅައި ކޮށްފައިވާ ޙުކުމްތައް ބާޠިލުކޮށް ބަދަލުކޮށް ހަދަމުންދާއިރު ވިސްނަށްޖެހޭ ގިނަގުނަ ކަންތައްތައް ހުންނާނެއެވެ. ޔަޢުނީ، ކޯޓްތަކުގެ ޙުރުމަތް ކެނޑޭފަދަ ގޮތްގޮތަށް ކަމެއް ކުރެވޭނަމަ އެކަމަކަށް އަބަދާއި އަބަދު މިރާއްޖޭގެ މުލިޖުމުލަ ރައްޔިތުން މަރްޙަބާ ނުކިޔާނެއެވެ.


އިންސާނާގެ ނަފްސަށް ހިތްހަމަޖެހުމާއި ރާހަތް ލިބިގެންދާނީ...\nއިންސާނާގެ ނަފްސަށް ހިތްހަމަޖެހުމާއި ރާހަތް ލިބިގެންދާނީ ނަމާދުކުރުމުން - ޚުތުބާ\nޝައިތޯނާ މުސްލިމުން ނަމާދާ ދުރުކުރުމަށް ވަރަށް ގިނަ ޙީލަތްތަކާއި، މަކަރުތައް ހަދާ\nނަމާދަށްވުރެ އެހެނިހެން ދުނިޔެވީ އަމަލުތަކަށް އިސްކަންދޭ މީހުން ގިނަވަމުންދޭ\nނަމާދަކީ ވަރަށް ބޮޑު ޒިންމާއެއް\n11 ޑިސެންބަރ 2020 | ހުކުރު 13:06\nމިއަދުގެ ހުކުރު ޚުތުބާ އިއްވާފައިވަނީ ''ނަމާދު ދީނުގެ ތަނބު'' މިމައުޟޫގެ މައްޗަށް\nކާރުބާރޫ ބޮޑު ހަޔާތުގެ މަސައްކަތުގައި ވަގުތުތައް ހޭދަކުރަމުންދާއިރު އިންސާނާގެ ނަފްސަށް ހިތްހަމަޖެހުމާއި ރާހަތް ލިބިގެންދާނީ ނަމާދުކުރުމުންކަމަށް ހުކުރު ޚުތުބާގައި ބުނެފިއެވެ.\n''ނަމާދު، ދީނުގެ ތަނބު'' މި މައުޟޫއަށް ރާއްޖޭގެ އެކިކަންކޮޅުތަކަށް އިއްވި ހުކުރު ޚުތުބާގައި ބުނީ ޝަހާދަތުގެ ދެ ކަލިމައަށް ފަހު އަދާކުރަން ޖެހޭ އެންމެ މުހިއްމު ވާޖިބަކީ، ފަރުޟު ފަސް ނަމާދުކަމަށާއި، އެ ނަމާދުތަކުގެ ވަގުތުތަކުގައި އަދާކޮށް އެ ނަމާދުތަކަށް ރައްކައުތެރިވެވިއްޖެނަމަ އަމާންކަމުގެ ބައްރަށް ވާޞިލުވެވުނީކަމަށެވެ.\nއަދި، ނަމާދަކީ ވަރަށް ބޮޑު ޒިންމާއެއް ކަމަށާއި، އެއީ ﷲ ގެ ޙަޟްރަތުގައި މަތިވެރި ގަދަރެއް ލިބިގެންވާ ކަމެއްކަމަށާއި، އިސްލާމް ދީނުގެ މަތިވެރި ބިނާ ގާއިމުވެފައިވަނީ ނަމާދުގެ މައްޗަށް ކަމަށްވާއިރު، އެއީ ﷲ އާ އެކަލާނގެ އަޅާ ގުޅުވައިދޭ ވަރުގަދަ ވާފަށްކަމަށް ޚުތުބާގައި އިއްވިއެވެ.\nމާތް ﷲ ވަހީ ކުރައްވާފައިވާ ބަސްފުޅެއްގެ މާނާގައިވަނީ :"ހަމަކަށަވަރުން، ނަމާދަކީ މުއުމިންތަކުންގެ މައްޗަށް ވަޤުތު ކަނޑައެޅިގެން އޮތް ފަރުސެއް ކަމުގައިވެއެވެ. "ނަމާދަކީ ރަށުގައި ޤާއިމުވެ ހުންނަ މީހާގެ މައްޗަށާއި، ދަތުރުވެރިޔާގެ މައްޗަށާއި، ބަލިމަޑުކަމުގައިވާ މީހާގެ މައްޗަށް ވެސް ފަރްޟު ކުރައްވާފައިވާއަޅުކަމެކެވެ. ހަނގުރާމައިގެ ޙާލަތުގައްޔާއި ބިރުވެރިކަމުގެ ޙާލަތްތަކުގައި ވެސް ނަމާދު ކުރުމަށް ވަނީ އަންގަވައިފައެވެ.\nޝައިތޯނާ މުސްލިމުން ނަމާދާ ދުރުކުރުމަށް ވަރަށް ގިނަ ޙީލަތްތަކާއި، މަކަރުތައް ހަދައި، ދުނިޔެ ރަންކޮށް ދައްކާދޭނެކަން ފާހަގަކޮށް ޚުތުބާގައި ބުނީ ޝައިޠާނާއަށް ވެގެންވާނަމަ މުސްލިމުން ނަމާދާ މުޅިން ދުރުހެލިކުރެވޭތޯ މަސައްކަތް ކުރާނެކަމަށެވެ. ނަމާދަކީ މުއުމިނުންގެ ލޮލުގެ ފިނިކަންކަމުގައިވީ ނަމަވެސް މިއަދު ބައެއް މީހުންނަށް ނަމާދު ކުރުން ވެފައިވަނީ އުފުލަންޖެހިފައިވާ ބުރައަކަށްކަމަށެވެ.\nމީގެ އިތުރުން ޚުތުބާގައި ބުނީ ނަމާދަށްވުރެ އެހެނިހެން ދުނިޔެވީ އަމަލުތަކަށް އިސްކަންދޭ މީހުން ގިނަވަމުންދާ ކަމަށާއި، ނަމާދުގެ ވަގުތުތަކާ ދިމާކޮށް ދުންޔަވީ އަމަލުތައް ރާވައި ހިންގާތަން ވެސް ފެންނަމުންދާކަމަށެވެ. އަދި ބަންގި ގޮވުމުން ފިހާރަތަކާއި، ސައިހޮޓާތައް ލެއްޕި ނަމަވެސް އެ ތަންތާނގައި ގިނަބަޔަކު ނަމާދަށް ނުގޮސް ތިބޭކަން ޚުތުބާގައި ފާހަގަކުރިއެވެ.\nޖަމާއަތުގައި ނަމާދު އަދާކުރުމުގެ މުހިންމުކަމުގެ މައްޗަށް އަލިއަޅުވާލައި ޚުތުބާގައި ބުނީ އެކަހެރިކޮށް ހުރެ ކުރާ ނަމާދުން ލިބޭ ޘަވާބަށް ވުރެ، ޖަމާއަތުގައި ކުރާ ނަމާދުގެ ޘަވާބު 27 ދަރަޖައަށް އިތުރުވެގެންވާ ކަމަށެވެ. އަދި ނަފްސުތަކުގެ މައްޗަށް ރޯކޮށްފައިވާ ފާފައިގެ އަލިފާންތައް ނިއްވާލެވެނީ ނަމާދުންކަމަށްވާއިރު، ނަމާދު ގާއިމްކުރުމަށް ޚުތުބާގައިވަނީ ގޮވާލާފައެވެ.


Import duty aai ehenihen feege gothugai dhaulathah 239 million rufiyaa libijje | Mihaaru\nމާލޭގެ ވިޔަފާރި ބަނދަރަށް ބޭލި ކޮންޓެއިނަރުތަކެއް އުފުލުމުގެ މަސައްކަތްކުރަނީ: މިދިޔަ މަހު އިމްޕޯޓްކުރި މުދަލުގެ އަދަދު ވަނީ އިތުރުވެފައި.\nއިމްޕޯޓު ޑިއުޓީއާއި އެހެނިހެން ފީގެ ގޮތުގައި ދައުލަތަށް 239 މިލިއަން ރުފިޔާ ލިބިއްޖެ\n14 ޖޫން 2017 - 14:16\nކަސްޓަމްސް އިން މިއަދު އާއްމުކުރި ތަފާސްހިސާބުތައް ދައްކާ ގޮތުން އިމްޕޯޓު ޑިއުޓީ އާއި އެހެނިހެން ފީގެ ގޮތުގައި ކަސްޓަމަށް ލިބުނު އާމްދަނީ މިދިޔަ މެއި މަހު ވަނީ 16 ޕަސެންޓް އިތުރުވެފަ އެވެ. އެ ހިސާބުތައް ދައްކާ ގޮތުން މިދިޔަ މެއި މަހު އިމްޕޯޓު ޑިއުޓީ އާއި އެހެނިހެން ފީގެ ގޮތުގައި ދައުލަތަށް 239 މިލިއަން ރުފިޔާ ލިބުނުއިރު މިދިޔަ އަހަރުގެ މެއި މަހު ލިބިފައި ވަނީ 206 މިލިއަން ރުފިޔާ އެވެ.\nކަސްޓަމްސް އިން ބުނީ މިދިޔަ މެއި މަހު ރާއްޖެ އަށް އިމްޕޯޓު ކުރި މުދަލުގެ ސީއައިއެފް އަގު މިދިޔަ އަހަރުގެ މެއި މަހާ އަޅާބަލާއިރު ތިން ޕަސެންޓް އިތުރުވެފައިވާ ކަމަށެވެ. ތަފާސްހިސާބުތައް ދައްކާ ގޮތުން މިދިޔަ އަހަރުގެ މެއި މަހު ރާއްޖެ އަށް އެތެރެކޮށްފައި ވަނީ 3.3 ބިލިއަން ރުފިޔާގެ މުދަލެވެ. ނަމަވެސް މި އަހަރުގެ މެއި މަހު އެ އަދަދު ވަނީ 3.4 ބިލިއަން ރުފިޔާ އަށް އިތުރުވެފަ އެވެ. އަދި މިދިޔަ މަހު ރާއްޖެ އަށް އެންމެ ގިނަ މުދާ އިމްޕޯޓްކޮށްފައި ވަނީ ޔޫއޭއީންނެވެ. އެ ގައުމުން އެތެރެކޮށްފައި ވަނީ މުދަލުގެ އަގުގެ ގޮތުން 19 ޕަސެންޓް މުދަލެވެ.\nކަސްޓަމްސްގެ ތަފާސްހިސާބުތައް ދައްކާ ގޮތުން މިދިޔަ މެއި މަހު ރާއްޖެއިން އެކްސްޕޯޓު ކުރި މިންވަރު ވަނީ މިދިޔަ އަހަރުގެ މެއި މަހާ އަޅާބަލާއިރު 34 ޕަސެންޓް މައްޗަށް ގޮސްފަ އެވެ. މިދިޔަ އަހަރުގެ މޭމަހު 373 މިލިއަން ރުފިޔާގެ މުދާ ރާއްޖެއިން ބޭރުކޮށްފައިވާއިރު މި މިދިޔަ މެއި މަހު އެ އަދަދު ވަނީ 498 މިލިއަން ރުފިޔާ އަށް މައްޗަށް ގޮސްފަ އެވެ.\nރާއްޖެއިން މައިގަނޑުގޮތެއްގައި އެކްސްޕޯޓްކުރަނީ މަހުގެ ބާވަތްތަކެވެ. އެގޮތުން މިދިޔަ މަހު އެކްސްޕޯޓްކުރި މުދަލުގެ 63 ޕަސެންޓް އެކްސްޕޯޓްކޮށްފައި ވަނީ ތައިލެންޑަށް ކަމަށް އެ ތަފާސްހިސާބުތަކުން ދައްކަ އެވެ.


ސަރުކާރަށާއި ރައީސް ސޯލިހަށް ރައްޔިތުންގެ ތާއީދު އެބައޮތް: ދިރާސާ – Dhen.mv\nސަރުކާރަށާއި ރައީސް ސޯލިހަށް ރައްޔިތުންގެ ތާއީދު އެބައޮތް: ދިރާސާ\nރައީސް އިބްރާހީމް މުހައްމަދު ސޯލިހަށާއި އެމަނިކުފާނުގެ ސަރުކާރަށް ދިވެހި ރައްޔިތުންގެ ފުރިހަމަ އިތުބާރާއި ތާއީދު އޮތްކަން ހިޔާލު ހޯދުމުގެ ދިރާސާއަކުން ދައްކައިފިއެވެ.\nއިންޓަނޭޝަނަލް ރިޕަބްލިކަން އިންސްޓިޓިއުޓް(އައިއާރްއައި)ގެ ސެންޓާ ފޯ އިންސްޓިޓިއުޓް އިން ސާވޭ ރިސާޗު (ސީއައިއާރްއެސް)އިން ހިންގި މި ދިރާސާ އަކީ ރާއްޖޭގެ އާއްމުންގެ ހިޔާލު ހޯދުމަށް ކުރެވުނު ދިރާސާއެކެވެ. އެގޮތުން މި ދިރާސާއިން ދައްކާ ގޮތުގައި ހިޔާލު ހޯދި މީހުންގެ 61 އިންސައްތަ މީހުން ރައީސް ސޯލިހަށް ތާއީދު ކުރާ ކަމަށެވެ. އެ ދިރާސާއިން ދައްކަނީ ރައީސްގެ ސަރުކާރަށް ހިޔާލު ހޯދި މީހުންގެ 56 އިންސައްތަ މީހުން ތާއީދު ކުރާ ކަމަށެވެ.\nމި ސަރުކާރުގެ އިގްތިސޯދީ ސިޔާސަތަށްވެސް ތާއީދުކުރާ މީހުން މަދެއް ނޫނެވެ. ދިރާސާއިން ދައްކާ ގޮތުގައި އަދި ސަރުކާރުގެ އިގްތިސޯދީ ސިޔާސަތުގެ ދަށުން ހެޔޮ ބަދަލުތަކެއް އަންނަމުންދާ ކަމަށްވެސް ގިނަ ރައްޔިތުން ގަބޫލު ކުރާ ކަމަށްވެސް އެ ދިރާސާއިން ދައްކައެވެ. އެގޮތުން މިހާރުގެ އިގްތިސޯދީ ހާލަތު ވަރަށް ރަނގަޅު ކަމަށް ދިރާސާގައި ހިޔާލު ހޯދި 75 އިންސައްތަ މީހުން ދެކެއެވެ. އަދި 63 އިންސައްތަ މީހުން ތިބީ ކުރިޔަށް އޮތް އަހަރު ރާއްޖޭގެ އިގްތިސޯދީ ހާލަތު ރަނގަޅުވާނެ ކަމަށް ދެކިގެންނެވެ.\nމި ދިރާސާގައި ބައިވެރިވި ފަރާތްތައް ގަބޫލުކުރާ ގޮތުގައި ކޮރަޕްޝަންގެ މައްސަލަތަކުގެ އިތުރުން ބޯހިޔާވަހިކަމާއި ވަޒީފާއާ މަސްތުވާތަކެތީގެ މައްސަލައަކީ މިހާރުން މިހާރަށް ހައްލު ގެންނަންޖެހޭ މައްސަލަތަކެވެ.\nއިމެއް ނެތި މިނިވަން ފިކުރުގެ މީހުން ދަނީ ޖިންސީ ގުޅުން ހިންގަމުން، މަޖްލިސް އިން ރުޅި އަޔަސް ޝެއިހް އިން ރަނގަޅު ގޮތް ކިޔާދޭނަން : ޒައިދު\nއެކި މައްސަލަތަކާ ގުޅިގެން 11 މީހެއްގެ ޕާސްޕޯޓް ވަނީ ހިފަހައްޓާފައި: މަރު ކޮމިޝަން\nދޫނިދޫން ދުން އަރަމުންދަނީ ފުލުހުންގެ ބާވެފައިވާ ޔުނިފޯމްތައް އަންދާތީ\nއުދައްޔުގެ ފޭސްބުކް ކަވަރ ފޮޓޯ: ކިތަންމެ ގިނަ ފާފައެއް ކުރެވިފައިވީ ނަަމަވެސް ﷲ ގެ ހަޒްރަތަށް އެނބުރި ރުޖޫޢަވޭ\nރޭ މާރާމާރީގައި ނިޔާވި އުދައްޔުގެ ފޮޓޯ ބޭނުން ނުކުރަން ފުލުހުން އެދިއްޖެ


Boahiyaavahikamuge Massakkai Kuree Sarukaaraai Alhaa Kiyaanama Laheh Nuwey - Aslam - Vaguthu\nމި ސަރުކާރުގެ ބޯހިޔާވަހިކަމުގެ ފުރަތަމަ މަޝްރޫޢުގެ ބިންގާ އެޅުމަށް ބޭއްވި ރަސްމިއްޔާތު - ވަގުތު އިމޭޖްސް: މުހައްމަދު އަފްޒަލް\nމިދިޔަ ސަރުކާރާއި، މި ސަރުކާރާއި އަޅާ ކިޔާނަމަ، ބޯހިޔާވަހިކަމުގެ މަސައްކަތް ލަސް ނުވާ ކަމަށް ޕްލޭނިން މިނިސްޓަރ މުހައްމަދު އަސްލަމް ވިދާޅުވެއްޖެއެވެ.\nއަސްލަމް މިހެން ވިދާޅުވީ، މި ސަރުކާރުގެ ބޯހިޔާވަހިކަމުގެ ފުރަތަމަ މަޝްރޫޢުގެ 1700 ހައުސިންގ ޔުނިޓުގެ ބިންގާ އެޅުމަށް ބޭއްވި ރަސްމިއްޔާތުގައި ވާހަކަދައްކަވަމުންނެވެެ.\nއަސްލަމް ވިދާޅުވީ، އަހަރަކަށް ވުރެ ގިނަ ދުވަސް ވީއިރު އިދިކޮޅު ފަރާތްތަކުން އެންމެ ބޮޑަށް ދައްކާ އެއްވާހަކައަކީ ސަރުކާރުގެ މަސައްކަތްތައް ކުރިއަށް ދާ މިންވަރު ލަސްކަމުގެ ވާހަކަ ކަމަށާއި، އެހެންނަމަވެސް ދެ ސަރުކާރު އަޅާ ކިޔާ އިރު މި ސަރުކާރުގެ މަސައްކަތްތައް އަވަސް ކަމަށް މިނިސްޓަރ ވިދާޅުވިއެވެ.\nއެގޮތުން ރައީސް އަބްދުﷲ ޔާމީންގެ ސަރުކާރުގައި ބޯހިޔާވަހިކަމުގެ މަސައްކަތެއް ފެށުނީ އެމަނިކުފާނުގެ ދައުރުގެ4ވަނަ އަަހަރު ކަމަށާއި، މި ސަރުކާރުން އެ މަސައްކަތް ފަށާފައި މިވަނީ ދައުރުގެ ދެވަނަ އަހަރުގެ ތެރޭގައި ކަމަށް އަސްލަމް ފާހަގަކުރެއްވިއެވެ.\n" އެ ބޭފުޅުން ގެއެއް އަޅަން ފެއްޓެވީ 2017 ވަނަ އަހަރު. އެ ބޭފުޅުން ކުރެއްވި ކަމަކީ، އޭގެ ކުރީގަ 2013، 2014، 2015، 2016 ކުރެއްވި ކަމަކީ އޭރު އަޅުގަނޑުމެންގެ ސަރުކާރުން ކުރަން ފަށާފައި ހުރި މަސައްކަތް ކުރިއަށް ގެންދިއުން. ދައުރުގެ4ވަނަ އަހަރު އެ ބޭފުޅުންނަށް މަސައްކަތެއް ފެއްޓެވުނީ، ގެދޮރު ބިނާ ކުރުމުގެ. މިއީ އަޅުގަނޑުމެންގެ2ވަނަ އަހަރު." އަސްލަމް ވިދާޅުވިއެވެ.\nމިނިސްޓަރ އަސްލަމް ވަނީ މިދިޔަ ސަރުކާރުން ފެށި ބޯހިޔާވަހިކަމުގެ މަޝްރޫއުތަކުގައި ގިނަ މައްސަލަތަކެއް ހުރުމުން ދަތިތަކާއި ކުރިމަތިވީ ކަމަށް ފާހަގަކުރައްވާފައެވެ.\nމީގެ އިތުރުން، ބޯހިޔާވަހިކަން ބޭނުން ވަނީ ހަމައެކަނި ދަށް ފަންތީގެ ފަރާތްތަކަށް ނޫން ކަމަށާއި، މެދު ފަންތީގެ ފަރާތްތަކަށް ވެސް ފްލެޓްގެ ބޭނުން އިންތިހާއަށް ޖެހިފައިވާ ކަމަށް އެމަނިކުފާނު ވިދާޅުވިއެވެ.\nމިއަދު ބިންގާ އެޅި މަޝްރޫޢުގެ ދަށުން،3ކޮޓަރި އާއި2ކޮޓަރީގެ އެޕާޓްމެންޓްތައް ހަދަމުންދާ އިރު،3ކޮޓަރީގެ އެޕާޓްމެންޓެއްގައި 900 އަކަފޫޓު،2ކޮޓަރީގެ އެޕާޓްމެންޓެއްގައި 680 އަކަފޫޓު ހުންނާނެ ކަމަށާ، އެއީ އާއްމުން ދިރިއުޅުމަށްޓަކާ ބޭނުންވާ އެންމެ މަދު މިވަރުގެ ޖާގަ ކަމަށް ވެސް އަސްލަމް ވިދާޅުވިއެވެ.\nމާޗް 10, 2020 20:19\nމިސަރުކާރުގަ މިތިބީ އިރާދަކުރެއްވިއްޔާ ދޮގާ،މަކަރާ، ހީލައްތެރިކަމުން ޕީއެޗުޑީ ނަގާގެން ތިބިމީހުން ،\nމާޗް 10, 2020 20:29\nޖީބު ބޮޑުވިވަރަކަށް މަނިކުފާނަށް ތިހެން ހީވާނެ!\nމާޗް 10, 2020 20:58\nމިވަގުތަކީ ފޮނިކަޑަންވީ ވަގުތެއް ނޫން، ކަމެއް ކުރެވޭނެ ބަޔަކު ފޮނި ނުކަޑާނެ\nމާޗް 10, 2020 21:10\nޤަމާރާ އެއްވެސް ކަމެއް ލަސްވިތަ... ޤަމާރު ސުލޯ ކިބޫ\nމާޗް 10, 2020 21:50\nއަދި ކިރިޔާ ބިންގާ ތި އެޅުނީ . ތި ބިންގާ ހުރެދާނެ ތިގޮތައް ދައުރު ނިމެންދެއްވެސް ޕުރޮޖެކުޓު އެއްކޮށްނިމުނީމަ ތިކިޔާއެއްޗެއްކިޔާބަލަ.\nމާޗް 10, 2020 22:17\nތިބިންގާ އިން ވިނަކަޑަން ނުޖެހެއްޖިއްޔާ ކިތަންމެހާވެސް ރަގަޅު\nމާޗް 10, 2020 22:27\nކަލެއަކަށް ލަހެއް ނުވާނެއެއްނު. ކަލޭ އުޅެނީ ނުލާހިކު އަރާމުގަވިއްޔަ.\nމާޗް 10, 2020 23:15\nކަލޭ ނުދެނަ ހުރިންތަ ޔޫތު ސިޓީ އޭ ކިޔާފަ ބޮޑު ބިމެއް ހިއްކާ އެތަނުގެ މަގުތައް ހަދާ ކަންކަން ޔާމީން ކުރި ކަމެއް؟ ކަލޯ އެއީ ބޯހިޔާވަހި ކަމުގެ މަޝްރޫއުގެތެރެއިން ކުރެވި ފައިވާ ކަންކަން، ކަލޭ ތިފާހަގަ ކުރީ ހަމަ އެކަނި ފްލެޓް ތަކުގެ ވާހަކަ ދޯ!؟ ޔާމީން އެ ބިން ހިއްކާ މަގުހަދާ ކަންކަން ނުކޮށް އޮތްނަމަ ކަލޭމެން ފްލެޓް އަޅާކަށްވެސް ނޫޅުނިސް! ހައުސިންގ މިނިސްޓަރޭ ކިޔާތީވެސް ކަލެއަށް ލަދު!\nމާޗް 11, 2020 02:27\nމުއީޒް މިނިސްޓަރ ކަމުގަ މާލޭގެ ރައްޔަތުންނަށް ހުޅުމާލޭ 2ވަނަ ފިޔަވަހިން 400 ގޯތި ވިއްކަން ބުނީމަ އެކަމައް ހުރަސްއަޅާ އޭސީސީން ނުނިކުމެ ދައްތައަކާބޭބެއެއް އުޅުނު ހަދާން އަަދިނުނެތޭ އެކަން ހުއްޓުވީވެސް ހަމަ ތިޔަޕާޓީގެ ބޭބެއްޔާއިން މިއަދުވޯޓްހޯދަންވީމަ ތިޔަސްޓަންޓް ޖަހަނީ ޙުދުތިމާޔާތިމާގެ އަނބިދަރިންގެވެސް ހައްގެކޭ މިމާލޭން ގޯތި ލިބުމަކީ ރައްރަށުގެ ޒުވާނާޔައް ގޯތި ލިބިފާ މާލޭގެ ޒުވާނާޔައް ނުލިބޭ ވޯޓްލާންވީމަ މާލޭޒުވާނާ ބޭނުންކުރަނީ މިހީވަނީ މާލޭގެ މީހުން ދުނިޔެއައް ފޮނުއްވީ މިގައުމައް އަންނަ ވެރިން ބުނާ ގޮތަކައް ބުނާބަޔަކައް ވޯޓް ދޭން އެކަނިހެން އަސާސީ ބޯހިޔާވަހިކަމުން މަހުރޫމް ކޮއްފައި\nމާޗް 11, 2020 06:54\nމަނިކްފާނުމެން ގެ ސްޕްޑަކީ ކާރީގައޮތް އިންޑިއާގެ ނާތަހުޒީބީ ސްޕީޑް ދެން ލަހޭ އަވަހޭ ކަސޯޓީގަ ކިޔާހެން ކިޔާ، ގެރި ހިމަޔާތްކުރުން ނޫން ކަމެއް ކުރޭތަ މޯދީ\nމާޗް 11, 2020 08:04\nވަރަށް ލަސް، ކުރީ ސަރުކާރޭ ކިޔޭވަރުގެ ބައެއްނޫން ތިއީ\nމާޗް 11, 2020 10:06\nމާލޭގެ ރައްޔިތުން ތިބީ މައިންބަފައިންގެ ގެ 8 ބައި9ބައި ކޮށްލީމަ ލިބޭ ކުޑަ 300 އަކަފޫޓްތަންކޮޅެއްގައި ނުވަތަ އެތަންކޮޅު ކުއްޔަށްދީފައި ލިބޭ ލާރިކޮޅާއި ބުރަމަސައްކަތްކޮށގެން ލިބޭލާރިކޮޅުން ތަންތައް ކުށްޔަށް ހިފާގެން ނަމަވެސް މި ވީހާތަނަށް އިއްޔެ މެންދުރު އަންނަ މާލޭގެ ގެދޮރު ނެތް މީހާއަށް ފުލެޓް ދީފަ ހުރީ، ކުރީގެ ރައީސުންނަށް ކެންޕެއިން ކޮށް ދިން މީހުންނާއި، ގާތްތިމާގެ މީހުންނަށް، މާލޭގެ ރައްޔިތުން ތިބީ އަދިވެސް ހަމަ އެހާލުގައި ވޯޓް ލާން ކައިރީމަ "ނަނާހުވަފެން " ދައްކާނެ\nމާޗް 11, 2020 10:52\nބަލަ މިހިރީ ގަމާރު މިނިސްޓަރު އަސްލަމް ހަމަނުދަންނަނީ ރައީސް ޔާމީނުގެ ދައުރުގައި ފުރަތަމަކޮޅު މުޒާހިރާ؟ ދެންސަރުކާރުވައްޓާލަން ؟ދެން މޭޑޭ ؟ދެން ފެބުައަރީ ކޯޓުން؟ އެވަރުންވެސް ދެވަފޭސްހިއްކާފއި މަގުހެދުމާއި؟ ފެން؟ކަރަންޓު ގުޅާލާ ބުރިޖްސޯޅަޓަވަރު ؟ވިހާފާސްޓް މަސައްދިޔަލެއް ހަމަ ވެރިކަންބަދަލްވުމާއެކު ހުރިހާކަމެންލަސްވީ ގަމާރު މީހަކުވެރިކަމަންގެނާމާވީގޮތްދޯ ؟؟ ދެން ކާރި ކުދިކޮޅައްބަދަލްދިނުން އެބުނާ ބަޖަޓުގައި ޖަހާގެން ދެން ދީނައްފުރައްސާރަކުރުންމިވެރިންގެކަމަކަންމިއޮތީލާދީނީ ޖަމުއިއާހަދާގެ ގައުމުގެ އިސްމަގާމުގާތިބެގެން ސަހިންދާވެސް ހަމީދުވެސް ދެންވެސް މިގައުމުތަރައްގީވާނީރައީސްޔާމީނުވެރިކަމަންގެނައިސްގެން؟؟\nމާޗް 11, 2020 12:12\nލަހެއްވާނުވޭ 800 ފުލެޓްގެ ލާރިގަނަޑު ދިރުވާތިލީީ މިދިޔަސަރުކާރުގަ ހިލޭ އެހީގެދަށުން އަޅަންނިންމި 2500 ފުލެޓްތީީ 1700 ފުލެޓް ބިންގާ އެޅިޔަސް 2500 ފުލެޓްގެ އަގުބދާނެ މީ ވަރަށް ވާހަކަ\nމާޗް 11, 2020 12:16\nބިން ހިއްކާފަ ޕްލޭންކޮށްފަ ބިންގާއަޅާފަ ކޮންކްރީޓް ނިންމާފަ ހުރި ތަންތަން2އަހަރުން ނުނިންމުނީމަ ކުރީ ސަރުކާރޭ މައިސަރުކާރޭ ކޮޓަރިކުއްޖޭ ނުކިޔާ ދެންވެސް ކަމެއްކޮއްދެވޭތޯ އުޅެބަލަ ،ރައްޔިތުންބޭނުންވަނީ ބޯހިޔަވަހިކަން ،ކުރާނެގޮތް ނޭގޭނަމަ އެގޭމީހުންކައިރީ އަހާގެން ކުރިއަށްދޭ


Zamaan Badhaluve Nappy Ves "Smart" Vehje - Vaguthu\nޒަމާން ބަދަލުވެ ނެޕީވެސް "ސުމާޓް" ވެއްޖެ\nޓެކްނޮލޮޖީގެ ރޮނގުން ކޮންމެ ދުވަހަކީވެސް ދުނިޔެ އާ ހަރުފަތަކަށް އަރާ ދުވަހެކެވެ. އެގޮތުން ތަފާތު އެކި މޮޅެތި އުފެއްދުންތައް ކޮންމެ ދުވަހަކުވެސް ދުނިޔެއަށް އުފަންވެގެން ދެއެވެ. މިގޮތުން މި ލިސްޓަށް މިވަނީ އަނެއްކާވެސް ފާހަގަކޮށްލެވޭ ފަދަ މޮޅު އުފެއްދުމެއް އިތުރު ވެފައެވެ.\nޓެކްނޮލޮޖީގެ އާ އުފެއްދުންތަކުގެ ލިސްޓަށް މިހާރު އިތުރުވެފައިވާ ސްމާޓް ނެޕީ އަކީ ކޮރެއާގެ ތަޖުރިބާކާރެއް ކަމަށްވާ ޔުއާން ކިމްބާލީގެ އުފެއްދުމެކެވެ. ގިނަ ބައެއްގެ ސަމާލުކަމަށް މި އުފެއްދުން މިހާރު އައިސްފައިވާއިރު، މިއީ ވަރަށް ބޭނުންތެރި އަދި މުޙިންމު އުފެއްދުމެއް ކަމަށް ގިނަ ބަޔަކު ދަނީ ބުނަމުންނެވެ.\nމި ނެޕީއަކީ އޭގައި ހަރުކޮށްފައިވާ ސެންސަރެއްގެ ސަބަބުން، ކުޑަ ދަރިފުޅު ބޮޑުކަމު ނުވަތަ ކުޑަކަމު ދިއުމުން، އެ މަޢުލޫމާތު ޚާއްސަ މޯބައިލް އެޕްލިކޭޝަނަކަށް ފޮނުވުމުގެ ޤާބިލުކަން ލިބިފައިވާ އުފެއްދުމެކެވެ. އެގޮތުން ޗިޕެއް ގޮތަށް ނެޕީގައި ހަރުކޮށްފައި ހުންނަ އެ ސެންސަރަކީ "ބޭބީ މޮނީޓަރ" އެއްގެ ގޮތުގައި ވެސް ބޭނުން ކުރެވޭނެ އެއްޗެއް ކަމަށް ޔުއާން ބުނެފައި ވެއެވެ.\nހަމަ އެހެންމެ މި ސެންސަރުން، ދަރިފުޅުގެ ނެޕީ ބަދަލުކުރާން ކޮންމެހެންވެސް ޖެހިއްޖެ ނަމަ އެކަމަށް ޚާއްސަ އެލާޓެއްވެސް ފޯނަށް ފޮނުވައެވެ. މިއީ ކުޑަކުދިންގެ ނާޒުކު ކަންގަނޑަށް ކުރިމަތިވެދާނެ ނުރައްކަލަކުން ސަލާމަތްވުމަށް ބޭނުންތެރި ޓެކްނޮލޮޖީއެއް ކަމަށް، މި ސްމާޓް ނެޕީ އުފެއްދި ޔުއާން ބުނެފައި ވެއެވެ. މީގެ އިތުރުން ނެޕީގެ އެތެރޭގެ ފިނިހޫނުމިނަށް އަންނަ ބަދަލާއި ގެއްލުންދެނިވި އެއްޗެއްވާނަމަ އެކަމުގެ މަޢުލޫމާތުވެސް ސެންސަރު މެދުވެރިކޮށް އެޕްލިކޭޝަނަށް ފޮނުވުމުގެ ޤާބިލުކަން މި އުފެއްދުމަށް ލިބިގެންވެއެވެ.\nޔުއާން ބުނެފައިވަނީ، ސްމާޓް ނެޕީގައި ވާ ސެންސަރު އެކި ފަރާތްތަކަށް ވިއްކާއިރު އޭގެ ކޯޑު ތަފާތުވާނެ ކަމަށެވެ. އަދި ކޮންމެ ސެންސަރެއް ވެސް ގިނަ ވެގެން ފަސް ފޯނަށް، އެޕްލިކޭޝަން މެދުވެރިކޮށްގެން ގުޅާލެވޭނެ ކަމަށް އޭނާ ބުންޏެވެ. އަދި ކޮންމެ ތަނެއްގައި ކޮންމެ ވަގުތެއްގައި ހުރިނަމަވެސް، އެކަމުގެ މަޢުލޫމާތު އެޕްލިކޭޝަނުން ފަސް ފަރާތަކަށް ބަލާލެވޭނެ ކަމަށް އޭނާ ބުނެފައި ވެއެވެ.\nޔުއާން ބުނާގޮތުގައި މި ސްމާޓް ނެޕީ އުފެއްދީ މައިންބަފައިންނަށް ފަސޭހައެއްގެ ގޮތުން ކަމަށާއި، ކުރިއަރައިދާ ދުނިޔެއެއްގައި އެންމެ ފަސޭހަ އިޚްތިޔާރުތައް އޮންނާނެ ޖެހޭކަން ޤަބޫލުކުރާތީ ކަމަށެވެ. މި ސްމާޓް ނެޕީ ބާޒާރަށް ނެރޭނެ ދުވަހެއް އޭނާ އަދި ހާމަކޮށްފައެއް ނުވެއެވެ.\nއޮކްޓޯބަރ 25, 2018 21:03\nއަލުން ބޭނުން ކުރެވޭތަ؟\nއޮކްޓޯބަރ 25, 2018 22:22\nތި ނެޕީ ރަނގަޅުވާނީ ފޯނަށް ދެވިހިފާފތިބޭމީހުންގެ ދަރިންނަށް..


Rahrashun "Lansley Slimming Coffee" Ge Agent'unnah Vumuge Furusathu - Vaguthu\n3 ހަފްތާ ކުރިން ( ސެޕްޓެމްބަރު 22, 2020 )\nރާއްޖޭގައި ފުޅާ ދާއިރާއެއްގައި އޮންލައިން ވިޔަފާރިކުރާ "ލިބޭ އޮންލައިން" އިން ވިއްކާ "ލޭންސްލޭ ސްލިމިން ކޮފީ" ގެ އޭޖެންޓުންނަށް ވުމުގެ ފުރުސަތު ހުޅުވާލައިފިއެވެ.\n"ލިބޭ އޮންލައިން" އިން ބުނެފައި ވަނީ މިހާރު ވަނީ ރާއްޖޭގެ ކޮންމެ ރަށަކުން ވެސް މި ޕްރޮޑަކްޓުގެ އޭޖެންޓުންނަށް ވާން ބޭނުންވާ ފަރާތްތަކަށް ފުރުސަރު އޮތް ކަމަށެވެ.\nމިކަމާއި ގުޅިގެން އެ ކުންފުނީގެ އޮފިޝަލަކު ވިދާޅުވީ، ހުރިހާ ރަށަކުން އޭޖެންޓުން ހޯދުމުގެ މަސައްކަތް ކުރަމުން ދަނީ ގިނަ ރަށްރަށުން މި ޕްރޮޑަކްޓަށް އޮންނަ ޑިމާންޑު ބޮޑުވަމުންދާ ދިއުމާއެކު ފަސޭހައިން ކަސްޓަމަރުންނަށް ޕްރޮޑަކްޓު ލިބޭނެ މަގު ފަހިކޮށްދިނުމަށް ކަމަށެވެ.\nދިވެހިންގެ މެދުގައި ބޮޑު މަޤުބޫލުކަމެއް ހޯދާފައިވާ "ލޭންސްލޭ" ބްރޭންޑުގެ ބައްޓަން ރީތިކުރުމަށް ޚާއްސަކޮށްގެން އުފައްދާފައިވާ "ސިލިމިން ކޮފީ" ގެ އިތުރުން މި ބްރޭންޑުގެ "ހޮޓް ޗޮކްލެޓް" އަކީވެސް "ލިބޭ އޮންލައިން" ގެ ކަސްޓަމަރުންގެ ބޮޑު ތަރުޚީބެއް ލިބިފައިވާ ޕްރޮޑަކްޓުތަކެކެވެ.\n""ލޭންސްލޭ"ގެ އިތުރުނ "ލިބޭ އޮންލައިން" އިން ރާއްޖެއަށް ތަޢާރަފްކޮށްފައިވާ ބައެއް އިތުބާރުހުރި މޮޅު ބްރޭންޑުތަކުގެ ތެރޭގައި "ސެންޓިއޯ" ކޮސްމެޓިކް ބްރޭންޑާއި އާއި އަނގަޔާއި ދަތްތައް ދުޅަހެޔޮކޮށް ރީތިކުރުމަށް ޚާއްސަ "ސްޕާކަލް" ބްރޭންޑުގެ އިތުރުން "ލޭންސްލޭ" އަދި މަޝްހޫރު "ދަ ބޭކަރީ ޕްރިންސެސް" ބްރޭންޑުގެ ޕްރޮޑަކްޓުތައް ހިމެނެއެވެ.\n"ލިބޭ އޮންލައިން" އިން ވަނީ އެ ކުންފުނިން ރާއްޖެއަށް ގެންނަ ޕްރޮޑަކްޓުތައް ހޯލްސޭލްކޮށް ގަންނަން ބޭނުންވާ ފަރާތްތަކަށްވެސް ވަރަށް ޚާއްސަ، ހެޔޮ އަގުތަކެއް ކަނޑައަޅާފައެވެ. މިކަމާއި ގުޅޭ އިތުރު މަޢުލޫމާތާއި ލިބޭގެ ޕްރޮޑަކްޓުތައް ބައްލަވައިގަތުމާއި މަޢުލޫމާތު ސާފުކުރުމަށް ކުންފުނީގެ ނަމްބަރު (9759452) އަށް ގުޅުމަށް އެފަރާތުން އެދެއެވެ.


Minivankan dhemehehtumah enmmeh bodu iskameh dheynee rayyithun baaruveri kuruvun: Raees\nމިނިވަންކަން ދެމެހެއްޓުމަށް އެންމެ ބޮޑު އިސްކަމެއްދޭނީ ރައްޔިތުން ބާރުވެރިކުރުވާ އަޑުއުފުލުމަށް: ރައީސް\nރާއްޖޭގެ މިނިވަންކަން ދެމެހެއްޓުމަށްޓަކައި މިސަރުކާރުން އެންމެބޮޑު އިސްކަމެއް ދެނީ ރައްޔިތުންބާރުވެރިކުރުވައި ރައްޔިތުންގެ އަޑުއުފުލައިދިނުމަށް ކަމަށް ރައީސުލް ޖުމްހޫރިއްޔާ އިބްރާހިމް މުޙައްމަދު ސޯލިހު ވިދާޅުވެއްޖެ އެވެ.\nރައިސުލް ޖުމްހޫރިއްޔާ އިބްރާހިމް މުހައްމަދު ސޯލިހު މިހެން ވިދާޅުވީ މިއަދު ފާހަގަ ކުރަމުން ދިވެހިރާއްޖޭގެ 54 ވަނަ މިނިވަންދުވާހާއި ގުޅިގެން ދިވެހި ޤައުމާ މުހާތަބުކޮށް ދެއްވި ހިތާބުގަ އެވެ.\nރައީސް ވިދާޅުވީ ޤާނޫނުއަސާސީން ކަށަވަރުކޮށްދީފައިވާ އަސާސީ ޙައްޤުތަކާއި އެ ޙައްޤުތަކާ ގުޅިފައިވާ މިނިވަންކަމުން ރައްޔިތުން މަޙްރޫމުވާ އެންމެ ހިނދުކޮޅެއްވެސް މި ޤައުމަށް ކުރިމަތިވެގެންވާނެ ކަމަކަށް ޤަބޫލުފުޅު ނުކުރައްވާ ކަމަށެވެ.\nމިނިވަންކަމަކީ ކޮންމެ މީހެއްގެވެސް، އިންސާނީވަންތަކަން ރަމްޒުކޮށްދޭ، އެންމެ މަތިވެރި ސިފަކަމަށާއި، އެއީ އިންސާނީ ޙައްޤުތަކުގެ ތެރެއިން އެންމެ މަތީ ދަރަޖައިގެ ޙައްޤުކަމުގައި ވިދާޅުވި އެވެ.\nރައީސުލްޖުމްހޫރިއްޔާގެ ވާހަކަފުޅުގައި ރާއްޖެ ތަރައްޤީކުރަން ކިތަންމެ ބޭނުންވިޔަސް، ވަގުތީ މަންފާއަކަށްޓަކައި، މި ލޮބުވެތި ފަސްގަނޑުގެ ކިތަންމެ ކުޑަ ތަންކޮޅެއްގެ މިލްކުވެރިކަންވެސް، ބޭރު ބަޔަކަށް ދޫކޮށްލުމަކީ މި ސަރުކާރުން ކުރާނެ ކަމެއް ނޫންކަމަށާއި މުދަލާއި ފައިސާއިން އަގުކުރެވޭ ވަރަށް ވުރެ، މި ޖަޒީރާތަކުގެ ޤަދަރާއި ކަރާމާތް، ދިވެހިންގެ ކުރިމަތީގައި މާ މަތިވެރިކަމުގައި ވިދާޅުވިއެވެ.\n"މިނިވަންކަމަކީ ކޮންމެ މީހަކު އުފަންވާ ހިނދުން ފެށިގެން ކޮންމެ މީހަކާ އެކުގައިވާ އަދި އެއްވެސް މީހެއްގެ ކިބައިން ހިނދުކޮޅަކަށް ވެސް ނިގުޅައިގަނެވިގެން ނުވާނެ އިންސާނީ ޝަރަފެއް ކަމަށާއި ޤައުމެއްގެ ކީރިތިކަމާއި މޫރިތިކަން ބިނާވެފައިވަނީ އެ ޤައުމެއްގެ ވަކިވަކި ފަރުދުންނަށް މިނިވަންކަން އިޙްސާސްކުރެވޭ މިންވަރެއްގެ މައްޗަށްކަމުގައި." ރައީސް ވިދާޅުވި އެވެ.\nރައީސުލްޖުމްހޫރިއްޔާ ވިދާޅުވީ މިނިވަން ދުވަހުގެ އުފާވެރި އިޙްސާސްތަކާ ބައްދަލުކުރާ އިރު އިއްޔެ އަޅުގަނޑުމެންނަށް މިނިވަންކަން ލިބިފައި އޮތް މިންވަރާއި، މިއަދު އެ މިނިވަންކަމުގެ ބޭނުން ހިފަމުންދާ ގޮތާއި މާދަމާ އެ މިނިވަންކަން އޮންނާން އެދޭ ގޮތާ މެދު ވިސްނައިލުމަކީ ވަރަށް މުހިންމު ކަމެއް ކަމުގަ އެވެ.\n"ފުރިހަމަ މިނިވަންކަމެއް އިޙްސާސް ކުރެވޭނީ، އަޅުގަނޑުމެންގެ މާތްވެގެންވާ އިސްލާމް ދީނުގެ ޞައްޙަ ޢަޤީދާއާއި، ދިވެހިރާއްޖޭގެ ޤާނޫނުތަކުގެ ހިޔާވަހިކަމުގެ ދަށުގައި ތިބެ، ހާސިލްކުރަން އެދޭ ކޮންމެ ކަމެއް ހަގީގަތަކަށް ހެދޭނެ ކަމުގެ ޔަގީންކަން ލިބިގެންވާ މާހައުލެއް، މިރާއްޖޭގައި އުފެދިގެން އެފަދަ މާހައުލެއް އުފެއްދުމަކީ އެންމެންގެ މަސްއޫލިއްޔަތެއް ކޮންމެ މީހެއްގެ ފަރުދީ ޒިންމާއެއް ކަމަށް." ރައީސް ވިދާޅުވި އެވެ.\nރައިސުލްޖުމްހޫރިއްޔާގެ ވާހަކަފުޅުގައި ޤައުމުގެ މަޞްލަޙަތުގައި މަސައްކަތްކުރާ، ރާއްޖޭގެ ނޫސްވެރިންނާއި، ޖަމިއްޔާ ޖަމާޢަތްތަކުގެވެސް، އެންމެ އިސް އަމާޒަކަށް ހަދަންޖެހޭނީ، ރައްޔިތުންގެ ފަރުދީ މިނިވަންކަމާއި ޙައްޤުތައް ޙިމާޔަތް ކޮށްދިނުންކަމުގައި ވިދާޅުވިއެވެ.\nރައީސް އިތުރަށް ވިދާޅުވީ މިނިވަންކަމުގެ މުޅިން އައު އަހަރަކާ ކުރިމަތިލާއިރު، ސަރުކާރުގެ އެންމެ އިސް ސިޔާސަތަކަށްވާނީ، މުޖްތަމަޢުގެ ހަމަޖެހުމާއި އަމާންކަން ޤާއިމްކުރުންކަމަށާއި އުފާވެރިކަމާއެކު ދިރިއުޅޭ ގެދޮރުވެރި ފުދުންތެރި އަދި ފަޚުރުވެރި ޢާއިލާތަކެއް ބިނާކުރުންކަމުގައެވެ.\n"ފަރުދީ މިނިވަންކަން އިޙްސާސް ކުރެވޭނީ، އެ މަޤްޞަދު ޙާޞިލްވެގެން . ރާއްޖޭގެ ކަނޑުފަޅާއި، ފަރާއި އެއްގަމާއި، ވަޔާއި ކަނޑުން ގުޅިފައިވާ، މި ބިޔަ ނޫ އިޤްތިޞާދުގެ ނަފާ، ހުރަހެއް ނެތި، ވަކިވަކި ފަރުދުންގެ ޖީބަށް ފޯރައިގެންކަމަށާއި ރައްޔިތުންގެ ޙައްޤުތައް ފުރިހަމައަށް ޙިމާޔަތްކުރެވިގެން ޢަދުލު އިންޞާފު ޤާއިމުކުރެވޭނެ ކަމުގެ އިތުބާރާއި ޔަޤީންކަން ހޯދައިދެވިގެން ކަމަށް."ރައީސް ވިދާޅުވިއެވެ.\nއެކަންކަން ޙާސިލްކުރެވޭނީ، އަޅުގަނޑުމެން އެންމެން އެއް ޢަޒުމެއްގައި އެކަމަށް މަސައްކަތް ކޮށްގެން ކަމަށާ އަދި ދައުލަތުގެ ހުރިހާ ބާރުތަކާއި އެންމެހައި މުއައްސަސާތަކުގެ ޙަޤީޤީ މަޤްސަދަކަށް ވާންޖެހޭނީވެސް ރައްޔިތުންގެ ފަރުދީ މިނިވަންކަން ހިމާޔަތްކޮށް ރައްކާތެރިކޮށްދިނުން ކަމުގައި އެމަނިކުފާނު ވިދާޅުވި އެވެ.\n"އެހެންކަމުން ރައްޔިތުންގެ ޙައްޤުތަކަށް ހުރަސްއެޅޭ ގޮތަށް ހުރި ޤާނޫނުތަކާއި އުސޫލުތައް އުވާލައި އެ ޙައްޤުތައް ފުރިހަމައަށް ލިބިދިނުމަށްޓަކައި ޤާނޫނުތައް އިސްލާޙްކުރުމުގެ މަސައްކަތް ސަރުކާރުން މިއަންނަނީ ކުރަމުންކަމަށް." ރައީސުލްޖުމްހޫރިއްޔާ ވިދާޅުވި އެވެ.\nރައީސް ވިދާޅުވީ ރާއްޖޭގެ ޚާރިޖީ ސިޔާސަތު ތެރެއިން ހަތުރުވެރިކަމެއްނެތި ޤައުމުގެ ގުޅުން ބަދަހިކޮށް އިންސާނީ ޙައްޤުތައް ހިމާޔަތްކޮށް ޑިމޮކްރެސީގެ ހަމަތަކާއި އަގުތައް ނަގަހައްޓައި، މޫސުމީ ބަދަލުތަކަށާއި ތިމާވެށީގެ ހިމާޔަތަށް އިސްކަން ދިނުމުގެ މައްޗަށްށާއި ޤައުމުތަކާ އެކު ގުޅުންތައް ދަމަހައްޓަމުން ދާނެކަމަށެވެ.\n"ހުޅުވައިލެވިފައިވާ ދުނިޔެއަކަށް ނޭވާލަމުންދާއިރު، ދުނިޔޭގެ ސިޔާސީ އޮއިވަރަށް ދީލާނުލައި، ޖަޒީރާވަންތަ ޤައުމެއްގެ ގޮތުގައި ރާއްޖެ ތަރައްޤީކުރުމަކީ، މިއަދު އަޅުގަނޑުގެ ކޮނޑުގައި އެޅިފައިވާ އެންމެ މަތީ ޤައުމީ ވާޖިބުކަމަށް/" ރައީސުލްޖުމްހޫރިއްޔާ ވިދާޅުވި އެވެ.އަދި، ސިޔާސީ މިނިވަންކަމާއި އިޤްތިޞާދީ މިނިވަންކަން ދެމެހެއްޓުމަށްޓަކައި، ޤައުމީ ތަރައްޤީގައި ރައްޔިތުންގެ ބައިވެރިވުން އިތުރުކުރުމަށް ސަރުކާރުން ވަރަށް ބޮޑު އިސްކަމެއް ދެއްވާނެކަމުގައި ވެސް އެމަނިކުފާނު ވިދާޅުވިއެވެ.\nމީގެ އިތުރުން ވެސް ރައީސުލްޖުމްހޫރިއްޔާ ވަނީ ރައްޔިތުންގެ ޙައްޤުތައް ފުރިހަމައަށް ޙިމާޔަތްކުރެވި، ޢަދުލު އިންސާފު ޤާއިމުކުރެވޭނެ ކަމުގެ އިތުބާރާއި ޔަޤީންކަން ހޯދައިދިނުމަށް، ސަރުކާރުން ގިނަގުނަ މަސައްކަތްތަކެއް ކުރަމުންދާނެކަމުގެ ޔަޤީންކަންދެއްވާފަ އެވެ. ރައީސް ވިދާލުވީ ދިވެހި ރައްޔިތުންނަށް އަބަދުވެސް އުފާފާގަތިކަމަށް އެދޭ ޙާލު، ތިޔަ ލޮބުވެތި ރައްޔިތުންގެ ފަރާތުން އަޅުގަނޑު އެދެނީ، ދިވެހީންގެ އަގު އުފުލައިދީ، މި ޖަޒީރާ ރާއްޖޭގެ ތަރައްޤީ އާއި ކުރިއެރުމަށް މަސައްކަތްކޮށްދެއްވުމަށާއި ޢަދުލުވެރިކަމާއި ހަމަޔާއި އިންޞާފު ޤާއިމުކުރުމަށްޓަކައި، ވައްކަމާއި ރިޝްވަތާއި ކޮރަޕްޝަނާއި ފަސާދައަށް ނޫނެކޭ ބުނުމުގެ ހިތްވަރު ލިބިގަތުމަށް ދިވެހި ކޮންމެ ރައްޔިތަކަށް އިލްތިމާސް ކުރާކަމަށެވެ\n"މިއީ އަޅުގަނޑުމެން އެންމެންގެ ޤައުމު.މި ރާއްޖެ އިސްލާހުކޮށް ތަރައްޤީކުރާނީ، އަޅުގަނޑުމެން އެންމެން." ރައީސުލްޖުމްހޫރިއްޔާ ވިދާޅުވިއެވެ.


REPORT: Nafrathu ge bilah fahu noosverin golhi akah laan thayyaru vanee! | ThePress\nނަފްރަތުގެ ބިލަށް ފަހު ނޫސްވެރިން ގޮޅިއަކަށް ލާން ހެއްކާބެހޭ ބިލް އިސްލާހު ކުރަނީ!\nރައީސް ސޯލިހު ވެެރިކަމަށް ވަޑައިގެން ނޫސްވެރިންނާ ބައްދަލުކުރެއްވުމުގެ ތެރެއިން ---\nހިސާނު ބިލް ނުވަތަ ނަފްރަތުގެ ބިލުގެ ހޫނުކަން ނުކެނޑި އުޅެނިކޮށް ސަރުކާރުން މިފަހަރު އަމާޒު ހިފީ ނޫސްވެރިންނާއި ނޫސް އިދާރާތަށް ގޮޅިއަކަށް ފައްތާށެވެ.\n1976 ވަނަ އަހަރު ވުޖޫދު ކުރި ހެއްކާ ބެހޭ ގާނޫނަށް އިސްލާހެއް ގެނެސް، މަސްދަރު ނުވަތަ ސޯސް ހާމަކުރަން މަޖުބޫރުކުރެވޭ ގޮތަށް އެ ގާނޫނުގެ 136 ވަނަ މާއްދާ ވަނީ ހުށަހަޅާފައެވެ. އެ މާއްދާގެ (ހ) ގައި އާންމު ހާލަތްތަކުގައި މަސްދަރު ހާމަ ކުރަން ނުޖެހޭނެ ކަމަށް ބުނެފައި އެ މާއްދާގެ (ށ) ގައި ބުނެފައި ވަނީ، މަސްދަރު ހާމަކުރުމުގެ ސަބަބުން، އެމީހާއަށް ނުވަތަ އެހެން ފަރާތަަކަށް ވެސް ވެދާނެ ގެއްލުމަށް ވުރެ، މަސްދަަރު ހާމަކުރުމުގެ އާއްމު މަސްލަހަތު ބޮޑުވާ ހާލަތުގައި މަސްދަރު ހާމަކުރަން މަޖުބޫރު ކުރެވިދާނެ ކަމަށެވެ. މަސްދަރު ހާމަކުރަން ލިޔުމެއް ލިޔުނު ނޫސްވެެރިޔާ އަަށާއި އެ ލިޔުމެއް ޝާއިއު ކުރި މީޑިއާއަށް މަޖުބޫރު ކުރުމުގެ ބާރު ވެެސް އެ މާއްދާގެ ދަށުން ފަނޑިޔާރުންނަށް ލިބޭނެ ކަމަށް ބުނެފައި ވެއެވެ.\nސަރުކާރުގެ ފަރާތުން މި ބިލް މަޖިލީހަށް ހުށަހެޅި އިރު ސަރުކާރުގެ އިންޓެންޝަނާ މެދު ވަރަށް ބޮޑަށް ސުވާލު އުފެދިއްޖެއެވެ.\nއޮކްޓޯބަރު 8، 2019 ގައި ރައްޔިތުންގެ މަޖިލީހުން ފާސްކުރި "ވިސްލްބްލޯކުރާ ފަރާތްތައް ރައްކާތެރިކުރުމުގެ ބިލް" ގައި ބުނާ ވާހަކަ އާއި މިއަދު ހެއްކާބެހޭ ގާނޫނަށް ސަރުކާރުން ހުށަހެޅި އިސްލާހު އޮތީ ދިމާ އިދިކޮޅަށެވެ.\nވިސްލްބްލޯކުރާ ބިލުގައި ނޭދެވޭ އަމަލުގެ ގޮތުގައި ބަޔާންކޮށްފައިވާ ފަދަ ކަމަކާ ގުޅޭ މައުލޫމާތު ހުށަހެޅުމުގައި، ނުވަތަ ވިސްލްބްލޯ ކުރުމުގައި، އަމަލުކުރާނެ އުސޫލުތައް ބަޔާން ކުރެއެވެ. އަދި ވިސްލްބްލޯކުރާ ފަރާތަށް ލިބިދޭން ޖެހޭ ރައްކާތެރިކަމާއި، ވިސްލްބްލޯ ކޮށްގެން މައުލޫމާތު ހުށަހެޅުމުން މައުލޫމާތު ބަލައިގަންނަ ފަރާތްތަކުން އަމަލުކުރަން ޖެހޭ އުސޫލުތަކާއި، ނޭދެވޭ އަމަލުތައް ހުއްޓުވައި، ދެފުށް ފެންނަ، ޖަވާބުދާރީ ވަނިވި، ނަޒާހަތްތެރި ސަގާފަތެއް އަށަގެންނެވުމަށް ބޭނުންވާނެ އެހެނިހެން އުސޫލުތައް ވެސް އެބިލުގައި ބަޔާންކޮށްފައި ވެއެވެ.\nއަދި އެ ބިލުގެ މަގުސަދުތަކުގެ ތެރޭގައި ނޭދެވޭ އަމަލެއްގެ މައުލޫމާތު ހުށަހަޅައި، ވިސްލްބްލޯ ކުރާނެ ނިޒާމެއް އެކަށައަޅައި، ވިސްލްބްލޯ ކުރުމަށް ހިތްވަރު ދިނުމާއި ވިސްލްބްލޯ ކުރުމުން ލިބޭ މައުލޫމާތު އެކަށީގެންވާ ގޮތެއްގައި ތަހުގީގުކޮށް، ފިޔަވަޅު އެޅުން ހިމެނެއެވެ. އަދި ވިސްލްބްލޯކުރާ ފަރާތްތަކަށް ހިމާޔަތާއި ރައްކާތެރިކަން ފޯރުކޮށް ދިނުމާއި ހުށަހެޅޭ ނޭދެވޭ އަމަލުތަކަށް ޖަވާބުދާރީ ވަނިވި، ދެފުށްފެންނަ، ނަޒާހަތްތެރި ސަގާފަތެއް ދައުލަތުގެ އިދާރާތަކާއި އަމިއްލަ ފަރާތްތަކުގެ ކިބައިގައި އަށަގެންނެވުންވެސް އޮތީ ހިމަނާފައެވެ. މީގެ ވިސްލްބްލޯކުރާ ފަރާތްތަކަށް އިތުރުންވެސް ގާނޫނުގެ ދަށުން ލިބިގެންވާ ހައްގުތަކުގެ ބޭނުން އެކަށީގެންވާ އަދި ޒިންމާދާރު ގޮތެއްގައި ހިފުމާއި ބާރުއެޅުން ވެސް އެބައޮތެވެ.\nރައީސް ސޯލިހު (ވ)، ރައީސް އޮފީހުގެ ފޮރިން ރިލޭޝަންސް ހެޑް އިބްރާހިމް ހޫދު އާ އެކު ---\nސަރުކާރުން މި ކުރީ ކީއް؟\nސަރުކާރުން މިއަދު ހެއްކާ ބެހޭ ގާނޫނަށް އިސްލާހު ހުށަހެޅިއިރު ވިސްލްބްލޯ ކުރާ ބިލުގައި ބުނާ އެއްޗެއްގެ އިތުރުން، ގާނޫނު އަސާސީގެ 28 ވަނަ މާއްދާގައި ބުނާ އެއްޗެއްވެސް އެނގޭ ކަމާމެދު ޝައްކެވެ. ގާނޫނު އަސާސީގެ 28 ވަނަ މާއްދާގައި، ނޫސްވެރިކަން ކުރުމާއި މުއާސަލާތީ ވަސީލަތްތައް ބޭނުންކުރުމުގެ މިނިވަންކަން ކޮންމެ މީހަކަށް ލިބިގެންވާ ކަމަށާއި، ހަބަރާއި މައުލޫމާތާއި ފެންނަ ގޮތްތަކާއި ހިޔާލުފާޅު ކުރުމާއި ޝާއިއުކުރުމާއި ފެތުރުމުގެ މިނިވަންކަން އޮތްއިރު ޝާއިއުކުރާ ނުވަތަ ފަތުރާ ނުވަތަ ފާޅުކުރާ މައުލޫމާތެއްގެ މަސްދަރު ހާމަކުރަން އެއްވެސް މީހަކަށް މަޖުބޫރު ކޮށްގެން ނުވާނެ ކަމަށް މުތުލަގަށް ބުނެފައިވާ އެބަ އޮތެވެ.\nމިހެން މިކަން އޮވެ، ވެރިކަމަށް ވަޑައިގަތުމަށް ރައީސް އިބްރާހިމް މުހައްމަދު ސޯލިހު ވެވަޑައިގަން އެންމެ ބޮޑު އެއް ވައުދަކީވެސް މިނިވަން ނޫސްވެރިކަމަށް ޖާގަ ދިނުމުގެ ވައުދެވެ. އެ ވައުދުގެ ދަށުން ނޮވެމްބަރު 22، 2018 ގައި އަބުރުގެ ގާނޫނު ސަރުކާރުން އުވާލިއެވެ. އެއީ ރައީސް ސޯލިހުގެ ސަރުކާރުން އެންމެ ފުރަތަމަ ތަސްދީގު ކުރި ގާނޫނުވެސް މެއެވެ. އޭގެ ނަތީޖާއެއްގެ ގޮތުން، މީން ޒަމާނެއްގައި ނެތް މިންވަރަށް ނޫސްވެރިކަމުގެ މިނިކަން ހުޅުވި ނޫސްތައް އިތުރުވެގެން ދިޔައެވެ.\nނަމަވެސް ހެއްކާބެހޭ ގާނޫނަށް ހުށަހެޅި އިސްލާހުން އެ ހުރިހާ ކަމެއް ކަފުންވެ މިނިވަން ނޫސްވެރިކަމުގައި ކަސްތަޅުއެޅިގެން ދާނެއެވެ.\nމިނިވަން ނޫސްވެރިކަމަށް ގޮވާލައި ރާއްޖޭގެ ބައެއް ނޫސްވެރިން ބައިވެރިވި ހަރަކާތެއް ---\nމަސްދަރު ހާމަ ކުރުމާއި ނުކުރުން\nޑިމޮކްރެޓިކް ހަމަ ތަކުގައި މަސްދަރު ހާމަ ކުރުން އާންމު ކޮށްފައި ނޯންނަނީ އޭގެ ފަހަތުގައި އެތައް ގިނަ ސަބަބުތަކެއް ހުންނާތީއެވެ. މަސްދަރު ނުވަތަ ސޯސް އަކީ، ޑިމޮކްރެޓިކް ނިޒާމު ފުރިހަމަ ކުރުމުގައި މުހިންމު ދައުރެއް އަދާކުރާ އެއްޗެކެވެ. ތަނެއްގައި ހިނގާ ނުރަނގަޅު ކަންތައްތަކާއި، ކޮރަޕްޝަނާައި ފަސާދަ ފަދަ ނޭއްގާނީ ކަންކަމާއި އެނޫންވެސް އެތައް ކަމެއްގެ މައުލޫމާތު ސިއްރިއްޔާތުގައި ނޫސްވެރިންނަށް ނުވަތަ ކަމާބެހޭ އެހެންވެސް ފަރާތްތަކަށް ފޯރުކޮށް ދޭ ފަރާތްތަކުން ފޯރުކޮށްދެނީ، އޭނާގެ ނަން ހާމަ ނުކުރާނެ ކަމުގެ ޔަގީންކަމާއި ރައްކާތެރިކަން ކަށަވަރުވާތީއެވެ.\nއޭގެ ނަތީޖާއަކީ، މުޖުތަމައުގައި ހިންގާ ނޭއްގާނީ އެތައް ކަމެއް ހުއްޓުވުމަށް ކަމާބެހޭ އެންމެހާ ފަރާތްތަކަށް މަގުފަހިވެ ބާރުލިބިގެން ދިޔުމެވެ.\nމަސްދަރު ހާމަ ކުރުމުގައި ބައިނަލްއަގުވާމީ ހަމައަކީ، ޖިނާއީ ބޮޑެތި މައްސަލަތައް ތަހުގީގު ކުރުމުގައާއި ދައުވާ ކުރުމުގައި މަސްދަރު ކޮންމެހެން އެނގެން ޖެހޭ ހާލަތާއި، މަސްދަރު ނޭނގި ޖިނާއީ ދައުވާ ލިބޭ ފަރާތަށް ދިފާއުވެވެން ނެތް ހާލަތްތަކާއި އާންމު މަސްލަހަތު އޮތީ މަސްދަރު ހާމަ ކުރުމުން ކަމަށް ޝަރީއަތެއްގައި ކަނޑައެޅި ނިންމާ ހާލަތްތަކެވެ.\nރާއްޖެ ފަދަ ފަސާދައާއި ކޮރަޕްޝަން އާންމުވެ، އަދުލުގެ ނިޒާމުގެ އިތުބާރާމެދު ސުވާލު އުފެދިފައި އޮތް މާހައުލެއްގައި މަސްދަރު ހާމަ ކުރުމަކީ އެ ފަދަ ފަސާދައާއި ނޭއްގާނީ ކަންކަން "ސޭލް" އެޅުވުން ނޫން ކަމަކަށް ނުވާނެއެވެ. ކުށަށް އަރައިގަތުމަށް ހިތްވަރު ދިނުން ނޫންކަމަކަށް ނުވާނެއެވެ. ކަމެއް ހިނގި ގޮތް، ހިނގާ ގޮތް، ރިޕޯޓު ކުރުމުގެ ދޮރު ބަންދު ކުރުން ނޫން ކަމަކަށް ނުވާނެއެވެ. އެހެން ކަމާއެކު ހެއްކާބެހޭ ގާނޫނަށް ސަރުކާރުން ހުށަހެޅި އިސްލާހަކީ ހިސާނު ބިލާ ގުޅިގެން އުފެދުނު ނުތަނަވަސް ކަމަށް ފަހު ނޫސްވެރިން ހުރަގެއަށް ނުވަތަ ގޮޅިއަކަށް ނުވަތަ ނުރައްކަލަށް ހުށަހެޅުމަށް ކުރާ ކަމެއްގެ ގޮތުގައި ނޫނީ ބެލޭކަށް ނެތެވެ.\nނޫސްވެރިކަން ރައްޔިތުންގެ މަޖިލިސް ރިޕޯޓް އިބްރާހިމް މުހައްމަދު ސޯލިހް މީޑިއާ ސަރުކާރު\nބްރޯ ވަޓް؟ ޤަނޫނެއް ގަވާއިދެއް ކިޔާނެކަމެއް ނެތް. ވާނުވާ ބަލާނެ ކަމެއްނެތް. ކޮސްގޮވާ ތިބެގެން. މިވެސް ނޫސްވެރިކަމޯ


Covid ah positive vaa adhi contact vaa civil service muvazzafun geygai thibegen masaikaiy kuraa gothah hama jassaifi - One Online\n6 ޖެނުއަރީ 2022: ސަރުކާރުގެ ގިނަ އޮފީސްތަކެއް ހިންގާ ވެލާނާގެ: ކޮވިޑަށް ޕޮޒިޓިވް ވާ އަދި ކޮންޓެކްޓުވާ ސިވިލް ސާވިސް މުވައްޒަފުން ގޭގައި ތިބެގެން މަސައްކަތް ކުރެވޭނެ އިންތިޒާމު މިހާރު ވަނީ ހަމަޖައްސާފައި-- --- ވަން ފޮޓޯ: ޔޫސުފް ސޮފްވާން\nޕޮޒިޓިވް އަދި ކޮންޓެކްޓުވާ ސިވިލްސާވިސް މުވައްޒަފުން ގޭގައި ތިބެގެން މަސައްކަތްކުރާ ގޮތަށް ހަމަޖައްސައިފި\nސިވިލް ސާވިސް މުވައްޒަފުންގެ ތެރެއިން ކޮވިޑަށް ޕޮޒިޓިވްވާ މުވައްޒަފުންނާއި ކޮންޓެކްޓް ވާ މުވައްޒަފުން ކަރަންޓީނުގެ މުއްދަތުގައި ގޭގައި ތިބެގެން މަސައްކަތް ކުރާ ގޮތަށް ހަމަޖައްސައިފި އެވެ.\nސިވިލް ސާވިސް ކޮމިޝަނުން އިއްޔެ ނެރުނު ސާކިއުލާއެއްގައި ބުނެފައިވަނީ ސިވިލް ސާވިސް މުވައްޒަފުންގެ ތެރެއިން ކޮވިޑަށް ޕޮޒިޓިވް ވާ މުވައްޒަފުންނާއި ކޮންޓެކްޓުވާ މުވައްޒަފުން ހެލްތު ޕްރޮޓެކްޝަން އޮތޯރިޓީ އިން ކަނޑައަޅާފައިވާ މުއްދަތަށް ކަރަންޓީނުގައި ތިބޭއިރު ގޭގައި މަސައްކަތް ކުރެވޭނެ އިންތިޒާމު މިހާރު ހަމަޖައްސާފައިވާ ކަމަށެވެ.\nއެޗްޕީއޭ އިން މިހާރު އަމަލު ކުރަން ފަށާފައިވާ އުސޫލުގައި ބުނެފައިވާ ގޮތުން، ކޮވިޑަށް ޕޮޒިޓިވް ވާ މީހުން ކަރަންޓީނުވާން ޖެހޭނީ ހަތް ދުވަހުގެ މުއްދަތަކަށެވެ. މި ހަތް ދުވަސް ފަހުން އަލާމާތެއް ނެތްނަމަ އެމީހަކަށް ބޭރަށް ނިކުމެވޭނެ ކަމަށާއި ނަމަވެސް އެއްވެސް އަލާމާތެއް ހުރި ނަމަ އެ މީހަކަށް ބޭރަށް ނިކުމެވޭނީ އަލާމާތެއް ނެތި 24 ގަޑި އިރު ހަމަވުމުންނެވެ.\nއުސޫލުގައިވާ ގޮތުން ކޮވިޑުން ދިފާއުވުމަށް ޖަހާ ވެކްސިން ފުރިހަމަކޮށްފައިވާ މީހަކު ކޮވިޑަށް ޕޮޒިޓިވް ވެފައިވާ މީހަކާ ކޮންޓެކްޓުވެފައިވާނަމަ އެމީހަކު 10 ދުވަހަށް ކަރަންޓީނު ކުރެވޭނެ ކަމަށެވެ. ނަމަވެސް ވެކްސިން ފުރިހަމަ ނުކުރާ ނަމަ އެމީހަކު 14 ދުވަހުގެ ކަރަންޓީނު މުއްދަތެއް ފުރިހަމަ ކުރަން ޖެހޭނެ އެވެ. އަދި ކަރަންޓީނުން ދޫކުރެވޭނީ ނެގެޓިވް ޕީސީއާރް ނަތީޖާއަކާއެކު އެވެ.\nސިވިލް ސާވިސް ކޮމިޝަނުން ވަނީ އިއްޔެއިން ފެށިގެން ޕޮޒިޓިވް ވާ ސިވިލް ސާވިސް މުވައްޒަފުން ގޭގައި ތިބެގެން މަސައްކަތް ކުރުމަށް އިންތިޒާމުކޮށްފައިވާ ގޮތުގެ މަތިން މަސައްކަތް ކުރަން އިލްތިމާސްކޮށްފަ އެވެ.\nރާއްޖޭގެ ކޮވިޑުގެ ހާލަތު އަނެއްކާވެސް ވަނީ ވަރަށް ބޮޑަށް ގޯސްވެފަ އެވެ. އިއްޔެ އެކަނިވެސް 1200 އަށްވުރެ ގިނަ މީހުން ވަނީ ކޮވިޑަށް ޕޮޒިޓިވް ވެފަ އެވެ.\nގުޅޭ ޓެގު ހެލްތް ޕްރޮޓެކްޝަން އެޖެންސީ ކޮވިޑް 19 ސިއްހަތު ހެލްތު ޕްރޮޓެކްޝަން އެޖެންސީ (އެޗްޕީއޭ) ގާނޫނާއި ގަވައިދު


Rohingya Muslimunge dhifaaugai ICJ gai Dhivehi raajje in vakaalathu kuranee\nރޮހިންޔާ މުސްލިމުންގެ ދިފާއުގައި އައިސީޖޭގައި ދިވެހިރާއްޖެއިން ވަކާލާތުކުރަނީ\nމިޔަންމާގެ ރޮހިންޔާ ދަރިކޮޅުގެ މުސްލިމުންނާއި ދެކޮޅަށް އެޤައުމުގެ ސިފައިން ހިންގަމުންދާ ލާއިންސާނީ އަނިޔާވެރި އަމަލުތައް ހުއްޓުވައި، ރޮހިންގާ މުސްލިމުން ހިމާޔަތްކުރުމަށް އިންޓަނޭޝަނަލް ކޯޓް އޮފް ޖަސްޓިސްއަށް ހުށަހަޅާފައިވާ މައްސަލައިގެ ތެރެއަށް ދިވެހިރާއްޖެއިން ވަންނާނެކަން ފޮރިން މިނިސްޓަރ އަބްދުﷲ ޝާހިދު އިއުލާންކުރައްވައިފިއެވެ.\nމިނިސްޓަރ ޝާހިދު ވިދާޅުވީ ރޮހިންޔާ މުސްލިމުންގެ ދިފާޢުގައި ބައިނަލްއަޤްވާމީ ކޯޓުން ނިންމި ނިންމުމަށް ދިވެހިރާއްޖެއިން މަރުޙަބާ ކިޔާކަމަށެވެ. އަދި ރޮހިންޔާ މުސްލިމުންގެ ދިފާޢުގައި ނިކުންނަން ޖެހޭކަމަށް ރައީސް އިބްރާހިމް މުހައްމަދު ސާލިޙްގެ ކެބިނެޓަށް ފެނިވަޑައިގަންނަވާކަމަށާއި، އަވަސް މުސްތަޤްބަލެއްގައި ރާއްޖެއިން ރޮހިންޔާ މުސްލިމުންގެ ދިފާޢުގައި އެކޯޓަށް ލިޔުން ހުށަހަޅާނެކަމަށް މިނިސްޓަރ ވިދާޅުވިއެވެ. އަދި ހަމައެއާއެކު، މިމައްސަލަ ކޯޓަށް ގެންދިޔަ ކަމަށްޓަކައި، ދަ ގެމްބިއާއަށް މިނިސްޓަރ ޝާހިދު ޝުކުރު އަދާކުރެއްވިއެވެ.\nއެހެން ފަހަރުތަކެކޭ އެއްފަދައިން މިފަހަރުގެ ހިއުމަން ރައިޓްސް ކައުންސިލްގެ ބައްދަލުވުމުގައިވެސް މިނިސްޓަރ ޝާހިދު ވަނީ ފަލަސްތީނުގެ ދިފާޢުގައި ވާހަކަފުޅު ދައްކަވާފައެވެ. ހިފާފައިވާ ބިންތަކުގައި ފަލަސްތީނުގެ ރައްޔިތުން، ޚާއްސަކޮށް ކުޑަކުދިންނާ އަންހެނުން އުޅެމުންދާ ޙާލާއި މެދު ރާއްޖެއިން ކަންބޮޑުވާކަމަށް މިނިސްޓަރ ވިދާޅުވިއެވެ. އަދި މިނިވަން ދައުލަތެއް ޤާއިމްކުރުމަށް ފަލަސްތީނަށް ލިބިފައިވާ ހައްޤަށް ރާއްޖެއިން އަބަދުވެސް ވަކާލާތުކުރާނެކަމަށާއި، ފަލަސްތީނުގެ މައްސަލައަށް ދާއިމީ ހައްލެއް ހޯދުމަށް ބައިނަލްއަޤްވާމީ މުޖްތަމައުން ގުޅިގެން މަސައްކަތްކުރުމަށް މިނިސްޓަރ ގޮވާލެއްވިއެވެ.\nރަހުމެއް ކުލުނެއް ހެޔޮ ނިޔަތެއް އޮތިއްޔާ ފުރަތަމަ އަމިއްލަ ޤައުމުގަ ތިބި ނިކަމެތި ރައްޔިތުންނަށް އަޅާލާ އޯގާތެރިވެ ގެދޮރުގެ ދަތިކަން ހައްލުކޮށްދީ އަސާސީ ޚިދުމަތްތަށް އަތްފޯރާ ފަށަށްގެނެސް ސިއްހީ ފަރުވާގެ ކަންކަން ރަނގަޅުކޮށްބަލަ އެއަށް ފަހު އެހެން މީހުންގެ ކަންކަމާ އުޅެބަލަ. ތިޔަ ސިޔާސީ ސްޓަންޓްތަށް އިންތިހާބްތަށް ބޯމަރިވުމުން ނުޖައްސަ ހަވާލުކުރެވިފައިވާ މަސްއޫލިއްޔަތުތަކާ ވާނިބުތަށް އަދާ ކުރެވޭތޯ ގަދައަޅާ މަސައްކަތްކޮށްބަލަ ދަރުމަވާނެ.\nރާއްޖޭގައި ކޮވިޑް-19 އަށް ފަރުވާދެމުންދިޔަ އިތުރު ދެމީހަކު ރަނގަޅުވެއްޖެ01 hour ago


Fuaaf - 28 | Vaahaka ފުއާފް – 28 – Vaahaka\n3k 12 0\tMay 27, 2021\n" އަދި އެއް ވާހަކަ... ލީންއަ... ލީންއަކީ ބައްޕަގެ ދަރިޔެއްތަ؟ " އަޙްމަދު ހިންދިރުވާލަމުން އަހާލިއެވެ. އެޖަވާބަކީ އަލައިނާގެ ހަޔާތުގެ ކުރިމަގު ބިނާވާނެ ޖަވާބެވެ.\n" މިއީ އެންމެ ބޭނުންވާ ޖަވާބަށް ނުވެދާނެ. ސޮރީ.. އަޙްސަން އަލައިނާ ވިހެއުމުގެ ކުރިން އަސްރާގެ ގާތަށް އައިސް ދަރިޔަކު ލިބޭތޯ މަސައްކަތްކުރި. އެކަމަކު ލީން ތިއީ އަޙްސަންގެ ދަރިޔެއް ނޫން. ލީން ތިއީ ނަހަލާލު ކުއްޖެއް.. " ފުއާފް އަލައިނާގެ ކަރުނުން ފުރިފައިވި ދެލޮލަށް ބަލާލިއެވެ. ފުއާފްގެ ޖަވާބާއެކު އަލައިނާގެ ދެލޮލުގައިވި ކަރުނަތައް އިތުރުވެގެން ދިޔައެވެ.\n" ދެން... ދެން ކާކު؟ " އިބްރާހީމް ކުރެހިފައިވާ އަޑަކުން ހައިރާންވެފައި އަހާލިއެވެ. އަލައިނާއަކީ އިބްރާހީމްއާއި އަޙްމަދުގެ އެއްބަނޑު ކޮއްކޮކަން އެނގުމުން އެންމެންނަށް ލިބުނީ ސިހުމެކެވެ. ހާއްސަކޮށް އަލައިނާގެ ދެބޭބެއަށެވެ.\n" އަލައިނާގެ އަސްލު ބައްޕައަކީ މިގޭ ފުރަގަހަށް ތިއޮތް ކިރުދޫނިގޭ ލައިތް. ލައިތް މާލޭން ބޭސް ގެންނާތި އަސްރާ އޭނަ ކައިރިން ދޭތެރެ ދުރުކުރާ ބޭސް ގަންނަން ދިޔަ ދުވަހެއްގައި އެކަމެއް ހިނގީ. އަސްރާ އަރްޒަންއާއެކު އެކަހަލަ ކަމެއް ކޮއްފަ ހުރީމަ އޭނަ ނެތް ލަދުގެ ކަންފުޅެއްވެސް. ލައިތްއަށް އެނގޭ އަލައިނާ ތިއީ އޭނަގެ ދަރިޔެއްކަން. އެކަމަކު ބަދުނާމުވާން ބޭނުން ނުވާތި ހަނު އެހުންނަނީ. " ފުއާފް އަލައިނާ ބައްޕަގެ ހަޤީޤަތް ކިޔައިދިނެވެ.\n" އަސްރާ އަލައިނާގެ ފަޔަށް ވަޅި ހަރައިގެން ލޭ ހިފައިގެން ދިޔައީ ކޮންތާކަށް؟ " އަކްރަމް ކެތްތެރިކަމެއްނެތި އަހާލައިފިއެވެ.\n" ސިހުރު ހަދަން ފަރިތަކުރަން ވެގެން ކާސިމްބެ އުޅޭ ޖަންގަންޔަށް ދިޔައީ. އެކަމަކު އަހަރެން އަސްރާއަށް ގޯނާ ކުރީމަ އެގެޔަށް ނުދެވެނީސް އަލައިނާގެ ލޭ ކޮތަޅު އަސްރާގެ އަތުން ވެއްޓި ބިންމައްޗަށް އެޅުނީ. އެއިގެން އަސްރާއަށް ބޭނުން ނުހިފުން އެއީ އަލައިނާގެ ނަސީބު. " ފުއާފް ހިނިތުންވެލިއެވެ.\n" އަހަރެން ދެން މިދަނީ އުފާވެރި ހަޔާތަކަށް އެންމެންނަށްވެސް އެދެން. އަހަރެން ދެން ﷲ އިރާދަކުރެއްވިއްޔާ ތިއާއިލާއަކާ ގާތްވެސް ނުވާނަން. އަދި އެހެން އިންސާނުންނަކާ ވެސް. އަހަރެން މިއަދުން ފެށިގެން ތައުބާ ވާނަން. " ފުއާފް އެންމެންނަށް ފުންކޮށް ހިނިތުންވެލަމުން ގެއިން ނިކުތެވެ. އަދި ގޭގެ މެދުގޯތީގައި މަޑުކޮއްލަމުން ފަހު ފަހަރަށް އެގެޔަށް ބަލާލިއެވެ.\n" ހިނގާ ދާން.. އަހަރެން ބައްޕަ އެބަހުރި ކަލޭ ނައިސްގެން. އެހެނޭނުން ވާނީ. ކަލޭ ބައްޕައަކީ އަހަރެން ބައްޕަ އިސްވެރިޔާ. ކަލޭ ބައްޕަ މަރުވިފަހުން މަގޭ ބައްޕަ ވިއްޔާ ކަލޭ އެބަލަނީ.. " ފުއާފްގެ ކުރިމައްޗަށް ކޭޒް ފާޅުވިއެވެ.\n" ހިހިހި.. އާން ހިނގާ " ކޭޒްގެ އެހީއާއެކު ފުއާފް އެމިހުންގެ ދުނިޔެއަށް ދާން ހިނގައިގަތެވެ.\nއާދުވަހަކަށް އިރު އެރީ އެމަރަލްޑް ގޭގެ އެންމެން އެކީގައި ފަތިސް ނަމާދުކޮށް ހަޤީޤަތް އެނގި އެކަމުން ސަލާމަތް ވެވުނީތީ މާތްﷲއަށް ޝުކުރުވެރިވާ ހާލުގައެވެ. ފުއާފް ދިއުމުން އަލައިނާއަށް ފަސޭހައިން ނަމާދުކުރެވިގެން ދިޔައެވެ. އަދި ނަމާދު އެޅުނީތީ ތަޢުބާވިއެވެ. މާޒީގައި ވެދިޔަ ކަންތަކާމެދު ނުވިސްނާ އެންމެންގެ އަމާޒަކަށްވީ މިއަދުން ފެށިގެން ދިރިއުޅުމުގައި ކުރިޔަށްވުރެ ރަނގަޅަށް ކުރިޔަށް ދާން މަސައްކަތްކުރުމެވެ.\n" އައްސަލާމް ޢަލައިކުމް " ބޭރުން ބަޔަކު ސަލާމް ގޮވާ އަޑަށް ހުދުނާ މެދުގޯއްޗަށް ނިކުތް އިރު ނުދަންނަ ތިން ޒުވާނުން ތިއްބެވެ. އަދި އޭނަ އަވަސް އަވަހަށް ސަލާމް ބަލައިގަނެ އެމިހުން އައި ބޭނުމުގެ ވާހަކަ އެހިއެވެ.\n" ލައިތް.. ބަޔަކު ހޯދަން އައިސް އެބަ ތިބި.. " ތިން ބުރިޔަށް ނަގާފައިވާ ކިރުދޫނި ގޭގެ އެންމެ މަތީ ފަންގިފިލާގައި ހުރި ހަމައެކަނި ކިޔަވާ ކޮޓަރީގައި އިން ލައިތްއަށް ހުދުނާ ގޮވިއެވެ. އުމުރުން ދުވަސްވެ ފަންސާހުގެ އަހަރުތައް ގުނަމުން ދާ ލައިތް އޭނަ ކިޔަން އިން ފޮތް ލައްޕާލިއެވެ. އަދި ލޮލުގައި އިން ނަންބަރު އައިނު ނަގާ ފުރޮޅުލީ ގޮނޑީގައި ހުދުނާގެ އެހީގައި ލިފްޓުން އެންމެ ތިރީ ފަންގި ފިލާއަށް ދިޔައެވެ.\nސިޓިންރޫމުގައި ތިބި ތިން ޒުވާނުން ފެނިފައި ލައިތްއަށް ލިބުނީ ސިހުމެކެވެ. އެހެނަސް ދެވަނަ ސިކުންތުގައި އޭނަ ހިނިތުންވެލިއެވެ.\nއަލައިނާއަށް ލައިތް ފެނުމާއެކު އުފަން ބައްޕަ ފެނުމުން ވާކަހަލަ އަސަރުތައް ހިތު ތެރޭގައި ދުވެލިއެވެ.\n" ބޭބެ ހީކުރީ ކުޑަކުޑަ އަސްރާ މިގެޔަށް އައީ ކަމަށް. އަލައިނާ ހަމަ ވައްތަރީ އަސްރާއާ އެއްވެސް ތަފާތެއް ނެތް.. " ލައިތް އެމީހުނާ ގާތަށް ދެވުމުން ސުވާލުކުރިއެވެ.\n" އެނގޭ ތިއައީ ކީއްވެކަން.. ހުދުނާ އިށީނދޭ މިތާ.. " ލައިތް އޭނަގެ ފުރޮޅުލީ ގޮނޑު ކުރިޔަށްވުރެ އެމިހުންގެ ގާތަށް ޖެއްސިއެވެ.\n" ހުދުނާ ގާތުގައި އަހަރެން ބުނި ހަނދާންވޭތަ އަހަރެން ހުދުނާއާ އިނުމުގެ ކުރިން އަންހެން ދަރިޔަކު ހުންނާނޭ ބުނި ވާހަކަ؟ " ލައިތް ހުދުނާ ކުރެ ސުވާލުކުރިއެވެ. ހުދުނާ އާނއެކޭ ބުނުމުގެ ގޮތުން ބޯޖަހާލިއެވެ.\n" މިއީ އެދަރިފުޅު އަލައިނާ.. މިހާރު ނަވާރަ އަހަރުދޯ މިވީ؟ " ލައިތް އަލައިނާކުރެ އަހާލިއެވެ. އަލައިނާ ލައްބައޭ ބުނެ ޖަވާބުދިނެވެ. ހުދުނާ ދެލޯ ބޮޑުކޮއްލަމުން އަލައިނާއަށް ބަލާލިއެވެ.\n" އަސްލު މިހެން ދަރިފުޅޭ ކިޔަން ވެސް ލަދުގަނޭ. އިނގޭ އެދުވަހު ހެދުނީ ގޯހެއްކަން. ފުރަތަމަ އަސްރާ އަލައިނާއަކީ މަގޭ ދަރިޔެކޭ ބުނެ އެވާހަކަ ބުނި ދުވަހު އަހަރެން ބިރުގަތީ.. އޭރު އަހަރެންނަށް އަދި ނަވާވީސް އަހަރު. ވިޔަފާރި ކިރިޔާ އޭރު އަދި ހަމަޖެހުނީ. އަގު ވެއްޓި ބަދުނާމު ވެދާނެތީ އަލައިނާ ގާތަށް ދާން ނުކެރިގެން މަޑުކުރީ. އެކަމަކު ހުދުނާ އިނދެ ކުދިން ލިބުނީމައި އަލައިނާއަކީ ވެސް މަގޭ ދަރިޔެކޭ ހިތަށް ވިސްނާދިނީ. އޭރު އަލައިނާ އުޅެނީ މާލޭގަ. ހުސެންގެ ފަރާތުން އެނގުނު އަލައިނާ ބަލިކޮށް އުޅޭކަން. އެހެންވެ އަހަރެން ގޮސްގެން އިތުރަށް ސަކަރާތްވެދާނެތީ މަޑުކޮއްލީ. މިކޮޅަށް އައިކަން މިއެނގުނީ އިއްޔެ. އެހެންވެ މިއަދު ދާންކަމަށް މިހުރީ ވެސް. " ލައިތް އިސްޖަހާލިއެވެ.\n" ތިވަރު ފުދޭ ބޭބޭ.. ބޭބެ ލީން ދަރިޔެއް ގޮތުގައި ބަލައިގަތުން ވެސް އެއީ ހަމަ ﷲގެ ރަޙުމަތްފުޅު. އަލްޙަމްދުލިﷲ " އިބްރާހީމް ހިނިތުންވެލިއެވެ.\n" އާން. އަލްޙަމްދުލިﷲ.. ދަރިފުޅާ ލީން. ބައްޕައަށް މާފުކުރޭ.. " ލައިތް ކަރުނުން ފުރިފައިވި ދެލޮލުން އަލައިނާއަށް އަތްދިއްކޮއްލީ އަންނާށޭ ބުނާ ފަދަ ގޮތަކަށެވެ.\n" ބައްޕާ... " ހަޔާތުގައި ވެސް ފުރަތަމަ ފަހަރަށް ބައްޕަގެ ލޯބި ލިބުމުން އަލައިނާގެ ދެލޮލުން އުފާވެރިކަމުގެ ކަރުނަތައް ވިދާލިއެވެ. އަދި ބިންމަތީގައި އިށީނދެލަމުން ލައިތްގެ ދިއްކޮއްލެވިފައިވާ ދެއަތުގެ ތެރެއަށްވަދެ އެއަތުގެ ހިމާޔަތް ހޯދިއެވެ.\n" ތިއީ މިހާރު މަންމަގެ ވެސް ކުއްޖެކޭ... " ލައިތް ހުދުނާއާ އިނުމުގެ ކުރިން ތައުބާވެ ހުދުނާއަށް ހަޤީޤަތް ކިޔައިދީފައި އޮތުމުން ހުދުނާގެ ހިތް އެދެބަފައިންނަށް ހިތް ސާފެވެ. ބައްޕައެއްގެ ލޯބީގެ އިތުރުން މަންމައެއްގެ ލޯބި ލިބުމުން އަލައިނާގެ ކަރުނަތައް ދެގުނަވިއެވެ. އިބްރާހީމްއާއި އަޙްމަދު އެކަކު އަނެކަކަށް ބަލާލާ ހިނިތުންވެލިއެވެ.\n" ކޮބާތަ އެކުދިން؟ ހުދުނާ ދޭބަލަ ދެބެންއަށް ގޮވަން... " ލައިތް ސިޓިންރޫމުގެ މަތި ބަލާލިއެވެ. އެގޭ އިންނަ ގޮތުން ސިޓިންރޫމުގައި ހުރެފައި މަތި ބަލާލުމުން ދެވަނަ ފަންގިފިލާގެ ކޯރިޑޯއާ ހަމަޔަށް ފެންނާނެއެވެ.\n" ކީކޭ ބައްޕާ؟ " ސޯޅަ އަހަރުގެ އެއްމާބަނޑު ދެބެން ލީވާންއާއި އަލްޔަން ހުދުނާއާއެކު ތިރިއަށް ފޭބިއެވެ.\n" މިހިރީ ދަރިފުޅުމެންގެ ދޮންތަ އަލައިނާ. މިއީ އެހެން ބަނޑަކަށް ލިބިފައި ހުރި ބައްޕަގެ ދަރިޔެއް... " ލައިތް އަލައިނާ ދެކުދިންނަށް ތައާރަފް ކޮއްދިނެވެ. އަލައިނާއަށް އަލަށް އެއްބަފާ ކޮއްކޮމެން ފެނުމުން ހިނިތުންވެލިއެވެ. އެއްބަނޑު އެއްބަފާ ކޮއްކޮއެއް ބޭނުންވެގެން އުޅެ ނުލިބި އުއްމީދު ކެނޑިފައި ހުއްޓާ މިކަހަލަ ގޮތަކަށް ކޮއްކޮއެއް ލިބިދާނެ ކަމަކަށް އުއްމީދެއް ނުކުރެއެވެ.\n" އިނގޭ ކުޑަކޮށް އާކްވާޑްވާނެކަން. އެކަމަކު އެކުގައި އުޅެން ފެށިމަ ބައްޕައަށް އިނގޭ ތިކުދިން ގުޅޭނެކަން. އިން ޝާ ﷲ . ދަރިފުޅުމެންނަށް ނަން ދީފައި ތިހުރީ ވެސް ދޮންތަގެ ނަމާ ގުޅުވާފަ. ލާމްއަކާއި ނޫނެއް އިންނާނެ ދޮންތަގެ ނަންހެން. " ލައިތް ތިންބެއިންނަށް ބަލާލިއެވެ. ލީވާންއާއި އަލްޔަން އަލައިނާއަށް ބަލާލައި ހިނިތުންވެލިއެވެ.\n" ކޮންއިރަކުން ދެން ފުރަނީ؟ " ލައިތް އިބްރާހީމް ކުރެ އެހިއެވެ.\n" ހަފްތާއެއްވަރު ފަހުން. އަބަދަކު ޗުއްޓީއެއްގައި ނުހުރެވޭނެތާދޯ.. ލީން ބޭނުމިއްޔާ އެކަމަކު ހަފްތާއެއް ފަހުން މާލެ ދާނީ އޭނަ ގޮވައިގެން. ލީންއަށް އަދި އެބައޮތް ދެމަސް ޗުއްޓީ ރާއްޖޭން ބޭރަށް ކިޔަވަން ދިއުމުގެ ކުރިން. " އިބްރާހީމް ކިޔައިދިނެވެ.\n" ލީން ކިހިނެތް ހަދަނީ ދަރިފުޅާ؟ ބައްޕައަށް ފެންނަނީ މިދެމަސްދުވަހު ބައްޕަ ގާތުގައި މަޑުކޮއްލިއްޔާ.. " ލައިތް އޭނަ ބޭނުންވާ ގޮތް އަލައިނާއަށް ބުނެދިނެވެ.\n" އަޅުގަނޑަށްވެސް ފެންނަނީ އެހެން ބައްޕާ.. " އަލައިނާ ހިނިތުންވެލިއެވެ.\n" އަބާން ބުނެބަލަ.. މޫދުގައި ހުންނަ ގަލަށް ކިޔާ ނަން..؟ " ފުއްޓަރު ފަރާތުގައި ހުރެފައި އަބާން ކުރެ އަލައިނާ އެހިއެވެ. ދުވަހަކީ ސުކޫލް ޗުއްޓީ ދުވަހަކަށްވުމުން ކިރުދޫނިގޭ އެންމެނާ ދިއްގަރުގޭ ލަތީފާގެ އާއިލާއާ އެމަރަލްޑްގޭ އެންމެން ތިބީ ހަވީރު ފުއްޓަރު ފަރާތަށް ސައެއް ބޯލުމަށް އައިހެވެ.\n" ކޮރަލް.. " އަބާން ޖަވާބުދެމުން ހީލިއެވެ.\n" ހާން.. ހާދަ މޮޅޭ މިހާރު އަބާން ދޯ؟ މާޝާ ﷲ ބާރަކަށްﷲ " އަލައިނާ އޭނަގެ ދިގު އަބާޔާ ހެދުން ކުޑަކޮށް ކޮށިކޮއްލާ އަބާންއާ އެއްހަމަޔަކަށް ތިރިވެލަމުން އަބާންގެ ބޮލުގައި ފިރުމާލިއެވެ. އޭނައަކީ މިހާރު އަފްޝާއާއި ތީބާ ފަދައިން ކަޅުހެދުންލާ ކުއްޖެކެވެ. މޫނު ފޮރުވާ އޭނަ އަޅަނީ ބޮޑު ބުރުގާއެވެ. ކުރިން އެކަހަލަ ހެދުން ނުލެވުނީ އެކަހަލަ ހެދުން ދެކެ ލޯބިނުވެވޭތީއެވެ. ފުއާފްގެ ސަބަބުން ހިނގި ހާދިސާއަށްފަހު ކުރު ހެދުން ލަންޏާ އެހެން ޖިންނި ޝައިތާނުންގެ ޝިކާރަޔަކަށް ވެދާނެތީ އޭނަ ބޭނުންވީ ހަށިގަނޑު ފޮރުވާށެވެ.\n" ދޮންތަ ކީއްކުރަނީ؟ ހިނގާބަލަ ފައިގަ ތަޅާ ކުޅެން " ލީވާން އަލްޔަން އާއިއެކު އަލައިނާއާ އަރާ ހަމަކުރަމުން ހުދު ގާކޮޅެއް ނަގާ މޫދާ ދިމާއަށް އުކިއެވެ.\n" ބަލާނަމޭ ކާކުތޯ މޮޅުވަނީ.. " ހީގަންނަމުން އަލައިނާ ތީބާއާއި އަޙްމަދުގެ އިތުރުން އެހެން މީހުން ކުޅެންވެގެން ބަލައި ދިޔައެވެ. ލައިތްއާއި ކުޑަކުދިން ފިޔަވާ އެންމެން ޓީމު ހަދާ ހުސް ތަނުގައި ކޯޓު ހަދާ ފައިގަ ތަޅާ ކުޅެން ފެށިއެވެ.\n" ދޮންތަ ހިފާ... " އަލްޔަން އެއްލި ބޯޅަ އަލައިނާއަށް ނުހިފިގެން ދިޔައީ މޫދާ ދިމާއަށެވެ. އަލައިނާއަށް ބޯޅަ އަތުވުމުގެ ކުރިން ރާޅު ޖަހާ ފަށުގައި ހުރި ޒުވާނެއްގެ ގައިގައި އެބޯޅަ ޖެހިއްޖެއެވެ. ސިހިފައި އެޒުވާނާ އެނބުރި ބޯޅަ ނަގައި އަލައިނާ ދިމާއަށް އެނބުރުނެވެ.\n" އެއީ..؟ " ތީބާ އަލައިނާގެ ގާތުގައި ހުރި ޒުވާނާއަށް ބަލާލިއެވެ.\n" ޝޫ.. އަޅެ ހިނގާބަލަ ކަންތައް ވާގޮތެއް ބަލާލަން... " އިބްރާހީމް ހީގަނެފައި އަފްޝާގެ ގައިގައި ކޮއްޓާލިއެވެ.\n" އެއީ ކާކު؟ " ލައިތް އަރީބް ގޮވައިގެން އިނދެ އޭނަގެ ގާތަށް ފެންބޯން އައި އަޙްމަދާއި ސުވާލުކުރިއެވެ. އަޙްމަދު ހީގަނެފައި ހަޤީޤަތް ކިޔައިދިނެވެ. ލައިތްވެސް ފެށީ ހޭށެވެ.\n" ތެންކިޔު.. " އަލައިނާ އެބޯޅައިގައި ހިފުމަށް އަތްދިއްކޮއްލީ އެނެގި މީހަގެ ސޫރަޔަށް ބެލުމެއް ނެތިއެވެ.\n" ލީން...؟ " އަލައިނާގެ އަޑު ޖެހުމުން ފައިޒަންގެ މޫނުމައްޗަށް ފުން ހިނިތުންވުމެއް ވެރިވެގެން ދިޔައެވެ. މީހާގެ އިސްތަށިގަނޑު ކުރިޔަށްވުރެ ދިގުވެ ކޮނޑާ ހަމަޔަށް އަރައެވެ. ކުރިޔަށްވުރެ މީހާ ދޮންވެ ތުނބުޅި ދިގުވެ ފިރިހެނުން ލާ ކަހަލަ އަރަބި ހެދުމެއްގައި ހުރި ފައިޒަން ފުރަތަމަ އަލައިނާއަށް ވަކިކުރާކަށް ވެސް ނޭނގުނެވެ.\n" ކުރުސި ކިޔާބަލަ.. " އަލައިނާ އިތުރަށް ބަހެއް ނުބުނެ ބުނި ދެބަހަކީ އެއީއެވެ. ކުރުސި ކިޔުމުގެ ބަދަލުގައި ފައިޒަން ފެށީ ހޭށެވެ.\n" ދެން ކިޔާބަލަ " އަލައިނާ ގާތަށް ކުޑަކޮށް ރުޅި ސަވާރުވިއެވެ. އޭނަ ބިރުގަތީ ކުރިން ވީގޮތަށް ކަންތައް ވެދާނެތިއެވެ.\n" މިހާރު އޯކޭ ދޯ؟ " ކުރުސި ކިޔުމަށްފަހު ފައިޒަން ހިނިތުންވެލިއެވެ. އަލައިނާ ހީލުމަކާއެކު ބޯޖަހާލިއެވެ.\n" ބޮޑުބެ ފަރާތުން އެހިން ލީންއަށް ވީގޮތް. މިހާރު ހާލު ކިހިނެތް؟ " ފައިޒަން ނިއްއަރުވާލީ ކެތްތެރިކަން ކުޑަވެފައިވާ ގޮތަކަށެވެ.\n" އަލްޙަމްދުލިﷲ ޓުރައުމާ މިހާރު ވަރަށް ރަނގަޅު... " ހަޤީޤަތް އެނގުމުން އަލައިނާއަށް އަސްރާ ދޭތެރޭގައިވި ނަފްރަތުގެ ހުޅުކޮޅު ނިވިގެން ދިޔައެވެ. އެއްއިރެއްގައި އެމަންމަ އޭނަދެކެ ލޯބިވިކަން އެއީ އޭނަޔަށް ލިބުނު ހިތްހަމަޖެހުމެކެވެ.\n" މި... ވާހަކައެއް އަހާލަންތަ؟ " ފައިޒަން ބޮލުގައި އަތް ހިންގާލަމުން އަހާލިއެވެ. އަލައިނާ އާނއެކޭ ބުނުމުގެ ގޮތުން ބޯޖަހާލިއެވެ.\n" ލީންއަށް އަސްލު ލޯބިވެވުނީ ކާކުދެކެ؟ އަހަރެންދެކެތަ ނޫނީ ޖިންނިދެކެ؟ " ފައިޒަން ފުންނޭވާއެއް ދޫކޮއްލަމުން އަހާލިއެވެ.\n" ކިހިނެތްވީ؟ އަނެއްކާ އަހަރެންދެކެ ލޯބިވަނީތަ؟ " އަލައިނާ ދެލޯ ބޮޑުކޮއްލަމުން އަހާލިއެވެ.\n" ހޫމް. އަޒްކާއާ މެރީ ކުރަން އޮއްވަ ލީން ފެނުނީ. އިޓް ވޯޒް ލަވް އެޓް ފަސްޓް ސައިޓް. ބަޓް އަޒްކާ ހަނދާންކޮށް ހިތަށް ވިސްނާދިނީ. ބަޓް ފޮގެޓެއް ނުކުރެވުނު.. ބަޓް ނައު ސިންސް ޝީ އިޒް ނޯ މޯ އައި ވޯޓް ޓު ބީ ވިތް ޔޫ.. " ފައިޒަން އިސްތަށިގަނޑުގައި އަތް ހިންގާލަމުން އަހާލިއެވެ.\n" ތިފައިޒަންދެކެ. " ލަދުރަކި ހީލުމަކާއެކު އަލައިނާ ޖަވާބުދިނެވެ.\n" އަސްލުތަ؟" ފައިޒަން ހައިރާންވެފައި ސުވާލުކޮއްލިއެވެ. އަލައިނާ ހޫމް އަޅުވާލަމުން ލަދުގަނެފައި ދުވެފައި ގޮސް އަފްޝާގެ ފުރަގަހަށް ވަނެވެ.\n" އައި ލަވް ޔޫ ލީން... " އަލައިނާ އިތުރަށް ލަދުގަންނަންވަން ވެގެން ފައިޒަން ބާރަށް ގޮވާލިއެވެ. ދެން ތިބި މީހުންނަށް އެއަޑު އިވި ހޭންފެށިއެވެ. އަލައިނާ ލަދުގަނެގެން އަފްޝާގެ ބުރުގަލުން މޫނު ފޮރުވާލިއެވެ.\nއަލްޙަމްދުލި ﷲ މިވާހަކަ ވެސް މިނިމުނީ. ވާހަކަ ބައެއް ޕާރޓުތައް ލަސްވި ކަމަށްޓަކާ އަދިވެސް އެއްފަހަރު މަޢާފަށް އެދެން. ބައެއް ޕާރސަނަލް ކަންކަމާހުރެ މިވާހަކަ ލިޔުމަށް ދަތިވީ.. މިވާހަކަޔަށް ތިދެއްވި ސަޕޯޓަށް ވަރަށް ބޮޑަށް ޝުކުރިއްޔާ ހުރިހާ ކިޔުންތެރިންނަށްވެސް. އަޅުގަނޑު އުއްމީދުކުރަނީ އަޅުގަނޑު މިހާރު ލިޔާ އަނެއް ވާހަކަ ' ތިހަނދާން އާވާތީ' މިވާހަކައަށް ފުއާފް ވާހަކައަށް ތި ދެއްވި ސަޕޯޓު ދެއްވާނެކަމަށް.\nނޯޓް: ސިހުރު ހެދުމަކީ ﷲއާ ޝަރީކަކުރުން. އަދި އެކަމުގައި ބައިވެރިވެ ނުވަތަ އެއިލްމު އުނގެނުމަކީ ވެސް ހަމަ ސިހުރު ހެދުމާ އެއް ހަމައެއްގައި އިންނަ ކަންކަން. މިކަންކަންކަމަށް ސަމާލުވެ މިއިން އެއްވެސް އަމަލެއް އަހަރެމެން މުސްލިމުން ކުރުމަކީ ހެޔޮވެގެންވާ ކަމެއް ނޫން. އެއީ އިސްލާމްދީނުން ބޭރުވެ މުރުތައްދުވެގެންދާނެ ކަންކަން. މިކަންކަން ކިޔުންތެރިންނަށް ހަނދުމަކޮށްދެން.\nބައެއް ކިޔުންތެރިންނަށް ނޭނގި ދާނެ މިވާހަކައިގައި ބައެއް ތަންތަނުގައި އަޅުގަނޑު 'ހެނދުނު މައިރާ' ބޭނުން ކޮއްފައި ހުރުމުން. ހެނދުނު މައިރާގެ މާނައަކީ ހެނދުނު ހެނދުނާ. އެއީ ބައެއް އުތުރުގެ ރަށްރަށުގައި ބޭނުންކޮށް އުޅޭ ބަހެއް.\nކިޔުންތެރިންގެ ސުވާލަކަށް ވެދާނެ އެމަރަލްޑްގެޔަށް އެނަން ކިޔުނު ސަބަބު. އެއީ އަސްރާގެ ބޮޑުބެޔެއް ރާއްޖޭން ބޭރަށް ކުރި ދަތުރެއްގައި އިނގިރޭސި ދަސްކޮއްގެން އައުމުން އެގެ އަސްރާގެ ކާފަ ހެދި އިރު ކީ ނަމެއް އެއީ.\nމިވާހަކައިގައި އަސްރާ ސިހުރު ހަދަން އެގެނައި ޖިންނި ކޭޒްއަކީ ފުއާފްގެ ގާތްއެކުވެރިޔާ. އެއީ އަލައިނާގެ ގާތުގައި ފުއާފްއަށް ވިސްނައިދޭން އުޅުނު ރަތްކުލައިގެ ހިޔަނި.\nދިސް އިޒް ދަ ބެސްޓް ސްޓޯރީ އައި ހޭވް އެވާ ރެޑް. 😍♥\nބްރިލިއަންޓް ވޯރްކް. ♥\nAarsh May 29, 2021\nއަލްޙަމްދުލިﷲ ❤❤ ތެންކިޔު ސޯމަޗް ނާނި ❤❤🤗🤗\nއައި އޭމް ނޮޓް އަ ފޭން އޮފް ޝޯޝަލް މީޑިއާ. ސޮރީ 🥺\nނަމެއް ނުބުނެވޭނެ ‼‼‼‼‼ May 27, 2021\nމީ ޙަޤީޤީ ވާހަކަ އެއް ތަ ‼‼‼‼‼‼‼‼‼‼‼\nނޯ ޑިއަރ. މިއީ ހަމަ އަމިއްލަ ހިޔާލެއް. 😊\nżůùު July 10, 2021\nހަޤީޤީ ވާހަކައެއް ލިޔަން އެބަ ގަސްތުކުރަން. އިން ޝާ ﷲ ހަޤީޤީ ވާހަކައެއ ވަރަށް އަވަހަށް ގެނެސްދޭނަން 😊😊\nHoodh mohamed May 27, 2021\nވާހަކަ ވަރަށް ކަމުދޭ ❤\nAarsh May 28, 2021\nއަލްޙަމްދުލިﷲ ވަރަށް އުފާވެއްޖެ ވާހަކަ ކަމުދިޔައީތީ. މިވާހަކަ ކިޔާލީތީ ވަރަށް ބޮޑަށް ތެންކިޔޫ ހޫދް ❤🤗😊\nނަމްޖުން ❤ May 28, 2021\nވަރަށް ރީތި ވާހަކައެއް.......! ތެންކިޔޫ ވަރަށް ބޮޑަށް..... ❤❤❤❤\nމިވާހަކަ ކިޔާލީތީ ވަރަށް ބޮޑަށް ޓެންކިޔު ނަމްޖުން ❤❤🤗🤗 ޔުއަރ މޮސްޓް ވެލްކަމް 😊😊\n؟؟؟ June 9, 2021\nAarsh June 24, 2021


Allah Ta’ala ge raumathaai dhinnevumaai fussevun nei faafa eh nuvey: Sheikh Adam Nishan - Ihavan Online\nApr 16, 2021 08:08\nﷲ ތަޢާލާގެ ރަހުމަތާއި ދިންނެވުމާއި ފުއްސެވުންނެތް ފާފައެއް ނުވޭ: ޝެއިހް އާދަމް ނިޝާން\nމި ބިންމަތީގައި އިންސާނަކަށް އެފާފައެއްގެ ބޮޑުކަމުން، ގިނަކަމުން ނުވަތަ ނުބާކަމުން ވިޔަސް ﷲ ތަޢާލާގެ ރަހުމަތާއި ދިންނެވުމާއި ފުއްސެވުން ނެތް ފާފައެއް ނުކުރެވޭނެ ކަމަށް ޝެއިހް އާދަމް ނިޝާން ވިދާޅުވެއްޖެއެވެ.\nޝެއިހް އާދަމް ނިޝާން މިހެން ވިދާޅުވީ އިހަވަންދޫގައި ހިލޭސާބަހަށް މަސައްކަތް ކުރާ ޖަމާއަތެއް ކަމަށްވާ ވޮލެންޓަރީ ސާވިސް އޮފް އިހަވަންދޫ (ވީ.އެސް.އައި) އިން މިއަހަރުގެ ރަމަޟާންމަހު ހިންގުމަށް ހަމަޖެހިފައިވާ ހަރަކާތްތަކުގެ ތެރެއިން ރޭ ކުރިއަށްގެންދިޔަ ދީނީ ދަރުސް ދިނުމުގެ ޕުރޮގުރާމުގައި އާއްމު ފަރާތަކުން ހުށައެޅި ސުވާލަކަށް ޖަވާބުދެއްވަމުންނެވެ.\nބޮޑު ޝިރުކު ކުރާމީހާވެސް ތަޢުބާ ވެވޭނެތޯ؟ މިސުވާލަށް ޖަވާބުދެއްވަމުން ތިމާއަކީ ކިތަންމެ ބޮޑެތި ފާފަތަކެއް ކިތަންމެ ގިނަދުވަހަކު ކިތަންމެ ބައިވަރު ކުރެވިފައިވާ މީހެއް ނަމަވެސް އުއްމީދު ކަނޑާނުލެއްވުމަށް ޝެއިހް އެދިލެއްވިއެވެ. ޝިރުކުގެ ފާފަވެސް އެމީހާ ތަޢުބާ ވެއްޖެނަމަ ﷲ ތަޢާލާ އެފާފަ ފުއްސަވާދެއްވާނެ ކަމަށާއި އަސްހާބު ބޭކަލުންގެ ތެރެއިން އިސްލާމްވެ ވަޑައިގެންނެވި ބޭކަލުން އެބޭކަލުން އިސްލާމް ވުމުގެ ކުރިންވީ ޝިރުކުކޮށް އުޅުނު ބައެއްކަމުގައި ކަން ފާހަގަ ކުރައްވާ އެބޭކަލުން އިސްލާމްވުމާއެކު އެހުރިހާ ކަމެއް ފޮހެވިގެން ގޮސްފައިވާ ކަމަށް ޝެއިހް ވިދާޅުވިއެވެ.\nބޮޑެތި ފާފަ ކުރާމިހުންނަށްވެސް ތައުބާ ވެވޭނެ ކަމަށާއި ޝިރުކުގެ ފާފަ ކުރާމީހާއަށްވެސް އޮތީ އަވަހަށް ތަޢުބާވުން ކަމަށް ޝެއިހް ވިދާޅުވިއެވެ. ރާއްޖޭގައިވެސް ޝިރުކުގެ ކަންތައްތައް ފެންނަކަން ފާހަގަކުރައްވާ ޝެއިޙް ވިދާޅުވީ ސިހުރު ވެރިންގެ ކާރިއަށް ދިއުމާއި، ސިހުރު ހެދުމާއި، ފާލު ބެލުންފަދަ ކަންކަމާއި ސިހުރިވެރިން ހަދާ ޝިރުކުގެ ބަސްތައް ހިމެނޭ ތަވީދުތައް އެލުވުމާއި ﷲ ސުބުހާނަހޫ ވަތަޢާލާއަށް ހާއްސަވެގެންވާ އެއްވެސް ކަމެއް އެހެން އެއްވެސް ފަރާތަކަށް އަނބުރާލުން ފަދަ ކަންކަމީ ޝިރުކުކަން ޝެއިޙްގެ ވާހަކަ ފުޅުގައި ފާހަގަ ކުރެއްވިއެވެ.\nއެފަދަ ކަންތައް ކުރެވުނު މީހާވެސް އުއްމީދު ކަނޑާނުލާ އަވަހަށް ތަޢުބާވެ ﷲ ތަޢާލާގެ މަގަށް ރުޖޫއަ ވުމަށް ޝެއިހް ވިދާޅުވިއެވެ. ތެދުވެރިކަމާ އިޙްލާސްތެރިކަމާއެކީ ތަޢުބާވެއްޖެކަމުގައި ވާނަމަ ﷲ ތަޢާލާ ފާފަ ފުއްސަވާ ދެއްވާނެ ކަމަށް ޝެއިޙް ވިދާޅުވިއެވެ.\nހއ. އިހަވަންދޫ ރަމަޟާން ވޮލަންޓަރީ ސަރވިސް އޮފް އިހަވަންދޫ\nއިހަވަންދޫގެ އިންތިހާބީ ކައުންސިލް ހުވާކުރައްވައިފި\nހޯރަފުށީ ކައުންސިލްގެ ނައިބުރައީސް ކަމަށް އަޙްމަދު އިމްދާޙް\nރައީސާ އަކަށް ނަޝީދާ، ނައިބަކަށް ރަޝީދާ ގެންނަން އެމްޑީޕީން ނިންމައިފި!\nއުލިގަމުގެ އިންތިހާބީ ކައުންސިލް ހުވާކުރައްވައިފި\nހޯރަފުށީގެ އިންތިހާބީ ކައުންސިލް ހުވާކުރައްވައިފި


މަސްތުވާތަކެއްޗާއި ގިނަ އަދަދެއްގެ ފައިސާއާއެކު ދެ މީހަކު ހައްޔަރުކޮށްފި — Ihavandhoo.com\nމަސްތުވާތަކެއްޗާއި ގިނަ އަދަދެއްގެ ފައިސާއާއެކު ދެ މީހަކު ހައްޔަރުކޮށްފި\n30 ސެޕްޓެމްބަރު 2015 0\nވަގަށް ނަގާފައިވަނިކޮށް ފުލުހުން ހޯދާފައިވާ ފައިސާތަކާއި ގަހަނާތައް< ފޮޓޯ: ޕޮލިސް\nކުޅުދުއްފުށީ ގެއަކުން ވަގަށް ނަގާފައިވާ ގިނަ ޢަދަދެއްގެ ފައިސާއާއި ގަހަނާތަކަ މަސްތުވާތަކެތި ކަމަށް ސައްކުކުރެވޭ އެއްޗެއްހުރި 21 ރަބަރު ފެކެޓާއި އެކު2މީހަކު ފުލުހުންގެ ބެލުމުގެ ދަށަށް ގެނެސްފި އެވެ.\nއިއްޔެ 09:20 ހާއިރު ކުޅުދުއްފުށި ޕޮލިސް ސްޓޭޝަނަށް ހުށަހެޅުނު މައްސަލައަކާއި ގުޅިގެން ފުލުހުންގެ ބެލުމުގެ ދަށައްގެނެސްފައިވަނީ 28 އަހަރުގެ ފިރިހެނަކާއި 26 އަހަރުގެ އަންހެނެކެވެ.\nމިދެމީހުން ފުލުހުންގެ ބެލުމުގެ ދަށަށް ގެނެސްފައިވަނީ ކޯޓު އަމުރެއްގެ ދަށުން ރޭގެ ވަގުތެއްގައެވެ.\nފުލުހުންގެ ބެލުމުގެ ދަށަށް ގެނެސް އެ ދެމީހުން ދިރިއުޅެމުންދާ ގެތައް ބަލައިފާސްކުރިއިރު އެގެތަކުން ވަގަށް ނަގާފައިވާތަކެއްޗާއި މަސްތުވާތަކެތި ވަނީ ފެނިފަ އެވެ.\nމިމައްސަލާގައި ފުލުހުންގެ ބެލުމުގެ ދަށަށް ގެނެސްފައިވާ އަންހެން މީހާ ދިރިއުޅެމުންދާ ގެ ބަލައިފާސްކުރިއިރު އެގޭ ކޮޓަރިއެއްގެ ތަރުފާލުމަތީ ހުރި އަންނައުނު ތަކެއްގެ ތެރޭގައި އޮތް ދަބަހެއްގެ ތެރެއިން ވަގަށް ނަގާފައިވާ ފައިސާތަކުގެ ތެރެއިން -/14100 ރުފިޔާއަށް ވުރެ ގިނަ ފައިސާ ފެނިފައިވާއިރު މި އަންހެން މީހާގެ ހަށިގަނޑު ބަލައިފާސްކުރިއިރު އޭނާގެ ޖީބުނ -/2200 ރުފިޔާއަށްވުރެ ގިނަ ފައިސާ ފެނިފައިވާއިރު ބޭރު ފައިސާވެސް ފެނިފައިވާ ކަމަށް ފުލުހުން މައުލޫމާތު ދެއެވެ.\nއެގޮތުން 28 އަހަރުގެ މީހާ ދިރިއުޅެމުންދާ ގެ ބަލައިފާސްކުރިއިރު ވަގަށް ނަގާފައިވާ ގަހަނާތައް ފެނިފައިވަނީ އެގޭ ގޯތިތެރޭގައި ވަޅުލާފައިވަނިކޮށެވެ. އަދި މިމީހާ ދިރިއުޅެމުންދާ ކޮޓަރި ބަލައިފާސްކުރިއިރު އެކޮޓަރި ތެރޭގައި ހުރި ކަނބަޑެއްގެ ތެރޭގައި އޮތް ޖިންސެއްގެ ތެރެއިން މަސްތުވާތަކެތިކަމަށް ޝައްކުކުރެވޭ އެއްޗެއްހުރި 21 ރަބަރު ޕެކެޓް ފެނިފައިވެއެވެ. މީގެއިތުރުން އޭނާގެ ހަށިގަނޑު ބަލައިފާސްކުރިއިރު ވަގަށް ނަގާފައިވާ ފައިސާތަކުގެ ތެރެއިން -/900 ރުފިޔާއަށް ވުރެ ގިނަ ފައިސާ ފެނިފައިވެއެވެ. އަދި މިމީހާ ވަނީ ކުޑަކަމުދާތަކެތި ޓެސްޓްކުރުމުން މަސްތުވާތަކެއްޗަށް ޕޮޒިޓިވް ވެފަފައެވެ. އަދި އޭނާއަކީ މަސްތުވާތަކެއްޗާއި ފޭރުމާއި މާރާމާރީގެ އިތުރުން ވައްކަމުގެ މައްސަލަތަކުގެ ރެކޯޑްސް އޮންނަ މީހެއްކަމަށް ފުލުހުން މައުލޫމާތު ދެއެވެ.\nމިމައްސަލަ ހދ. ކުޅުދުއްފުށި ޕޮލިސް ސްޓޭޝަނުން ދަނީ ތަހުޤީޤު ކުރަމުންނެވެ.


ވަޒީފާގެ ފުރުޞަތު - އޮފިސަރ (ޖީ.އެސް 3) - ލީގަލް އެންޑް ޕޮލިޓިކަލް ޕާޓީ ރެގިއުލޭޝަން ސެކްޝަން\n15 ޖުލައި 2021, 07:45 އިއުލާން\nވަޒީފާގެ ފުރުޞަތު - AB/38/2021/657\n- ކޮމިޝަނަށް ބޭނުންވާ ޤާނޫނީ ލާފާ ދިނުމާބެހޭ އިދާރީ މަސައްކަތް ކުރުން.\n- ތަޙްޤީޤުކޮށް ބަލަންޖެހޭ މައްސަލަތައް ބެލުމާއި އަޅަންޖެހޭ ޤާނޫނީ ފިޔަވަޅު އެޅުމާބެހޭގޮތުން ކުރަންޖެހޭ އިދާރީ މަސައްކަތްތައްކުރުން.\n- ކޮމިޝަނުން ކޯޓުތަކަށް ހުށަހަޅާ މައްސަލަތަކުގެ ފައިލްތަކާއި އެ މައްސަލަތަކުގެ ރިކޯޑް ބެލެހެއްޓުން.\n- އިންތިޚާބުތަކާބެހޭ ޤަވާއިދުތައް ހެދުމާގުޅޭ އިދާރީ މަސައްކަތް ކުރުން.\n- ޤާނޫނާ ގަވާއިދާ ޚިލާފުވާ ޕާޓީތަކާމެދު ފިޔަވަޅުއެޅުމާބެހޭ އިދާރީ މަސައްކަތްކޮށް ބެލެހެއްޓުން.\n- ޕާޓީތަކުގެ ރަޖިސްޓްރީ އާއި ޕާޓީތަކުގެ މެމްބަރުންގެ ރަޖިސްޓްރީކުރުމުގެ މަސައްކަތްކުރުން.\n- ސެކްޝަނަށް އަންނަ ސިޓީތަކަށް ސެކްޝަން ވެރިޔާ އަންގާ ގޮތެއްގެ މަތިން ޖަވާބު ތައްޔާރުކުރުން.\n- ސިޔާސީ ޕާޓީތަކުގެ މެންބަރުންގެ ދަފްތަރު ބެލެހެއްޓުން.\n- ސެކްޝަންގެ ފައިލިންގ ބެލެހެއްޓުން.\n- ސިޔާސީ ޕާޓީތަކުން ހުށަހަޅާ މެންބަރޝިޕް ފޯމްތައް ޕްރޮސެސްކުރުން.\n- ސެކްޝަނަށް ބޭނުންވާ ތަކެތި ހޯދުން.\n- ސެކްޝަނުން ބާއްވާ ބައްދަލުވުންތައް އިންތިޒާމްކުރުމާއި އެ ބައްދަލުވުންތަކުގެ ޔައުމިއްޔާ ލިޔެ ބެލެހެއްޓުން.


STELCO ge traning program eh nimmi baiverin nah certificate dheefi | MBS NEWS\nސްޓެލްކޯގެ މިޑްލް މެނޭޖްމަންޓަށް ހާއްސަކޮށްގެން ކުރިޔަށް ގެންދިޔަ މެނޭޖީރިއަލް ޓްރެއިނިންގ ނިންމި ބައިވެރިން ފޮޓޯއަކަށް ހުއްޓިގެން. ފޮޓޯ: ސްޓެލްކޯ\nސްޓެލްކޯގެ ޓްރެއިނިން ނިންމި ބައިވެރިންނަށް ސެޓިފިކެޓް ދީފި\nސްޓެލްކޯގެ މިޑްލް މެނޭޖްމަންޓަށް ހާއްސަކޮށްގެން ކުރިޔަށް ގެންދިޔަ މެނޭޖީރިއަލް ޓްރެއިނިން ނިންމި ބައިވެރިންނަށް މިއަދު ސެޓިފިކެޓް ދީފި އެވެ.\nސްޓެލްކޯއިން ބުނީ މި ޓްރެއިނިން ޕްރޮގްރާމްގައި ލީޑަޝިޕް ސްކިލްސް އާއި ޕީޕަލްސް ސްކިލްސް އަދި ޕްރޮޖެކްޓް މެނޭޖްމަންޓް ސްކިލްސް ކިޔަވައިދީފައިވާ ކަމަށެވެ. މިޕްރޮގުރާމްގައި ތިން ބެޗަކަށް ބަހާލައިގެން ކުރިއަށް ގެންދިޔައިރު 45 މިޑްލް މެނޭޖްމަންޓްގެ މުވައްޒަފަކު ބައިވެރިވެފައިވާ ކަމަށް ސްޓެލްކޯއިން ބުންޏެވެ.\nމި ޓްރެއިނިންއަކީ ސްޓެލްކޯގެ މެނޭޖިން ޑިރެކްޓަރު ހަސަން މުޣުނީގެ ވަރަށް ބޮޑު އިސްނެންގެވުމަކާއެކު، ކުރިޔަށް ގެންދިޔަ ޓްރެއިނިން އެއްކަން އެކުންފުނިން ފާހަގަކުރެ އެވެ.\nމިއީ ސްޓެލްކޯގެ ތާރީހުގައި ވެސް އެ ކުންފުނީގެ ކުރިމަގު ބައްޓަން ކުރުމަށްޓައި، ކުރިޔަށް އޮތް ތަނުގައި ސްޓެލްކޯގެ އިސް މަގާމުތަކާއި ހަވާލުވާން ތިބި ފަރާތްތަކަށް ދެވުނު ފުރަތަމަ ޓްރެއިނިންކަން ސްޓެލްކޯ އިން ވަނީ ފާހަގަކޮށްފަ އެވެ. މީގެ ކުރިން މިފަދަ ތަމްރީނުތައް ދެވިފައި ވަނީ ސީނިއާ މެނޭޖްމަންޓަށް އެކަންޏެވެ.\nމިއަދު ބޭއްވި ރަސްމިއްޔާތުގައި މެނޭޖިން ޑިރެކްޓަރު މުޣުނީ ވިދާޅުވީ، މި ޕްރޮގްރާމަކީ މިފަދަ އެހެން ޕްރޮގްރާމްތަކެއްގެ ވެސް ފެށުން ކަމަށާއި، ކުރިއަށްއޮތް ތަނުގައި މިފަދަ އެހެން ޕްރޮގްރާމްތައް ވެސް ކުރިޔަށް ގެންދިއުމަށް ނިންމާފައިވާ ކަމަށެވެ.\nމި ޓްރެއިނިންއާއެކު، ސްޓެލްކޯ ކުރިޔަށްދާ ސްޕީޑާ އެއްވަރަށް އެ ކުންފުނީގެ ހުރިހާ ޑިޕާޓްމަންޓެއްގެ ހިންގުން ވެސް އިތުރަށް ހަރުދަނާވެ، ވަރުގަދަވެގެންދާނެ ކަމަށާއި، މީގެ އިތުރުން މާހައުލާއި، މުޖުތަމައުއަށް އަންނަ ބަދަލާއެކު، އާންމުންގެ އުމްމީދުތަކާ އެއްވަރަށް ހިދުމަތް ދެވޭނެ ވަރުގަދަ ލީޑަޝިޕެއް ތައްޔާރު ކުރެވިގެންދާނެ ކަމަށް ވެސް މުޣްނީ ވިދާޅުވި އެވެ.\n"މިފަދަ ޓްރެއިނިންގ ތަކާއެކު، ކުންފުނީގައި ކުރީގައި ހުރި ސަގާފަތްތައް ބަދަލުވެގެން އަންނަ އިރު، ކުންފުނީގެ މުވައްޒަފުންނަކީ މަސައްކަތްތެރި، ތެދުވެރި، އަދި އަހުލާގު ރަނގަޅު ބަޔަކަށް ހެދިގެންދާނެ. އަދި ދަށުން މަސައްކަތް ކުރާ މުވައްޒަފުން އިތުރަށް މޮޓިވޭޓް ކުރުމުގެ ހުނަރުތައް ވެސް ދަސްވެގެންދާނެ،" މުޣުނީ ވިދާޅުވި އެވެ.\nމީގެ އިތުރުން ކުންފުނިން ކަނޑައަޅާ މިންގަނޑުތަކާއި، ޓައިމްލައިންތަކަށް މަސައްކަތްތައް ނިންމުމުގެ މުހިއްމު ކަމާއި، އެކަންކަމާއި ގުޅުންހުރި ހުނަރުތައް ވެސް ދަސްކޮށްދެވިފައި ވާނެ ކަމަށް ވެސް ވިދާޅުވި އެވެ.\n"މިއީ މިކުންފުނީގެ ލީޑަޝިޕް ސަކްސެޝަން ޕްލޭންގެ ދަށުން ނެކްސްޓް ޖެނެރޭޝަން އޮފް ލީޑާސް ތަމްރީނު ކުރުމަށް ހިންގި ޕްރޮގްރާމެއް. ކުރިއަށް އޮތްތަނުގައި ކުންފުނީގެ އެކި ޑިޕާޓްމަންޓްތަކުގެ އިސްވެރިންގެ ގޮތުގައި މަސައްކަތްކުރަންތިބި ފަރާތްތަކަށް މިފަދަ އިތުރު ޓްރެއިނިންތަކެއް ދެވި، ކުންފުނީގެ ވިޝަން އާއި، މިޝަންއާ އެއްގޮތަށް މަސައްކަތްތައް ބައްޓަންކޮށް، ރައްޔިތުންނަށް މިހާރަށް ވުރެ ވެސް ރަނގަޅު ހިދުމަތްތަކެއް ދެވިގެންދާނެ ކަން ކަށަވަރު ކުރެވިގެންދާނެ ކަމަށް،" ސްޓެލްކޯގެ އެމްޑީ ވިދާޅުވި އެވެ.\nސްޓެލްކޯގެ މިޑްލް މެނޭޖްމަންޓަށް ހާއްސަކޮށްގެން ކުރިޔަށް ގެންދިޔަ މެނޭޖީރިއަލް ޓްރެއިނިންގ ނިންމި ބައިވެރިން ފޮޓޯއަކަށް ހުއްޓިގެން.. ފޮޓޯ:ސްޓެލްކޯ\nމި ޓްރެއިންގެ ބައިވެރިންގެ ފަރާތުން ވާހަކަދެއްކެވި ސީނިއާ މެނޭޖަރު އަލީ މުޖުތަބާ މުހައްމަދު ވިދާޅުވީ، ކުންފުނީގައި ހޭދަވި 20 އަހަރުގެ ތެރޭގައި ވެސް މިއީ މިފަދަ ތަފާތު ތަމްރީނު ޕްރޮގްރާމެއް ހިންގި ފުރަތަމަ ފަހަރު ކަމަށާއި، މި ޕްރޮގްރާމްގެ އެންމެ ހާއްސަ އެއްކަމަކީ މަސައްކަތުގެ މާހައުލުގައި ދިމާވާ އުނދަގޫ ހާލަތްތަކުގައި އަމަލު ކުރާނެ ގޮތްތައް ދަސްވެގެންދިޔަ ދިއުން ކަމަށެވެ. އަދި މިފަދަ ފުރިހަމަ ޕްރޮގްރާމެއް ކުރިޔަށް ގެންދެވި ކަމަށްޓަކައި، މެނޭޖިން ޑިރެކްޓަރާއި، ހިއުމަން ރިސޯސަސް ޑިޕާޓްމަންޓަށް ވަރަށް ހާއްސަ ޝުކުރެއް ދަންނަވާ ކަމަށް ވެސް ވިދާޅުވި އެވެ.


ހިލޭ އަންހެނަކާއެކު ފިރިމީހާ ގުޅުން ހިންގާކަން އެނގުމުން ޒަހުރާ އެދުނީ ލަސްނުކޮށް ދެއަނތްބަށް ކައިވެނި ކުރުމަށް\nއާރޓިކަލްކިޔުމަށް ހޭދަވާނެކަމަށް ބެލެވެނީ :2މިނެޓް, 53 ސިކުންތު\nތިމާ ލޯބިވާ ފިރިމީހާ އެހެން މީހަކާއިއެކު ހިއްސާ ކުރުމަކީ ނުވަތަ ފިރިމީހާ ދެއަނތްބަށް ކައިވެނި ކުރުމަކީ، މަދު އަންހެނަކު މެނުވީ ރުހޭނެ ކަމެއް ނޫނެވެ.\nގިނަ ފަހަރަށް ކަންތައްވާ ގޮތަކީ އެހެން މީހަކާއި ވެސް ކައިވެނި ކުރަން ބޭނުންވާ ވާހަކަ ފިރިމީހާ ބުނުމުން، އެންމެ ފުރަތަމަ އެކަމަށް ކުރެވެނީ އިންކާރެވެ. އެފަދައިން ކަންތައް ނުކުރުމަށް ފިރިމީހާ ގާތު ރޮއެ އާދޭސްވެސް ކުރެއެވެ. ބައެއް އަންހެނުން، އެއީ ކިތަންމެ ހިތްދަތިވާ ކަމެއް ކަމުގައި ވިޔަސް އެއީ އިމްތިހާނެއް ކަމުގައި ދެކި، ފިރިމީހާ ރުހޭ ގޮތަކަށް ކަންތައް ކުރަން ދޫކޮށްލައިގެން ލިބޭ މިންވަރަށް ޝުކުރު ކޮށްލައިގެން އިނދެއެވެ.\nނަމަވެސް ޒަހުރާގެ ވާހަކަ މުޅިން ތަފާތެވެ. އޭނާގެ ފިރިމީހާ ދެއަނތްބަށް މީހަކާ އިނުމަށް ފިރިމީހާ ގާތު ބުނީވެސް ޚުދު އޭނާއެވެ.\nއުތުރުގެ ރަށަކަށް ނިސްބަތްވާ ޒަހުރާއަކީ އޭނާގެ އުމުރުން އެންމެ ކުޑައިރުން ފެށިގެންވެސް ދީނަށް ލޯބިކުރާ އަންހެނެކެވެ. ނަމާދު ކުރެވެން ހުރި ހާލަތެއްގައި އެންމެ ނަމާދެއްވެސް ނާޅާއިރު ގާތް މީހުންނަށް ވެސް ދޭ ނަސޭހަތަކީ ނަމާދުކޮށް ރަނގަޅަށް އުޅުމެވެ.\nކިޔަވާ ނިމުމަށްފަހު އޭނާ ކައިވެންޏެއް ކުރީ އުމުރުން 20 އަހަރުގައެވެ. އަދި އެދެމަފިރިންނަށް ދަރިއަކު ލިބުނީ އޭގެ ފަސް އަހަރު ފަހުން ކަމުގައި ޒަހުރާ ކިޔައިދިނެވެ.\nދަރިފުޅު ލިބުމަށްފަހު ފިރިމީހާއަށް ބަދަލުތަކެއް އަންނަން ފެށިކަން އޭނާއަށް ފާހަގަވިއެވެ. ޒަހުރާއާއި ދަރިފުޅުގެ ކަންކަމަށް އަޅައެއް ނުލައެވެ. ޚަރަދެއް ވެސް ނުކުރެއެވެ. ނަމަވެސް އޭގެން އެއްވެސް ކަމަކާ ޒަހުރާ ޝަކުވާއެއް ނުކޮށް ކެތްތެރިވެގެން ހުއްޓެވެ.\nފިރިމީހާ ކުރަމުންދިޔަ ކަންތައް ޒަހުރާއަށް ފަޅާއެރީ އިތުބާރު ކުރެވޭ ރަޙުމަތްތެރިއެއްގެ ފަރާތުންނެވެ. ޒަހުރާ ބުނި ގޮތުގައި އޭނާގެ ފިރިމީހާ އެރަށުގެ އެހެން ގޯއްޗަކަށް ދަން ގަނޑިތަކުގައި ވަންނަ މަންޒަރު އެރަހުމަތްތެރިޔާއަށް ވަނީ ފެނިފައެވެ.\nފިރިމީހާއަށް ފާރަލާން ޒަހުރާ ބޭނުމެއް ނުވިއެވެ. ނަމަވެސް ހަގީގަތް ހޯދަން ބޭނުންވާތީ ފިރިމީހާ ގާތު އެވާހަކަ އެހުމަށް ނިންމިއެވެ. ޒަހުރާ ގާތު ދޮގު ނުހަދާނެ ކަމަށް އެއިރުވެސް ފިރިމީހާއަށް އިތުބާރު ކުރިއެވެ.\nބުނި މީހެއް ނުބުނެ، ޒަހުރާ އެރޭ ފިރިމީހާ ގާތު އެވާހަކަ އެހިއެވެ. އަދި ތެދު ހަދާނެ ކަމަށް އިތުބާރު ކުރާ ކަމަށް ވެސް ބުންޏެވެ. އޭނާގެ ފިރިމީހާ ވިސްނާލަން އިނުމަށްފަހު ބުނީ އެއީ ތެދެއް ކަމަށާއި އެގޭގައި އުޅޭ އަންހެން ކުއްޖަކާއިއެކު ވަގު ގުޅުމެއް އޮންނަ ކަމަށެވެ.\nއަޑުއިވެމުން ދިޔަ ހިތްދަތި ވާހަކަތަކަށް ކެތް ކޮށްފައި ފިރިމީހާ ގާތު ޒަހުރާ ދެން އެހީ އެއަންހެން މީހާއާއިއެކު ޒިނޭ ކުރިންތޯއެވެ. ޖަވާބުގައި ފިރިމީހާ ބުނީ އާނ އެކޭ އެވެ. ނަމަވެސް ދެން އެކަން ހުއްޓާލާނެ ކަމަށް ބުނެ މާފަށް އެދުނެވެ.\nއިރުކޮޅަކު ވިސްނާލަން އިނުމަށްފަހު ޒަހުރާ ބުނީ އެންމެ ފުރަތަމަ ކަމަކަށް ހެއްދެވި ފަރާތަށް ތައުބާ ވުމަށެވެ. އެއަށްފަހު ފިރިމީހާ ޒިނޭ ކުރި އަންހެން މީހާއާއި ދެއަނތްބަށް ކައިވެނި ކުރުމަށެވެ. އެއީ އެއަންހެން މީހާގެ އިއްފަތްތެރިކަމަށް ފިރިމީހާ އަރައިގަނެ އޭނާ އަށް ވެސް އޮޅުވާލާފައިވާތީ ފިރިމީހާ އެފާފައިން ސަލާމަތްވުމަށްޓަކައި ކަމަށް ވެސް ބުންޏެވެ. އަދި ފިރިމީހާއަށް އެއްވެސް ދެރައެއް ލިބެން ނޭދޭ ކަމަށް ވެސް ބުންޏެވެ.\nޒަހުރާގެ ވާހަކަތައް އަޑުއަހާފަ އޭނާގެ ފިރިމީހާ އުފާވިއެވެ. އަދި އެހާމެ ހައިރާންވެސް ވިއެވެ. އޭނާ ބުނި ފަދައިން ފިރިމީހާ ކަންތައް ކުރިއެވެ.


Choreographer Ganesh 100 varakah kilo hihkaalaifi\nކޯރިއޯގްރާފަރު ގަނޭޝް 100 ވަރަކަށް ކިލޯ ހިއްކާލައިފި\nގަނޭޝް: ފަލައިރު އަދި މިހާރު ހުރި ގޮތް (ކ)\nބޮލީވުޑްގެ ވަރަށް ގިނަ ފިލްމުތަކުގެ ލަވަތަކަށް ނެށުން ތައްޔާރުކޮށްދީފައިވަނީ މަޝްހޫރު ކޯރިއޯގްރާފަރު ގަނޭޝް އަޗާރިޔާ 100 ވަރަކަށް ކިލޯ ލުއިކޮށްލައިފި އެވެ. ދާދިފަހުން ގަނޭޝް ވަނީ ސޮނީ ޓީވީގެ މަޝްހޫރު ކޮމެޑީ ޝޯ 'ދަ ކަޕިލް ޝަރުމާ ޝޯ'ގައި އިތުރު ދެ ކޯރިއޮގްރާފަރުން ކަމަށްވާ ގީތާ ކަޕޫރާއި ޓެރެންސް ލުވިސް އާއެކު ބައިވެރިވެފަ އެވެ.\nމި ޝޯގައި ބައިވެރިވާން އެތަނަށް ގަނޭޝް ދިއުމާއެކު އޭނާ ހުރި ސިފަ ފެނިފައި އެންމެންނަށް ލިބުނީ ބޮޑު ހައިރާން ކަމެކެވެ. ކުރިން އިންތިހާއަށް ފަލަކޮށް ހުރި ގަނޭޝް ކުއްލިއަކަށް އެހާ ބޮޑަށް ހިކިކޮށް ފިޓްކޮށް ހުއްޓާ ފެނުނީމަ އެވެ.\nގަނޭޝް އެހާ ބޮޑަށް ހިކިފައި ހުއްޓާ ފެނުމުން އެކަމާ ގުޅޭ ގޮތުން ކަޕިލް ސުވާލުކުރުމުން ގަނޭޝް ބުނީ ގާތްގަނޑަކަށް 100 ވަރަކަށް ކިލޯ ލުއިވެއްޖެ ކަމަށެވެ.\n"ކުދިކުދި ޝަހަރުތަކުގައ 46 ކިލޯގެ މީހުން އުޅޭ. އޭގެ ތެރެއިން ދެ މީހުން ކަލޭ ތި ގެއްލުވާލީ،" ގަނޭޝް އަށް ޖޯކް ޖަހަމުން ކަޕިލް ބުންޏެވެ.\nހިންދުސްތާން ޓައިމްސް އަށް 2017 ގައި ދިން އިންޓަވިއު އެއްގައި ގަނޭޝް ވަނީ ހިކެން މަސައްކަތް ފަށައިގެން އުޅޭކަމަށް ބުނެފަ އެވެ.\n"ދޮޅު އަހަރެއްހާ ދުވަސް ވެއްޖެ ހަށިގަނޑު ހިއްކަން މަސައްކަތްކުރާތާ. އަހަރެން 2015 ގައި ކުޅުނު "ހޭ ބްރޯ" ކިޔާ ފިލްމަކަށް 30-40 ކިލޯ ބަރު ކުރިން. އޭރު ބަރުދަން 200 ކިލޯއަށް އެރި. މިހާރު މި މަސައްކަތްކުރަނީ އެ ހުރިހާ ބަރެއް ލުއިވޭތޯ،" ގަނޭޝް މި ޝޯގައި ބުނެފައި ވެއެވެ.\nގަނޭޝް ބުނި ގޮތުގައި މީހުންނަށް އަބަދުވެސް ފެނިފައި ވަނީ އާދަޔާޚިލާފަށް ފަލަކޮށް ހުރި ގަނޭޝް އެކެވެ. އެހެންވީމާ އެ ސިފަ ބަދަލުކޮށްލަން އޭނާ ބޭނުންވީ އެވެ.\nބަރުދަން ލުއިކޮށްލުމަށްފަހު ފިލްމެއްގެ ލީޑް ރޯލު ކުޅެން ގަނޭޝް ވަނީ ތައްޔާރުވެފަ އެވެ. "ދެހާތީ ޑިސްކޯ" ނަމަކަށް ކިޔާ މި ފިލްމަކީ އެހެން ހިންދީ ފިލްމުތަކަށް ވަރަށް ތަފާތު ފިލްމެއް ކަމަށް އޭނާ ބުންޏެވެ. މީގެ ކުރިން އޭނާ ކުޅެފައިވަނީ މުޅިން ވެސް ކޮމިކް ރޯލުތައް ނަމަވެސް މި ފިލްމުގައި ކުޅެނީ ސީރިއަސް ރޯލެއް ކަމަށާއި އެކްޝަން އާއި ޑާންސް ވެސް ފިލްމުގައި ހިމެނޭ ކަމަށް އޭނާ ބުންޏެވެ.\n"އަހަރެން އެ ފިލްމުގައި ކުޅެނީ 10 އަހަރުގެ ކުއްޖެއްގެ ބައްޕައެއްގެ ބައި. މިއީ ހިންދުސްތާނުގައި އޮތް ނެށުމުގެ ވައްތަރެއްގެ ދައްކުވައިދޭ ފިލްމެއް. އަހަރެން މީގެ ކުރިން ބައެއް ފިލްމުތައް ޑައިރެކްޓްވެސް ކޮށްފައި ވާނެ. އެހެންވީމާ އެ ތަޖުރިބާތަކުގެ އަލީގައި އެކްޓް ކުރެވޭތޯ މިމަސައްކަތް ކުރަނީ،" ގަނޭޝް ބުންޏެވެ.\nކޯރިއޮގްރާފަރެއްގެ ހައިސިއްޔަތުން މިހާރުވެސް ގަނޭޝް ދަނީ ގިނަ ފިލްމުތަކެއްގައި މަސައްކަތް ކުރަމުންނެވެ. އެގޮތުން އަކްޝޭ ކުމާރުގެ "ބެލްބޮޓަމް"، "ލަކްޝްމީ"، ވަރުން ދަވަންގެ "ކޫލީ ނަންބަރު 1" އަދި "ބޫޖް" އާއި "ތޫފާން"ގެ ނެށުންތައް ކޯރިއޮގްރާފްކުރަނީ ގަނޭޝް އެވެ.\nފިލްމްފެއާ އެވޯޑާއެކު ފަރާ ވެސް ޖަޒުބާތީ ވެއްޖެ\nކުރީގެ ނެށުންތެރިޔާ ހެލަންގެ އާ ފިލްމެއް


މެންބަރު މަޙްމަދު މަޙްލޫފްގެ ބައްޕަ މިސްކިތުގައި ދުޢާ ކުރައްވަން ހުންނަވަނިކޮށް ފުލުހުން އޭނާ ޣައިރު ޤާނޫނީކޮށް ހައްޔަރުކުރިކުރުން ކުށްވެރިކުރަން – Maldivian Democratic Party\n08 ޑިސެމްބަރު 2017\nމެންބަރު މަޙްމަދު މަޙްލޫފްގެ ބައްޕަ މިސްކިތުގައި ދުޢާ ކުރައްވަން ހުންނަވަނިކޮށް ފުލުހުން އޭނާ ޣައިރު ޤާނޫނީކޮށް ހައްޔަރުކުރިކުރުން ކުށްވެރިކުރަން\nމިއަދު ހުކުރު ނަމާދަށްފަހު އިސްލާމީ މަރުކަޒުގައި ދުޢާ ކުރައްވަން ހުންނަވަނިކޮށް ޢަބްދުﷲ ޔާމީންގެ ސަރުކާރުން ފުލުހުން ފޮނުވައި ބޫޓާއެކު މިސްކިތަށް އަރައި ރައްޔިތުންގެ މަޖިލީހުގެ މެންބަރު އަޙްމަދު މަޙްލޫފްގެ ބައްޕަ މުޙައްމަދު ހައްސާން ހައްޔަރުކުރި ކުރުން ދިވެހި ރައްޔިތުންގެ ޑިމޮކްރަޓިކް ޕާޓީން ކުށްވެރިކުރަމެވެ.\nއަޙްމަދު މަޙްލޫފްގެ ބައްޕަ ދުޢާ ކުރައްވަން ހުންވަނިކޮށް މިއަދު ހައްޔަރުކުރި އިރު، އެހެން ފަހަރަކު ދުޢާ ކުރި މައްސަލައެއްގައި ބުރާސްފަތި ދުވަހުވެސް އޭނާ ވަނީ ފުލުހަށް ހާޒިރުކޮށްފައެވެ.\nމިއީ ޢަބްދުﷲ ޔާމީންގެ ސަރުކާރު ހަމައިން ނެއްޓިފައިވާކަމާއި އަނިޔާވެރިކަން އިންތިހާއަށް ގޮަސްފައިވާކަމުގެ ހެއްކެކެެވެ.\nސަރުކާރުގެ އެންގުމަށް ފުލުހުން އަޙްމަދު މަޙްލޫފްގެ ބައްޕަ ޣައިރު ޤަނޫނީގޮތުން ހިފާ ހައްޔަރުކޮށް އޭނާއަށް ގޯނާ ކުރަމުން އެގެންދަނީ އަޙްމަދު މަޙްލޫފަށް ޖެއްސުންކޮށް އަނިޔާވެރިވުމުގެ ގޮތުންކަމަށް ދެކެމެވެ. އަދި މި ސަރުކާރަކީ ސިޔާސީ ފަރާތްތަކަށް އަނިޔާވެރިވުމުގެ އިތުރަށް އެމީހުންގެ މައިންބަފައިންނާއި ޢައިލާގެ ފަހަތުންވެސް ދުވަމުންދާ އެންމެ ދަށުދަރަޖައިގެ ސަރުކާރެކެވެ.\nމިއަދުގެ ހުކުރު ޚުތުބާގައި އިޒްރޭލްގެ އަނިޔާވެރިކަމާއި ޤުދުސްގެ ވާހަކަ ދުލުން ދެއްކުމަށްފަހު، ދެން މިފެންނަނީ މިސްކިތުގައި ދުޢާކުރަން ހުންނަ ރައްޔިތު މީހާ ދެ އަތުން ހައްޔަރުކޮށްގެން އަނިޔާވެރިކަމާއެކު ގެންދާތަނެވެ.\nއިސްލާމީ އުސޫލުތަކާއި ދުނިޔޭގެ ހަމަތަކާ އިންސާފު ނެތިކޮށްލައި، މި ޤައުމުގައި ޢަބްދުﷲ ޔާމީންގެ ސަރުކާރުން ހިންގަމުންގެންދާ ޖަރީމާތައް ވަގުތުން ހުއްޓާލުމަށް އެމްޑީޕީން ގޮވާލަމެވެ. އަދި އަޙްމަދު މަޙްލޫގެ ބައްޕަ ވަގުތުން މިނިވަން ކުރުމަށް ގޮވާލަމެވެ.